

**แผนปฏิบัติการป้องกันการทุจริต**

**(พ.ศ. 25๖๑ – 25๖๕)**

**ของ**

**องค์การบริหารส่วนตำบลท่าสองยาง**

**อำเภอท่าสองยาง จังหวัดตาก**

**คำนำ**

ตามที่องค์การบริหารส่วนตำบลท่าสองยาง อำเภอท่าสองยาง จังหวัดตาก ได้จัดทำแผนปฏิบัติการป้องกันการทุจริตสี่ปี (พ.ศ. ๒๕๖๑ – ๒๕๖๔) และได้ประกาศใช้แล้วนั้น เนื่องจากเพื่อให้การจัดทำแผนปฏิบัติการป้องกันการทุจริตของสำนักงานคณะกรรมการป้องกันและปราบปรามการทุจริตแห่งชาติ (ปปช.) มีความสอดคล้องกับการจัดทำแผนพัฒนาท้องถิ่นขององค์กรปกครองส่วนท้องถิ่นตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติม (ฉบับที่ ๒) พ.ศ. ๒๕๕๙ และ (ฉบับที่ ๓) พ.ศ. ๒๕๖๑ ที่กำหนดระยะเวลาในการจัดทำ คือ ๕ ปี (พ.ศ. ๒๕๖๑ - ๒๕๖๕) ดังนั้นองค์การบริหารส่วนตำบลท่าสองยาง จึงแก้ไขปรับปรุงแผนปฏิบัติการป้องกันการทุจริตสี่ปี (พ.ศ. ๒๕๖๑ - ๒๕๖๔) เป็นแผนปฏิบัติการป้องกันการทุจริต (พ.ศ. ๒๕๖๑ - ๒๕๖๕) ตามระยะเวลาของแผนพัฒนาท้องถิ่นที่ระเบียบกำหนดไว้ และหวังเป็นอย่างยิ่งว่าการจัดทำแผนปฏิบัติการป้องกันการทุจริตเล่มนี้จะมีประโยชน์ไม่มากก็น้อยสำหรับ ข้าราชการ พนักงาน เจ้าหน้าที่ และประชาชนที่สนใจเกี่ยวกับการป้องกันและปราบปรามการทุจริตภายในหน่วยงานภาครัฐ หรือประชาชนทั่วไปที่สนใจศึกษารายละเอียดข้อมูลการดำเนินการเกี่ยวกับการจัดทำแผนปฏิบัติการป้องกันการทุจริตขององค์การบริหารส่วนตำบลท่าสองยางสามารถศึกษา ข้อมูลได้ และหากมีข้อผิดพลาดประการใดทางคณะทำงาน และผู้จัดทำก็ขออภัยมา ณ ที่นี้ด้วย

**องค์การบริหารส่วนตำบลท่าสองยาง**

 **ตุลาคม ๒๕6๔**

**สารบัญ**

**เรื่อง หน้า**

**ส่วนที่ ๑** บทนำ ๑ – ๕

**ส่วนที่ ๒** แผนปฏิบัติการป้องกันการทุจริต (พ.ศ. ๒๕๖๑ – ๒๕๖๕) ๖ – ๑๔

 ขององค์การบริหารส่วนตำบลท่าสองยาง

**ส่วนที่ ๓** รายละเอียดโครงการ/กิจกรรม/มาตรการ ๑5 – 1๖๗

 ตามแผนปฏิบัติการป้องกันการทุจริต (พ.ศ.2561 – 256๕)

 ขององค์การบริหารส่วนตำบลท่าสองยาง

**ภาคผนวก**

 - คำสั่งองค์การบริหารส่วนตำบลท่าสองยาง

 - ประกาศ

**........................................................**

~ ๑ ~

**ส่วนที่ 1 บทนำ**

**1. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น**

 การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่

**การทุจริตในระดับท้องถิ่น** พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่ การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน

**ลักษณะการทุจริตในส่วนขององค์กรปกครองส่วนท้องถิ่น** จำแนกเป็น 7 ประเภท ดังนี้

1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น

2) สภาพหรือปัญหาที่เกิดจากตัวบุคคล

3) สภาพการทุจริตอันเกิดจากช่องว่างของกฎระเบียบและกฎหมาย

4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม

5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ

6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ

7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น

**สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้**

**1) โอกาส** แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต

**2)** **สิ่งจูงใจ** เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น

**3) การขาดกลไกในการตรวจสอบความโปร่งใส** การทุจริตในปัจจุบันมีรูปแบบที่ซับซ้อนขึ้น โดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้

 **4)** **การผูกขาด** ในบางกรณีการดำเนินงานของภาครัฐ ได้แก่ การจัดซื้อ-จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบบริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

~ ๒ ~

**5)** **การได้รับค่าตอบแทนที่ไม่เหมาะสม** รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว

**6)** **การขาดจริยธรรม คุณธรรม** ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม

**7)** **มีค่านิยมที่ผิด** ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง

**2. หลักการและเหตุผล**

ปัจจุบันปัญหาการทุจริตคอร์รัปชั่นในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่น มักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชั่น และมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครองส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชั่นมีผลในเชิงลบ สอดคล้องกับการจัดอันดับดัชนีชี้วัดภาพลักษณ์คอร์รัปชั่น (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชั่นทั่วโลกที่จัดโดยองค์กรเพื่อความโปร่งใสนานาชาติ (Transparency International – IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 - 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558 ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่า ประเทศไทย เป็นประเทศที่มีปัญหาการคอร์รัปชั่นอยู่ในระดับสูง

 แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต (United Nations Convention Against Corruption-UNCAC) พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือ พื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริตคอรัปชั่นเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

 ~ ๓ ~

ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้

 ยุทธศาสตร์ที่ 1 สร้างสังคมที่ไม่ทนต่อการทุจริต

 ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

 ยุทธศาสตร์ที่ 3 สกัดกั้นการทุจริตเชิงนโยบาย

 ยุทธศาสตร์ที่ 4 พัฒนาระบบป้องกันการทุจริตเชิงรุก

 ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

 ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะ ที่ 3 (พ.ศ. 2560 - 2564) องค์กรปกครองส่วนท้องถิ่นจึงได้ตระหนักและให้ความสำคัญกับการบริหารจัดการที่มีความโปร่งใส สร้างค่านิยม วัฒนธรรมสุจริตให้เกิดในสังคมอย่างยั่งยืนจึงได้ดำเนินการจัดทำแผนปฏิบัติการองค์กรปกครองส่วนท้องถิ่นต้นแบบ ด้านการป้องกันการทุจริต (พ.ศ. 2559 - 2561) เพื่อกำหนดแนวทางการขับเคลื่อนด้านการป้องกันและปราบปรามการทุจริตผ่านโครงการ/กิจกรรม/มาตรการต่าง ๆ ที่เป็นรูปธรรมอย่างชัดเจน อันจะนำไปสู่การปฏิบัติอย่างมีประสิทธิภาพ บรรลุวัตถุประสงค์และเป้าหมายของการป้องกันและปราบปราม การทุจริตอย่างแท้จริง

**3. วัตถุประสงค์ของการจัดทำแผน**

 1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

 2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหาร บุคลากรขององค์กรปกครองส่วนท้องถิ่นรวมถึงประชาชนในท้องถิ่น

 3) เพื่อให้การบริหารราชการขององค์กรปกครองส่วนท้องถิ่นเป็นไปตามหลักบริหารกิจการบ้านเมืองที่ดี (Good Governance)

 4) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit) ของภาคประชาชนในการบริหารกิจการขององค์กรปกครองส่วนท้องถิ่น

 5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์กรปกครองส่วนท้องถิ่น

 6) ข้าราชการทั้งฝ่ายการเมืองและฝ่ายประจำขององค์การบริหารส่วนตำบลท่าสองยางตลอดจนประชาชน มีจิตสำนึกในเรื่องความซื่อสัตย์สุจริต โปร่งใส เป็นธรรม ไม่ใช้ตำแหน่งหน้าที่ไปในทางที่มิชอบทุกฝ่าย

~ ๔ ~

 7) องค์การบริหารส่วนตำบลท่าสองยางมีระบบการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของราชการ และเจ้าที่ และสามารถจัดการกับกรณีการทุจริตและประพฤติมิชอบอย่างรวดเร็ว โปร่งใส มิให้ข้าราชการอื่นใช้เป็นเยี่ยงอย่าง

 8) หน่วยงานสามารถประสานความร่วมมือในองค์กรและภายนอกองค์กรในการป้องกัน และ ปราบปรามการทุจริต ภาครัฐ

 9) องค์การบริหารส่วนตำบลท่าสองยางสามารถพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสม

 10) องค์การบริหารส่วนตำบลท่าสองยางพัฒนาบุคลากรผู้ปฏิบัติหน้าที่ในการป้องกันและปราบปรามการทุจริต

 11) สนับสนุนให้ภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์การบริหารส่วนตำบลท่าสองยาง

**4. เป้าหมาย**

1) ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลท่าสองยาง รวมถึงประชาชนในพื้นที่มีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ

 2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ มิชอบของข้าราชการ

 3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการของเทศบาลตำบลไทรโยค

 4) กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลท่าสองยาง ที่มีเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม

 5) องค์การบริหารส่วนตำบลท่าสองยางมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน

**5. ประโยชน์ของการจัดทำแผน**

 1) ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลท่าสองยาง รวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน

 2) องค์การบริหารส่วนตำบลท่าสองยางสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้

 3) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต

 4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลท่าสองยางทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต

~ ๕ ~

 5) องค์การบริหารส่วนตำบลท่าสองยาง มีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในพื้นที่เกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน

~ ๖ ~

**ส่วนที่ 2 แผนปฏิบัติการป้องกันการทุจริต**

**แผนปฏิบัติการป้องกันการทุจริต**

**(พ.ศ. 25๖๑ – 25๖๕)**

| **มิติ**  | **ภารกิจตามมิติ** | **โครงการ/กิจกรรม/มาตรการ** | **ปี ๒๕61** | **ปี ๒๕62** | **ปี ๒๕63** | **ปี ๒๕64** | **ปี ๒๕6๕** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ****(บาท)** | **งบประมาณ****(บาท)** |
| **1. การสร้างสังคมที่ไม่****ทนต่อการทุจริต** | 1.1 การสร้างจิตสำนึกและความตระหนักแก่บุคลากรทั้งข้าราชการ การเมืองฝ่ายบริหาร ข้าราชการการเมือง ฝ่ายสภาท้องถิ่น และฝ่ายประจำขององค์กรปกครองส่วนท้องถิ่น |  (๑)โครงการสมุดความดีพนักงานจ้าง (๒)โครงการส่งเสริมคุณธรรมและจริยธรรมในการป้องกันการทุจริต (๓) มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลท่าสองยาง”(๔) มาตรการ“เสริมสร้างองค์ความรู้ด้านการต่อต้านการทุจริต”(๕) กิจกรรมให้ความรู้ เรื่อง ผลประโยชน์ทับซ้อนให้กับบุคลากรขององค์การบริหารส่วนตำบลท่าสองยาง(๖) มาตรการ “จัดทำคู่มือการป้องกันผลประโยชน์ทับซ้อน” (๗) มาตรการ “ปลูกฝังองค์ความรู้ให้มีความเข้าใจเกี่ยวกับ Conflict of Interest”(๘) กิจกรรมรณรงค์และต่อต้านการทุจริต คอรัปชั่นในองค์กรภาครัฐ | -------๑๐,๐๐๐ | -------๑๐,๐๐๐ | -------๑๐,๐๐๐ | -------๑๐,๐๐๐ | -------๑๐,๐๐๐ | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |

~ ๗ ~

| **มิติ**  | **ภารกิจตามมิติ** | **โครงการ/กิจกรรม/มาตรการ** | **ปี ๒๕61** | **ปี ๒๕62** | **ปี ๒๕63** | **ปี ๒๕64** | **ปี ๒๕6๕** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
| **1. การสร้างสังคมที่ไม่****ทนต่อการทุจริต** | 1.2 การสร้างจิตสำนึกและความตระหนักแก่ประชาชนทุกภาคส่วนในท้องถิ่น | (1) โครงการปรับปรุงภูมิทัศน์ภายในหมู่บ้าน(2) โครงการพัฒนาแหล่งเรียนรู้ป่าชุมชน (๓) กิจกรรม Big Cleaning Day ตำบลท่าสองยาง(๔) โครงการอบรมธรรมะเพื่อพัฒนาจิตใจผู้สูงวัยตำบลท่าสองยาง(๕) โครงการรณรงค์การอนุรักษ์ วัฒนธรรมและประเพณีท้องถิ่น | -๒๐๐,๐๐๐--๕๐,๐๐๐ | -๒๐๐,๐๐๐--๕๐,๐๐๐ | -๒๐๐,๐๐๐--๕๐,๐๐๐ | -๒๐๐,๐๐๐--๕๐,๐๐๐ | -๒๐๐,๐๐๐--๕๐,๐๐๐ | ไม่ใช้งบประมาณไม่ใช้งบประมาณไม่ใช้งบประมาณ |
|  | 1.3 การสร้างจิตสำนึกและความตระหนักแก่เด็กและเยาวชน | (1) โครงการส่งเสริมและพัฒนาศักยภาพสภาเด็กและเยาวชน(2) โครงการสนับสนุนกิจกรรมสำหรับเด็กและเยาวชน(3) โครงการอบรมคุณธรรมเด็กและเยาวชน(4) กิจกรรมค่ายอาสานักจิตสาธารณะเยาวชนตำบลท่าสองยาง(5) โครงการสืบสานวัฒนธรรมและภูมิปัญญาท้องถิ่น | ๑๐๐,๐๐๐๘๐,๐๐๐๕๐,๐๐๐-๕๐,๐๐๐ | ๑๐๐,๐๐๐๘๐,๐๐๐๕๐,๐๐๐-๕๐,๐๐๐ | ๑๐๐,๐๐๐๘๐,๐๐๐๕๐,๐๐๐-๕๐,๐๐๐ | ๑๐๐,๐๐๐๘๐,๐๐๐๕๐,๐๐๐-๕๐,๐๐๐ | ๑๐๐,๐๐๐๘๐,๐๐๐๕๐,๐๐๐-๕๐,๐๐๐ | ไม่ใช้งบประมาณ |
| มิติที่ 1 | รวม | ๑๘ โครงการ | 540,000 | 540,000 | 540,000 | 540,000 | 540,000 |  |

~ ๘ ~

| **มิติ**  | **ภารกิจตามมิติ** | **โครงการ/กิจกรรม/มาตรการ** | **ปี ๒๕61** | **ปี ๒๕62** | **ปี ๒๕63** | **ปี ๒๕64** | **ปี ๒๕6๕** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
| **2. การบริหารราชการเพื่อป้องกันการทุจริต** | 2.1 แสดงเจตจำนงทางการเมืองในการต่อต้านการทุจริตของผู้บริหาร | (1) กิจกรรมประกาศเจตจำนงต่อต้านการทุจริตของผู้บริหารขององค์การบริหารส่วนตำบลท่าสองยาง | - | - | - | - | - | ไม่ใช้งบประมาณ |
|  | 2.2 มาตรการสร้างความโปร่งใสในการปฏิบัติราชการ | (1) มาตรการการสร้างความโปร่งใสในการบริหารงานบุคคล (2) มาตรการออกคำสั่งมอบหมายของนายกองค์การบริหารส่วนตำบลท่าสองยางปลัดองค์การบริหารส่วนตำบลท่าสองยางและหัวหน้าส่วนราชการ(3) กิจกรรม “สร้างความโปร่งใสในการพิจารณาเลื่อนขั้นเงินเดือน”(๔) กิจกรรม “ควบคุมการเบิกจ่ายเงินตามเทศบัญญัติงบประมาณรายจ่ายประจำปี”(๕) กิจกรรม “การพัฒนาแผนและกระบวนการจัดหาพัสดุ”(๖) กิจกรรม“สร้างความโปร่งใสในการใช้จ่ายเงินงบประมาณ”(๗) โครงการเผยแพร่ข้อมูลข่าวสารด้านการจัดซื้อ–จัดจ้าง(๘) กิจกรรมการจัดบริการสาธารณะและการบริการประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ(๙) กิจกรรมสำรวจความพึงพอใจของผู้รับบริการ(๑๐) กิจกรรมการใช้บัตรคิวในการติดต่อราชการ(๑๑) มาตรการ “ยกระดับคุณภาพการบริการประชาชน” | ----------- | ----------- | ----------- | ----------- | ----------- | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |

~ ๙ ~

| **มิติ**  | **ภารกิจตามมิติ** | **โครงการ/กิจกรรม/มาตรการ** | **ปี ๒๕61** | **ปี ๒๕62** | **ปี ๒๕63** | **ปี ๒๕64** | **ปี ๒๕6๕** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
| **2. การบริหารราชการเพื่อป้องกันการทุจริต** | 2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี | (1) กิจกรรมการลดขั้นตอนการปฏิบัติงาน(2) โครงการลดขั้นตอนและระยะเวลาการปฏิบัติราชการ(๓) มาตรการการมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ(๔) มาตรการมอบอำนาจของนายกองค์การบริหารส่วนตำบล(๔) มอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522(๕) มาตรการการออกคำสั่งมอบหมายของนายกองค์การบริหารส่วนตำบล และหัวหน้าส่วนราชการ | ------ | ------ | ------ | ------ | ------ | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |
|  | 2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์  | (๑) กิจกรรมการมอบประกาศเกียรติคุณแก่สตรีดีเด่น(๒) ยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์(๓) กิจกรรมการมอบประกาศเกียรติคุณแก่คณะกรรมการชุมชน(๔) กิจกรรมเชิดชูเกียรติประชาชนผู้มีจิตสาธารณะ(๕) กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง | ----- | ----- | ----- | ----- | ----- | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |

~ ๑๐ ~

| **มิติ**  | **ภารกิจตามมิติ** | **โครงการ/กิจกรรม/มาตรการ** | **ปี ๒๕61** | **ปี ๒๕62** | **ปี ๒๕63** | **ปี ๒๕64** | **ปี ๒๕6๕** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
|  | 2.5 มาตรการจัดการในกรณีได้ทราบหรือรับแจ้งหรือตรวจสอบพบการทุจริต | (1) มาตรการ “จัดทำข้อตกลงการปฏิบัติราชการ”(2) กิจกรรม“การจัดทำข้อตกลงการปฏิบัติราชการขององค์การบริหารส่วนตำบล” (๓) กิจกรรม ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลท่าสองยาง(๔) มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”(๕) มาตรการ “แต่งตั้งผู้รับผิดชอบเกี่ยวกับเรื่องร้องเรียน”(๖) มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลท่าสองยางว่า ทุจริตและปฏิบัติราชการตามอำนาจหน้าที่โดยมิชอบ” | ------ | ------ | ------ | ------ | ------ | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |
| **มิติที่ ๒** | **รวม** | **๒๙ โครงการ** | **-** | **-** | **-** | **-** | **-** |  |

~ ๑๑ ~

| **มิติ**  | **ภารกิจตามมิติ** | **โครงการ/กิจกรรม/มาตรการ** | **ปี ๒๕61** | **ปี ๒๕62** | **ปี ๒๕63** | **ปี ๒๕64** | **ปี ๒๕6๕** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
| **3. การส่งเสริมบทบาทและการ****มีส่วนร่วมของภาคประชาชน** | 3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน | (1) มาตรการ“ปรับปรุงศูนย์ข้อมูลข่าวสารขององค์การบริหารส่วนตำบลท่าสองยางให้มีประสิทธิภาพมากยิ่งขึ้น”(2) กิจกรรม“การออกระเบียบจัดตั้งศูนย์ข้อมูลข่าวสารขององค์การบริหารส่วนตำบลท่าสองยาง”(3) กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”(๔) มาตรการ “เผยแพร่ข้อมูลข่าวสารที่สำคัญและหลากหลาย”(2) กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินขององค์การบริหารส่วนตำบลท่าสองยางและการรับเรื่องร้องเรียนเกี่ยวกับการเงินการคลัง” (1) มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบลท่าสองยาง”(2) โครงการสื่อประชาสัมพันธ์กิจกรรมต่างๆ ของ องค์การบริหารส่วนตำบลท่าสองยาง | ------ | ------- | ------- | ------- | ------- | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |
|  | 3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน | (1) โครงการจัดประชาคมแผนชุมชนประจำปี(2) การดำเนินงานศูนย์รับเรื่องราวร้องทุกข์ขององค์การบริหารส่วนตำบลท่าสองยาง(1) มาตรการกำหนดขั้นตอน/กระบวนการเรื่องร้องเรียน(2) โครงการอบต.พบประชาชน | ---๓๐,๐๐๐ | ---๓๐,๐๐๐ | ---๓๐,๐๐๐ | ---๓๐,๐๐๐ | ---๓๐,๐๐๐ | ไม่ใช้งบประมาณไม่ใช้งบประมาณไม่ใช้งบประมาณ |

~ ๑๒ ~

| **มิติ**  | **ภารกิจตามมิติ** | **โครงการ/กิจกรรม/มาตรการ** | **ปี ๒๕61** | **ปี ๒๕62** | **ปี ๒๕63** | **ปี ๒๕64** | **ปี ๒๕6๕** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
|  |  | (1) มาตรการแก้ไขเหตุเดือดร้อนรำคาญ ด้านการสาธารณสุขและสิ่งแวดล้อม (2) กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ | -- | -- | -- | -- | -- | ไม่ใช้งบประมาณไม่ใช้งบประมาณ |
| **3. การส่งเสริมบทบาทและการ****มีส่วนร่วมของภาคประชาชน** | 3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น | (1) มาตรการ “แต่งตั้งคณะกรรมการจัดทำแผนพัฒนาขององค์การบริหารส่วนตำบลท่าสองยาง”(2) โครงการประชุมประชาคมหมู่บ้านและประชาคมตำบล ประจำปี(3) กิจกรรมการส่งเสริมและสนับสนุนการจัดทำแผนชุมชน(1) มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง (1) กิจกรรมการประเมินผลการปฏิบัติราชการขององค์การบริหารส่วนตำบลท่าสองยาง(2) มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลท่าสองยาง  | -๑๐,๐๐๐๑๐,๐๐๐--- | -๑๐,๐๐๐๑๐,๐๐๐--- | -๑๐,๐๐๐๑๐,๐๐๐--- | -๑๐,๐๐๐๑๐,๐๐๐--- | -๑๐,๐๐๐๑๐,๐๐๐--- | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |
| **มิติที่ 3** | **รวม** | **๑๙ โครงการ** | **50,000** | **50,000** | **50,000** | **50,000** | **50,000** |  |

~ ๑๓ ~

| **มิติ**  | **ภารกิจตามมิติ** | **โครงการ/กิจกรรม/มาตรการ** | **ปี ๒๕61** | **ปี ๒๕62** | **ปี ๒๕63** | **ปี ๒๕64** | **ปี ๒๕6๕** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
| **4.การเสริมสร้าง****และปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น** | 4.1 มีการจัดวางระบบและรายงานการควบคุมภายในตามที่คณะกรรมการตรวจเงินแผ่นดินกำหนด | (1) โครงการจัดทำแผนการตรวจสอบภายในประจำปีงบประมาณ(2) โครงการจัดทำรายงานการควบคุมภายใน(1) กิจกรรมติดตามประเมินผลการควบคุมภายใน(2) มาตรการติดตามประเมินผลระบบควบคุมภายในองค์การบริหารส่วนตำบลท่าสองยาง | ---- | ---- | ---- | ---- | ---- | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |
|  | 4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการตามช่องทางที่สามารถดำเนินการได้ | (1) มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย(1) กิจกรรมการรายงานผลการใช้จ่ายเงินให้ประชาชนได้รับทราบ(2) กิจกรรมการมีส่วนร่วมของประชาชนในการตรวจสอบการรับ - การจ่ายและการใช้ประโยชน์ทรัพย์สินขององค์การบริหารส่วนตำบลท่าสองยาง(1) กิจกรรมการจัดหาคณะกรรมการจัดซื้อจัดจ้างจากตัวแทนชุมชน(2) โครงการอบรมกรรมการตรวจการจ้าง | ----- | ----- | ----- | ----- | ----- | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |

~ ๑๔ ~

| **มิติ**  | **ภารกิจตามมิติ** | **โครงการ/กิจกรรม/มาตรการ** | **ปี ๒๕61** | **ปี ๒๕62** | **ปี ๒๕63** | **ปี ๒๕64** | **ปี ๒๕6๕** | **หมายเหตุ** |
| --- | --- | --- | --- | --- | --- | --- | --- | --- |
| **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** | **งบประมาณ(บาท)** |
|  | 4.3 การส่งเสริมบทบาทการตรวจสอบของสภาท้องถิ่น | (1) โครงการพัฒนาศักยภาพการบริหารจัดการท้องถิ่นด้านการปกครองระบอบประชาธิปไตย(2) กิจกรรมการส่งเสริมและพัฒนาศักยภาพสมาชิกสภาท้องถิ่น(1) กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร(๒) กิจกรรมการมีส่วนร่วมในการปฏิบัติงานของสมาชิกสภาองค์การบริหารส่วนตำบลท่าสองยาง | ---- | ---- | ---- | ---- | ---- | ไม่ใช้งบประมาณไม่ใช้งบประมาณไม่ใช้งบประมาณไม่ใช้งบประมาณ |
|  | 4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต | (1) มาตรการเฝ้าระวังการคอร์รัปชั่นโดยภาคประชาชน(2) มาตรการการส่งเสริมและพัฒนาเครือข่ายด้านการป้องกันการทุจริต(1) กิจกรรมการติดป้ายประชาสัมพันธ์กรณีพบเห็นการทุจริต | --- | --- | --- | --- | --- | ไม่ใช้งบประมาณไม่ใช้งบประมาณไม่ใช้งบประมาณ |
| **มิติที่ ๔** | **รวม** | **๑๖ โครงการ** | - | - | - | - | - |  |

~ ๑๕ ~

~ ๑๕ ~

**ส่วนที่ ๓ รายละเอียดโครงการ/กิจกรรม/มาตรการ**

**มิติที่ 1 การสร้างสังคมที่ไม่ทนต่อการทุจริต**

 **1.1 การสร้างจิตสำนึกและความตระหนักแก่บุคลากรทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**ลำดับที่ ๑**

**1. ชื่อโครงการ : โครงการสมุดความดีพนักงานจ้าง**

**2. หลักการและเหตุผล**

 การบันทึกการปฏิบัติงานประจำวัน โดยเฉพาะบุคลากรในองค์กร เป็นการสร้างระเบียบวินัยในการปฏิบัติงาน ซึ่งในแต่ละวัน หากมีการจดบันทึกว่าได้ทำอะไรบ้าง จะเป็นการทบทวนและสามารถย้อนกลับมาเพื่อพิจารณาปรับปรุงการทำงานในแต่ละกิจกรรมได้ รวมถึงหัวหน้าผู้บังคับบัญชา สามารถใช้เป็นหลักฐานในการอ้างอิงที่ใช้ในการประเมินผลงาน ยังส่งผลให้การประเมินเป็นที่ยอมรับ ภารกิจที่ได้รับมอบหมายได้ปฏิบัติงานด้วยความสำเร็จ ความซื่อสัตย์ สุจริต ลุล่วงหรือไม่อย่างไร และหัวหน้างานสามารถวางแผนต่อไปได้ ประเมินทักษะและผลการปฏิบัติงานของพนักงานจ้างได้ ซึ่งจะส่งผลให้เห็นว่าค่าของคนอยู่ที่ผลของงาน หรืออาจจะมีผู้ร่วมงานอื่นมาอ่านแล้วมีกรณีศึกษาจากปัญหาที่เกิดขึ้นคล้ายกัน ทำให้ทราบถึงวิธีการแก้ไข เกิดการแลกเปลี่ยนความรู้ซึ่งกันและกันในองค์กร

 องค์การบริหารส่วนตำบลท่าสองยางเห็นความสำคัญของการบันทึกประจำวันดังกล่าว จึงได้จัดทำสมุดความดีพนักงานจ้าง โดยให้พนักงานจ้างมีการบันทึกการปฏิบัติงานประจำวัน เพื่อเป็นเครื่องมือในการควบคุมดูแล การปฏิบัติงานด้วยความรับผิดชอบ ซึ่งเป็นงานที่ได้รับมอบหมาย และเกิดประโยชน์แก่องค์กร เป็นการสร้างระเบียบวินัย ส่งเสริมการสร้างจิตสำนึกที่ดีในการปฏิบัติงาน ด้วยความซื่อสัตย์ สุจริต

**3. วัตถุประสงค์**

 3.1 เพื่อเป็นช่องทางในการสื่อสารระหว่างหัวหน้างาน ปลัดองค์การบริหารส่วนตำบลท่าสองยางและพนักงานจ้าง

 3.2 เพื่อเป็นประโยชน์ในการติดตามงานที่พนักงานจ้างได้ปฏิบัติ

 3.3 เพื่อเป็นการสร้างจิตสำนึกในการปฏิบัติงานด้านความรับผิดชอบ ซื่อตรงซื่อสัตย์ สุจริตต่องานที่ได้รับมอบหมาย

**4. เป้าหมาย**

 พนักงานจ้างองค์การบริหารส่วนตำบลท่าสองยาง

**5. ระยะเวลา**

 ๕ ปี (ปีงบประมาณ พ.ศ. 2561 – 256๕)

**6. วิธีดำเนินการ**

 6.1 กำหนดให้พนักงานและลูกจ้างทุกคนเขียนสมุดการบ้าน โดยบันทึกผลการปฏิบัติงานประจำทุกวันและส่งให้หัวหน้าส่วนราชการทุกวันจันทร์

 6.2 รวบรวมเป็นข้อมูลสำหรับผู้บริหารให้พิจารณาผลการปฏิบัติงานพนักงานประจำปี

~ ๑๖ ~

**7. งบประมาณ**

 ไม่ใช้งบประมาณในการดำเนินโครงการ

**8. สถานที่ดำเนินการ**

 องค์การบริหารส่วนตำบลท่าสองยาง

**9. ผู้รับผิดชอบ**

 สำนักปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 10.1 มีการสื่อสารระหว่างผู้บังคับบัญชาและพนักงานส่งเสริมให้ปฏิบัติงานเป็นไปตามเป้าหมาย

 10.2 มีการติดตามผลงานทำให้สามารถทราบผลการทำงานเมื่อเกิดปัญหาสามารถแก้ไขได้

 10.3 พนักงานจ้างทำงานด้วยความซื่อสัตย์ สุจริตเกิดความรับผิดชอบในหน้าที่ได้รับมอบหมายตาม

กำหนด

~ ๑๗ ~

**ลำดับที่ ๒**

**1. ชื่อโครงการ : โครงการส่งเสริมคุณธรรมและจริยธรรมในการป้องกันการทุจริต**

**2. หลักการและเหตุผล**

 บุคลากรหรือทรัพยากรบุคคลในองค์กรเป็นรากฐานสำคัญยิ่งในการพัฒนาและขับเคลื่อนองค์กรไปสู่ความสำเร็จ ทั้งด้านคุณภาพ ประสิทธิภาพและประสิทธิผล องค์กรนั้นๆ ย่อมประสบความสำเร็จ มีความเจริญก้าวหน้าต่อไป ทั้งนี้ขึ้นอยู่กับบุคลากรที่มีคุณภาพสูง มีความรู้ความสามารถ มีทักษะต่างๆ ในการปฏิบัติงาน มีประสบการณ์ มีความรู้และเข้าใจงานเป็นอย่างดี เมื่อได้รับบทบาทให้กระทำหน้าที่ใดๆ แล้ว ย่อมสามารถแสดงบทบาทนั้นๆ ได้อย่างถูกต้องและเหมาะสมเสมอ ในทางตรงกันข้ามหากบุคลากรในองค์กรด้อยความสามารถ ไร้อุดมการณ์ ไม่มีทักษะหรือประสบการณ์ที่จำเป็นในการทำงาน ย่อมทำให้องค์กรนั้นๆ ด้อยพัฒนาหรือเจริญก้าวหน้าได้อย่างล่าช้า นอกจากบุคลากรที่มีความรู้ ความสามารถ มีทักษะและประสบการณ์การทำงานสูงแล้ว ย่อมมีคุณธรรมจริยธรรม ในการป้องกันการทุจริต มีจรรยาบรรณ ค่านิยม บุคลิกภาพหรือคุณลักษณะอันพึงประสงค์ เป็นตัวชี้นำทางในการปฏิบัติงานตามตำแหน่ง หน้าที่และบทบาทแห่งตนเอง บุคลากรที่ปฏิบัติหน้าที่โดยยึดมั่นในหลักคุณธรรม จริยธรรม มีจิตสำนึกที่ดี มีความซื่อสัตย์ สุจริต มีความรับผิดชอบ ตั้งใจทำงานด้วยความทุ่มเท เสียสละ มีความเมตตา กรุณา เอื้อเฟื้อเผื่อแผ่ต่องาน ต่อหน่วยงาน ต่อเพื่อนร่วมงานและผู้มาขอรับบริการหรือรักษาผลประโยชน์ของประชาชนและประเทศชาติแล้ว ย่อมนำพาองค์กรหรือหน่วยงานมุ่งไปสู่ความเจริญก้าวหน้ามากยิ่งขึ้น มีความโปร่งใสมีการป้องกันการทุจริต และสามารถตรวจสอบได้ตามหลักการแห่งธรรมาภิบาล

 องค์การบริหารส่วนตำบลท่าสองยาง จึงได้จัดโครงการส่งเสริมคุณธรรมและจริยธรรมในการป้องกันการทุจริตขึ้น เพื่อเป็นการส่งเสริมและสนับสนุนให้บุคลากรภายใน ประกอบด้วยคณะผู้บริหาร สมาชิกสภาฯ ข้าราชการและพนักงานจ้าง ตลอดทั้งประชาชนทั่วไปให้มีความรู้ ความเข้าใจในหลักธรรมทางพระพุทธศาสนา สามารถนำมาประยุกต์ใช้ในการปฏิบัติงานให้ห่างไกลจากการทุจริต และการดำเนินชีวิตประจำวันได้อย่างปกติสุข รู้จักความพอดี มีความพอเพียง ปฏิบัติตามระเบียบกฎหมายและข้อบังคับ มีเจตคติที่ดี มีจรรยาบรรณวิชาชีพต่อตนเอง ต่อการทำงาน ต่อเพื่อนร่วมงาน ต่อผู้มาขอรับบริการ ต่อผู้บังคับบัญชาและต่อประเทศชาติบ้านเมืองต่อไป

**3. วัตถุประสงค์**

 1. เพื่อให้บุคลากรมีความรู้ ความเข้าใจในหลักธรรมทางพระพุทธศาสนา

 2. เพื่อให้บุคลากรสามารถนำหลักธรรมทางพระพุทธศาสนามาประยุกต์ใช้ในการปฏิบัติงานและการดำเนินชีวิตได้อย่างถูกต้อง

 3. เพื่อปรับเปลี่ยนทัศนคติ ค่านิยมและเจตคติของบุคลากรต่อองค์กร ต่อการทำงาน ต่อเพื่อนร่วมงาน ต่อผู้มาขอรับบริการและต่อผู้บังคับบัญชาให้ดียิ่งขึ้น

 4. เพื่อให้สถาบันทางศาสนามีบทบาทในการปลูกจิตสำนึกมีคุณธรรม จริยธรรม มีความซื่อสัตย์ สุจริต ให้แก่ คณะผู้บริหาร สมาชิกสภาองค์การบริหารส่วนตำบล พนักงานองค์การบริหารส่วนตำบล พนักงานจ้าง ขององค์การบริหารส่วนตำบลท่าสองยาง

**4. กลุ่มเป้าหมาย**

 คณะผู้บริหาร สมาชิกสภาองค์การบริหารส่วนตำบล พนักงานองค์การบริหารส่วนตำบล พนักงานจ้าง ขององค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

~ ๑๘ ~

**6. ระยะเวลาดำเนินการ**

 จัดปฏิบัติธรรม (สวดมนต์ทำวัตรเช้า) ทุกวันพระ จำนวน ๑ ครั้ง ระหว่างเดือนมกราคม – ธันวาคม

**7. กิจกรรมและวิธีการดำเนินการ**

 1. ติดต่อประสานและขอความร่วมมือไปยังวัด (สถานที่ปฏิบัติธรรม/วิปัสสนากรรมฐาน)

 2. ชี้แจงรายละเอียดและวางแผนการดำเนินงานตามโครงการฯ

 3. จัดทำรายละเอียดโครงการฯ กำหนดการและหลักสูตรการจัดการอบรมฯ

 4. เสนอรายละเอียดโครงการ กำหนดการและหลักสูตร เพื่อพิจารณาปรับปรุงและแก้ไขให้ถูกต้องและเกิดความเหมาะสม

 5. ประชาสัมพันธ์ให้ประชาชนทั่วไปที่สนใจเข้าร่วมกิจกรรมโครงการฯ

 6. วัดและประเมินผลโครงการฯ

**8. งบประมาณ**

 ไม่ใช้งบประมาณ

**9. ผู้รับผิดชอบโครงการ**

 องค์การบริหารส่วนตำบลท่าสองยาง

**10. ผลที่คาดว่าจะได้รับ**

 1. บุคลากรและประชาชนมีความรู้ ความเข้าใจในหลักธรรมทางพระพุทธศาสนาอย่างแท้จริง

 2. บุคลากรและประชาชนสามารถนำหลักธรรมทางพระพุทธศาสนามาใช้ในการปฏิบัติงานและการดำเนินชีวิตได้อย่างแท้จริง

 3. ปลูกจิตสำนึกให้บุคลากรและประชาชนมีทัศนคติ ค่านิยม ความซื่อสัตย์สุจริต และเจตคติต่อองค์กร ต่อการทำงาน ต่อเพื่อนร่วมงานต่อผู้มาขอรับบริการและต่อผู้บังคับบัญชาที่ดี

~ ๑๙ ~

**ลำดับที่ ๓**

**1. ชื่อโครงการ : มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลท่าสองยาง”**

**2. หลักการและเหตุผล**

กลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ กำหนดให้พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลท่าสองยาง มีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการ แก่ประชาชนตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม 9 ประการ ได้แก่ ยึดมั่นในคุณธรรมและจริยธรรม, มีจิตสำนึกที่ดี ซื่อสัตย์ สุจริต และรับผิดชอบ,ยึดถือประโยชน์ของประเทศชาติเหนือกว่าประโยชน์ส่วนตน และไม่มีประโยชน์ทับซ้อน,ยืนหยัดทำในสิ่งที่ถูกต้อง เป็นธรรม และถูกกฎหมาย, ให้บริการ แก่ประชาชนด้วยความรวดเร็วมีอัธยาศัย และไม่เลือกปฏิบัติ, ให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบือนข้อเท็จจริง,มุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้, ยึดมั่นในระบอบประชาธิปไตยอันมีพระมหากษัตริย์ทรงเป็นประมุข และยึดมั่นในหลักจรรยาวิชาชีพขององค์กร นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการ พลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ ส่วนตนและประโยชน์ส่วนรวม

ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน องค์การบริหารส่วนตำบลท่าสองยาง ได้จัดทำมาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลท่าสองยาง” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**3. วัตถุประสงค์**

 1. เพื่อเป็นเครื่องมือกำกับความประพฤติของข้าราชการที่สร้างความโปร่งใส มีมาตรฐานในการปฏิบัติงาน ที่ ชัดเจนและเป็นสากล

 2. เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กรและระดับบุคคล และเป็นเครื่องมือการตรวจสอบการทำงานด้านต่างๆ ขององค์การบริหารส่วนตำบลท่าสองยางเพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

 3. เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการ และประชาชนทั่วไป ตลอดจนผู้มีส่วนได้เสีย

 4. เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคมตามลำดับ

 5. เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน

**4. เป้าหมาย/ผลผลิต**

 คณะผู้บริหาร สมาชิกสภาองค์การบริหารส่วนตำบล พนักงานส่วนตำบล ลูกจ้างประจำ และพนักงานจ้าง

~ ๒๐ ~

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. เผยแพร่ประมวลจริยธรรมขององค์การบริหารส่วนตำบลท่าสองยาง เพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ อย่างทั่วถึงและมีประสิทธิภาพ

 2. เผยแพร่ประชาสัมพันธ์เกี่ยวกับประมวลจริยธรรมขององค์การบริหารส่วนตำบลท่าสองยาง เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบตามประกาศคณะกรรมการข้อมูลข่าวสาร ของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8)

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 คณะผู้บริหาร สมาชิกสภา พนักงานส่วนตำบล ลูกจ้างประจำ พนักงานจ้างปฏิบัติงานตามประมวลจริยธรรมขององค์การบริหารส่วนตำบลท่าสองยาง

~ ๒๑ ~

**ลำดับที่ ๔**

**1. ชื่อโครงการ : มาตรการ “เสริมสร้างองค์ความรู้ด้านการต่อต้านการทุจริต”**

**2. หลักการและเหตุผล**

ด้วยยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 256๑ – 256๔) มุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564

ดังนั้น เพื่อให้การบริหารงานในพื้นที่สามารถตอบสนองต่อแผนยุทธศาสตร์ฯ ข้างต้น องค์การบริหารส่วนตำบลท่าสองยาง จึงได้กำหนดแนวทาง/มาตรการเสริมสร้างองค์ความรู้ด้านการทุจริตขึ้น เพื่อให้สามารถแปลงแผนยุทธศาสตร์ว่าด้วยการป้องกันและปราบปรามการทุจริต ระยะที่ 3 (พ.ศ. 256๑ – 256๔) ไปสู่การปฏิบัติที่เป็นรูปธรรมและเกิดความยั่งยืนในการปฏิบัติ

**3. วัตถุประสงค์**

 1. เพื่อเสริมสร้างองค์ความรู้ด้านการต่อต้านการทุจริตแก่คณะผู้บริหารท้องถิ่น สมาชิกสภาองค์การบริหารส่วนตำบล พนักงานส่วนตำบล ลูกจ้างประจำและพนักงานจ้าง

 2. เพื่อสร้างจิตสำนึกและความตระหนักในการประพฤติตามประมวลจริยธรรมแก่คณะผู้บริหารท้องถิ่น สมาชิกสภาองค์การบริหารส่วนตำบล พนักงานองค์การบริหารส่วนตำบล ลูกจ้างประจำและพนักงานจ้าง

**4. เป้าหมาย/ผลผลิต**

 ข้อมูล/องค์กรความรู้ด้านการต่อต้านการทุจริตที่นำมาเผยแพร่มากกว่า 5 เรื่องขึ้นไป

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. รวบรวมและเรียบเรียงฐานข้อมูล/องค์ความรู้เกี่ยวข้องกับการปลูกจิตสำนึกด้านการต่อต้านการทุจริต อาทิ กฎหมาย ป.ป.ช. มาตรา 100 มาตรา 103 มาตรา 103/7 สื่อประชาสัมพันธ์ต่างๆ ที่เกี่ยวข้องกับการปลูกจิตสำนึก

 2. เผยแพร่ ประชาสัมพันธ์และสร้างเสริมองค์ความรู้ ให้บุคลากรในสังกัดได้รับทราบและถือปฏิบัติ อย่างเคร่งครัด ผ่านโครงการ/กิจกรรม และสื่อช่องทางต่างๆ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

~ ๒๒ ~

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 จำนวนข้อมูล/องค์กรความรู้ด้านการต่อต้านการทุจริตที่นำมาเผยแพร่

~ ๒๓ ~

**ลำดับที่ ๕**

**1. ชื่อโครงการ : กิจกรรมให้ความรู้ เรื่อง ผลประโยชน์ทับซ้อนให้กับพนักงานส่วนตำบลและพนักงานจ้างขององค์การบริหารส่วนตำบลท่าสองยาง**

**2. หลักการและเหตุผล**

 ด้วยสถานการณ์หรือกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

 “ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

 ดังนั้น องค์การบริหารส่วนตำบลท่าสองยาง จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อนแก่บุคลากรในองค์การบริหารส่วนตำบลท่าสองยางเพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานส่วนตำบลและพนักงานจ้างตำบลท่าสองยาง เพื่อให้ทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**3. วัตถุประสงค์**

 1. เพื่อให้ความรู้ ความเข้าใจแก่พนักงานส่วนตำบลและพนักงานจ้างเกี่ยวกับการป้องกันผลประโยชน์ ทับซ้อน

 2. เพื่อเสริมสร้างพฤติกรรมและวิธีการทำงานที่สุจริตโปร่งใสของพนักงานส่วนตำบลและพนักงานจ้างขององค์การบริหารส่วนตำบลท่าสองยาง

 3. เพื่อเสริมสร้างให้พนักงานส่วนตำบลและพนักงานจ้างขององค์การบริหารส่วนตำบลท่าสองยาง มีจิตสำนึกค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชั่น มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

 พนักงานส่วนตำบลและพนักงานจ้างองค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

~ ๒๔ ~

**6. วิธีการดำเนินการ**

 จัดประชุมประจำเดือน และให้ความรู้เรื่องผลประโยชน์ทับซ้อน

**7. ระยะเวลาการดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณในการดำเนินโครงการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 ตัวชี้วัด

 พนักงานส่วนตำบลและพนักงานจ้างมีความเข้าใจเรื่องผลประโยชน์ทับซ้อน

 ผลลัพธ์

 พนักงานส่วนตำบลและพนักงานจ้างมีความรู้เกี่ยวกับผลประโยชน์ทับซ้อน และมีความประพฤติปฏิบัติงาน ไม่ยุ่งเกี่ยวกับผลประโยชน์ทับซ้อน

~ ๒๕ ~

**ลำดับที่ ๖**

**1. ชื่อโครงการ : มาตรการ “มาตรการจัดทำคู่มือการป้องกันผลประโยชน์ทับซ้อน”**

**2. หลักการและเหตุผล**

 รัฐบาลภายใต้การนำของพลเอกประยุทธ์ จันทร์โอชา ได้ให้ความสำคัญกับการผลักดันให้การป้องกัน และปราบปรามการทุจริตเป็นวาระแห่งชาติ และรัฐบาลได้แถลงนโยบาย 11 ด้าน อันรวมถึงประเด็นเรื่องการส่งเสริมการบริหารราชการแผ่นดินที่มีธรรมาภิบาลและการป้องกันและปราบปรามการทุจริตและประพฤติมิชอบในภาครัฐ โดยจัดระบบอัตรากำลังและปรับปรุงค่าตอบแทนบุคลากรภาครัฐให้เหมาะสมและเป็นธรรมยึดหลักการบริหารกิจการบ้านเมืองที่ดี เพื่อสร้างความเชื่อมั่นวางใจในระบบราชการเสริมสร้างระบบคุณธรรม รวมทั้งปรับปรุงและจัดให้มีกฎหมายที่ครอบคลุมการป้องกันและปราบปรามการทุจริตและการมีผลประโยชน์ทับซ้อนในภาครัฐทุกระดับ

 ปัจจุบันหน่วยงานต่างๆ เช่น สำนักงาน ก.พ. จึงได้เผยแพร่องค์ความรู้ที่เกี่ยวข้องกับการป้องกัน และปราบปรามการทุจริต โดยเฉพาะเรื่องผลประโยชน์ทับซ้อน (Conflict of Interest) สำนักงานคณะกรรมการป้องกันและปราบปรามการทุจริตแห่งชาติ ร่วมกับสำนักงานคณะกรรมการป้องกันและปราบปรามการทุจริตในภาครัฐและองค์กรตามรัฐธรรมนูญ ได้จัดทำยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2560-2564) และพัฒนาเครื่องมือการประเมินคุณธรรมและความโปร่งใสการดำเนินงานของหน่วยงานภาครัฐ (Integrity and Transparency Assessment : ITA) ปีงบประมาณ พ.ศ. 2560 ครอบคลุมประเด็นการประเมิน 5 ด้าน อันรวมถึง การต่อต้านการทุจริตในองค์กร ซึ่งสนับสนุนให้หน่วยงานภาครัฐดำเนินการเรื่องเกี่ยวกับผลประโยชน์ทับซ้อน ผ่านกิจกรรมต่างๆ อันรวมถึงการให้ความรู้ตามคู่มือหรือประมวลจริยธรรมเกี่ยวกับการป้องกันผลประโยชน์ทับซ้อนแก่เจ้าหน้าที่ในหน่วยงานด้วย

 เพื่อตอบสนองนโยบายรัฐบาลและยุทธศาสตร์ชาติว่าด้วยการป้องกันและปราบปรามการทุจริตข้างต้น และเพื่อนำเครื่องมือการประเมินคุณธรรมและความโปร่งใสในการดำเนินงานของหน่วยงานภาครัฐการปฏิบัติให้เป็นกลไกสำคัญที่จะป้องกันการทุจริต โดยเฉพาะการกระทำที่เอื้อต่อการมีผลประโยชน์ทับซ้อนของเจ้าหน้าที่ในภาครัฐ องค์การบริหารส่วนตำบลท่าสองยาง จึงได้ตระหนักและเห็นถึงความสำคัญของการจัดหาคู่มือการป้องกันผลประโยชน์ทับซ้อนขึ้น เพื่อเป็นประโยชน์ในการเสริมสร้างความรู้ความเข้าใจแก่บุคลากรให้เกิดความตระหนักถึงปัญหาในเรื่องดังกล่าว รวมทั้ง เป็นข้อมูลให้ประชาชนและผู้สนใจได้ศึกษา เพื่อเป็นพื้นฐานการปฏิบัติตนในการร่วมกันรณรงค์สร้างสังคมไทยให้เป็นสังคมที่ใสสะอาด ลดระดับการทุจริตประพฤติมิชอบในสังคมไทยให้เทียบเท่าระดับมาตรฐานสากลได้ต่อไป

**3. วัตถุประสงค์**

 1. เพื่อผลิตคู่มือการป้องกันผลประโยชน์ทับซ้อนขององค์การบริหารส่วนตำบลท่าสองยาง ให้บุคลากรผู้ปฏิบัติงานนำไปเป็นองค์ความรู้ในการทำงานให้เป็นไปด้วยความถูกต้อง

 2. เพื่อเป็นประโยชน์ในการเสริมสร้างความรู้ ความเข้าใจแก่บุคลากรให้เกิดความตระหนักถึงปัญหาการทุจริต คอร์รัปชั่น

**4. เป้าหมาย/ผลผลิต**

 บุคลากรมีคู่มือการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

~ ๒๖ ~

**6. วิธีดำเนินการ**

 1. ศึกษาและรวบรวมข้อมูล

 2. จัดทำ (ร่าง) คู่มือการป้องกันผลประโยชน์ทับซ้อน

 3. ตรวจสอบความถูกต้อง

 4. จัดทำคู่มือการป้องกันผลประโยชน์ทับซ้อน

 5. แจกจ่ายให้บุคลากรขององค์การบริหารส่วนตำบลท่าสองยาง

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 มีการจัดทำคู่มือการปฏิบัติงานเพื่อป้องกันผลประโยชน์ทับซ้อน

~ ๒๗ ~

**ลำดับที่ ๗**

**1. ชื่อโครงการ : มาตรการ “ปลูกฝังองค์ความรู้ให้มีความเข้าใจเกี่ยวกับ Conflict of Interest”**

**2. หลักการและเหตุผล**

ด้วยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542 และที่แก้ไขเพิ่มเติม มาตรา 100 , 103 และ 103/1 กำหนดเรื่องการขัดกันของผลประโยชน์ส่วนตัวและส่วนรวมไว้ เพื่อลดระบบอุปถัมภ์ในสังคมไทย ให้เจ้าหน้าที่ของรัฐมีจิตสำนึกแยกแยะประโยชน์ส่วนบุคคลและประโยชน์ส่วนรวมออกจากกันได้ หากเจ้าหน้าที่ของรัฐฝ่าฝืนให้ถือเป็นความผิดตามประมวลกฎหมายอาญาด้วย

การขัดกันแห่งผลประโยชน์ หรือ “Conflict of Interest” ได้รับการกล่าวถึงอย่างกว้างขวางในรอบ หลายปีที่ผ่านมา โดยเฉพาะอย่างยิ่ง ในช่วงระยะเวลาที่ประเทศไทยกำลังเผชิญกับปัญหาการทุจริตคอร์รัปชั่นของ ผู้ดำรงตำแหน่งทางการเมืองหรือผู้ดำรงตำแหน่งระดับสูงในองค์กรต่างๆ ซึ่งได้ส่งผลกระทบต่อการพัฒนาเศรษฐกิจและสังคมของประเทศรวมทั้งได้สร้างความเสียหายให้กับประชาชนโดยส่วนรวม

จากสถานการณ์ข้างต้น จำเป็นที่หน่วยงานภาครัฐต้องเร่งสร้างองค์ความรู้ให้บุคลากรมีความพร้อมที่จะเข้าใจสาเหตุและปัจจัยที่นำสู่การคอร์รัปชั่น เพื่อจะได้หาทางป้องกันและปฏิบัติหน้าที่ให้ห่างไกลจากต้นเหตุต่างๆ ที่นำไปสู่การทุจริตคอร์รัปชั่น โดยเฉพาะในเรื่องการปลูกฝังองค์ความรู้ให้มีความเข้าใจเกี่ยวกับความขัดแย้งระหว่างผลประโยชน์ส่วนตนและผลประโยชน์ส่วนรวม รวมทั้งให้ตระหนักถึงผลกระทบจากปัญหาความขัดแย้งกันระหว่างผลประโยชน์ส่วนตนและผลประโยชน์ส่วนรวม หรือเกิดเป็นผลประโยชน์ทับซ้อน ซึ่งเป็นปัญหาเชิงโครงสร้าง ที่เกี่ยวข้องกับหลายมิติ ทั้งมิติด้านสังคม การเมืองและการบริหารที่สำคัญสะท้อนถึงวัฒนธรรมและค่านิยมในการบริหารที่ด้อยพัฒนา

ดังนั้น องค์การบริหารส่วนตำบลท่าสองยางจึงได้จัดทำมาตรการ “ปลูกฝังองค์ความรู้ให้มีความเข้าใจเกี่ยวกับ Conflict of Interest” ขึ้น เพื่อสร้างจิตสำนึกและเสริมสร้างจริยธรรมของบุคลากรในการทำงานเพื่อส่วนรวมยึดถือหลักจริยธรรมและผลประโยชน์ส่วนรวมในการปฏิบัติราชการเป็นสำคัญ หากข้าราชการและพนักงานเจ้าหน้าที่ของรัฐขาดจิตสำนึกในหน้าที่ที่จะปกป้องผลประโยชน์ส่วนรวมของประเทศชาติ มีการใช้อำนาจทางราชการโดยมิชอบในการดำเนินกิจกรรมเพื่อเอื้อประโยชน์ต่อตนเอง กลุ่ม พรรค พวกพ้อง เหนือผลประโยชน์ส่วนรวมย่อมส่งผลกระทบต่อสถาบันราชการ และสร้างความเสียหายต่อประเทศชาติและประชาชน

**3. วัตถุประสงค์**

 1. เพื่อเสริมสร้างองค์ความรู้เกี่ยวกับ Conflict of Interest แก่บุคลากรขององค์การบริหารส่วนตำบลท่าสองยาง

 2. เพื่อสร้างจิตสำนึกและเสริมสร้างจริยธรรมของบุคลากรในการทำงานเพื่อส่วนรวม ยึดถือหลักจริยธรรมและผลประโยชน์ส่วนรวมในการปฏิบัติราชการเป็นสำคัญ อันจะนำมาซึ่งการป้องกันผลประโยชน์ทับซ้อนในองค์กร

**4. เป้าหมาย/ผลผลิต**

 พนักงานส่วนตำบลและพนักงานจ้างองค์การบริหารส่วนตำบลท่าสองยางเพื่อปลูกฝังองค์ความรู้ให้มีความเข้าใจเกี่ยวกับ Conflict of Interest

**5. พื้นที่ดำเนินการ**

 องค์การบริหารส่วนตำบลท่าสองยาง

~ ๒๘ ~

**6. วิธีดำเนินการ**

 1. วางแผน/การถ่ายทอดองค์ความรู้

 2. ออกแบบกิจกรรม

 3. จัดเตรียมเอกสาร

 4. ดำเนินการจัดประชุม

 5. สรุปรายงานการประชุม

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 มีการประชุมหรือสัมมนาพนักงานส่วนตำบลและพนักงานจ้างองค์การบริหารส่วนตำบลท่าสองยางเพื่อปลูกฝังองค์ความรู้ให้มีความเข้าใจเกี่ยวกับ Conflict of Interest

~ ๒๙ ~

**ลำดับที่ ๘**

**1. ชื่อโครงการ : กิจกรรมรณรงค์และต่อต้านการทุจริตคอรัปชั่นในองค์กรภาครัฐ**

**2. หลักการและเหตุผล**

 ด้วยสถานการณ์หรือารกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนาหรือหรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม) แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง

 “ผลประโยชน์ทับซ้อน” หมายถึง สถานการณ์ที่เจ้าหน้าที่ของรัฐมีผลประโยชน์ส่วนตนอยู่ และมีการใช้อิทธิพลตามอำนาจหน้าที่ละความรับผิดชอบเพื่อให้เกิดประโยชน์ส่วนตัว โดยก่อให้เกิดผลเสียต่อผลประโยชน์ส่วนรวม ผลประโยชน์ ทับซ้อนมีหลากหลายรูปแบบ ไม่จำกัดอยู่ในรูปของตัวเงินหรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่รูปตัวเงินหรือทรัพย์สินก็ได้ อาทิการแต่งตั้งพรรคพวกเข้าไปดำรงตำแหน่งในองค์กรต่างๆ ทั้งในหน่วยราชการ รัฐวิสาหกิจ และบริษัทจำกัด หรือการที่บุคคลผู้มีอำนาจที่ตัดสินใจให้ญาติพี่น้องหรือบริษัทที่ตนมีส่วนได้ส่วนเสียได้รับสัมปทานหรือผลประโยชน์จากทางราชการโดยมิชอบ ทั้งนี้หมายรวมถึงความขัดแย้งกันระหว่างผลประโยชน์ส่วนตนและผลประโยชน์ส่วนรวม ซึ่งในปีงบประมาณ พ.ศ. 2559 - 2560 หน่วยงานภาครัฐทุกหน่วยงานต้องเข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ โดยกำหนดให้หน่วยงานควรมีการประชุมหรือสัมมนาภายในองค์กร เพื่อให้ความรู้เรื่องการป้องกันผลประโยชน์ทับซ้อนแก่เจ้าหน้าที่ เพื่อป้องกันผลประโยชน์ทับซ้อน

 ดังนั้น องค์การบริหารส่วนตำบลท่าสองยาง จึงได้จัดกิจกรรมให้ความรู้ ความเข้าใจการป้องกันผลประโยชน์ทับซ้อน แก่พนักงานส่วนตำบลและพนักงานจ้างองค์การบริหารส่วนตำบลท่าสองยางเพื่อป้องกันการทุจริตในการปฏิบัติราชการ จึงได้จัดกิจกรรมป้องกันผลประโยชน์ทับซ้อน ผ่านการประชุมผู้บริหารกับพนักงานองค์การบริหารส่วนตำบลท่าสองยาง เพื่อให้ทุกคนทำงานโดยยึดถือระเบียบ กฎหมาย คุณธรรม จริยธรรม เพื่อเป็นเครื่องกำกับความประพฤติของตน เพื่อไม่ให้เกิดผลประโยชน์ทับซ้อน

**3. วัตถุประสงค์**

 1. เพื่อให้ความรู้ ความเข้าใจแก่พนักงานส่วนตำบล พนักงานจ้างเกี่ยวกับการป้องกันผลประโยชน์ทับซ้อน

 2. เพื่อเสริมสร้างพฤติกรรมและวิธีการทำงานที่สุจริตโปร่งใสของพนักงานส่วนตำบลและพนักงานจ้างองค์การบริหารส่วนตำบลท่าสองยาง

 3. เพื่อเสริมสร้างให้พนักงานส่วนตำบลและพนักงานจ้างองค์การบริหารส่วนตำบลท่าสองยางมีจิตสำนึก ค่านิยม และวัฒนธรรมเรื่องความซื่อสัตย์ สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงานปลอดจากการทุจริตคอร์รัปชั่น มุ่งสู่การเป็นข้าราชการท้องถิ่นไทยใสสะอาด

**4. เป้าหมาย**

 พนักงานส่วนตำบลและพนักงานจ้างองค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

~ ๓๐ ~

**6. วิธีการดำเนินการ**

 จัดประชุมประจำเดือน และให้ความรู้เรื่องเกี่ยวกับการทุจริตคอรัปชั่นในองค์กรภาครัฐ และประพฤติตนในการปฏิบัติงาน

**7. ระยะเวลาการดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณในการดำเนินโครงการ**

 งบประมาณปีละ ๑๐,๐๐๐ บาท

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 ตัวชี้วัด

 พนักงานส่วนตำบลและพนักงานจ้างองค์การบริหารส่วนตำบลท่าสองยางมีความเข้าใจเรื่องการทุจริตคอรัปชั่นในองค์กรภาครัฐ

 ผลลัพธ์

 พนักงานส่วนตำบลและพนักงานจ้างองค์การบริหารส่วนตำบลท่าสองยางมีความรู้เกี่ยวกับการทุจริตคอรัปชั่นในองค์กรภาครัฐ และมีความประพฤติปฏิบัติงานไม่ยุ่งเกี่ยวกับการทุจริตคอรัปชั่น

~ ๓๑ ~

**มิติที่ 1 การสร้างสังคมที่ไม่ทนต่อการทุจริต**

 **๑.๒ การสร้างจิตสำนึกและความตระหนักแก่ประชาชนทุกภาคส่วนในท้องถิ่น**

**ลำดับที่ ๑**

**1. ชื่อโครงการ : โครงการปรับปรุงภูมิทัศน์ภายในหมู่บ้าน**

**2. หลักการและเหตุผล/ความเป็นมา**

เนื่องด้วยปัจจุบัน โลกกำลังเผชิญกับสภาวะการเปลี่ยนแปลงของสภาพภูมิอากาศ (Climate Change) ที่ทำให้อุณหภูมิโลกสูงขึ้น หรือที่เรียกว่า สภาวะโลกร้อน ซึ่งส่งผลให้เกิดปรากฏการณ์ทางธรรมชาติที่มีผลกระทบกับวิถีชีวิตของมนุษย์ อาทิ เกิดความแห้งแล้ง มีไฟไหม้ป่า ฝนตกไม่ตรงฤดูกาล อากาศหนาว เป็นต้น ส่วนหนึ่งเป็นผลมาจากการตัดไม้ทำลายป่าของมนุษย์ ดังนั้น ประเทศต่างๆ ทั่วโลก จึงได้ร่วมมือกันป้องกันและแก้ไขภาวะโลกร้อน ซึ่งเป็นปัญหาที่สำคัญส่งผลกระทบต่อคุณภาพชีวิตของประชาชนทั้งในระดับภูมิภาคและระดับประเทศ การเพิ่มพื้นที่สีเขียวจึงเป็นหนทางหนึ่งในการแก้ไขปัญหาภาวะโลกร้อนโดยตรงเนื่องจากต้นไม้เป็นแหล่งดูดซับก๊าซคาร์บอนไดออกไซด์ แหล่งกรองมลพิษ และผลิตก๊าซออกซิเจน อีกทั้งเป็นการสร้างความสมดุลการใช้พื้นที่ให้เกิดความเหมาะสม ลดอุณหภูมิ ของพื้นผิวในพื้นที่นั้น ๆ ลงได้อย่างน้อย 2 องศาเซลเซียส เพื่อเป็นการแก้ไขปัญหาภาวะโลกร้อน องค์การบริหารส่วนตำบลท่าสองยาง เพื่อให้ประชาชนได้มีส่วนร่วมในการแก้ไขปัญหาภาวะโลกร้อนสร้างเมืองน่าอยู่สวยงาม (Beautified City) และร่วมถวายเป็นราชสักการะในวโรกาสมหามงคลดังกล่าว

ดังนั้น สำนักงานปลัด องค์การบริหารส่วนตำบลท่าสองยาง จึงได้จัดทำโครงการนี้ขึ้นมาเพื่อเพิ่มพื้นที่สีเขียวในพื้นที่กสิกรรมของประชาชน และพื้นที่ว่างเปล่าในเขตองค์การบริหารส่วนตำบลท่าสองยาง เพื่อให้เกิดความร่มรื่นแก่ชุมชน พร้อมทั้งเป็นการเพิ่มคุณภาพชีวิตของประชาชนในชุมชน

**3. วัตถุประสงค์**

1. เพื่อให้ประชาชนตระหนักในคุณค่าของสิ่งแวดล้อม และรักษาทรัพยากรธรรมชาติอันเป็นสาธารณะร่วมกัน

 2. เพื่อส่งเสริมสนับสนุนให้ชุมชนเข้ามามีส่วนร่วมในการแก้ไขปัญหาภาวะโลกร้อน โดยเพิ่มพื้นที่สีเขียว ในตำบลท่าสองยาง

 3. เพื่อให้ประชาชนนำหลักปรัชญาเศรษฐกิจพอเพียงมาใช้ในชีวิตประจำวัน เกิดความสมดุลเพิ่มมูลค่าทรัพยากรที่มีและลดภาวะโลกร้อน

 4. ส่งเสริมสนับสนุนให้ชุมชนเป็นเมืองน่าอยู่ สวยงาม (Beautified City) สร้างความร่มรื่นและคลายร้อน แก่ประชาชน

**4. เป้าหมาย/ผลผลิต**

 ประชาชนร่วมกันปลูกต้นไม้ในช่วงเทศกาลวันสำคัญต่างๆ

**5. พื้นที่ดำเนินการ**

 พื้นที่สาธารณะในเขตตำบลท่าสองยาง อำเภอท่าสองยาง จังหวัดตาก

~ ๓๒ ~

**6. วิธีดำเนินงาน**

 1. ประสานงานกับส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชน ในท้องถิ่นเข้าร่วมกิจกรรม

 2. ประสานงานกับหน่วยงานที่เกี่ยวข้องและองค์กรปกครองส่วนท้องถิ่นในพื้นที่ ให้จัดเตรียมสถานที่เพื่อปลูกต้นไม้

 3. ขอสนับสนุนกล้าไม้ พันธุ์ไม้จากหน่วยงานที่เกี่ยวข้อง เพื่อใช้ในโครงการ

 4. ดำเนินการปลูกต้นไม้โดยส่วนราชการ องค์กรภาคเอกชน สถาบันการศึกษา กลุ่มพลังมวลชน และประชาชนในท้องถิ่น

 5. ดูแลรักษาและติดตามผล โดยสำนักงานปลัด องค์การบริหารส่วนตำบลท่าสองยาง

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10.ตัวชี้วัด/ผลลัพธ์**

 1. ทำให้ผู้เข้าร่วมกิจกรรมมีความเข้าใจถึงความสำคัญของทรัพยากรธรรมชาติและสิ่งแวดล้อม

 2. ทำให้เพิ่มพื้นที่ป่าไม้และสิ่งแวดล้อมที่ดีและช่วยลดภาวะโลกร้อน

 3. ทำให้ประชาชนมีจิตสำนึก ในการดูแลรักษาทรัพยากรธรรมชาติและสิ่งแวดล้อม

 4. ทำให้เยาวชนและกลุ่มพลังมวลชนใช้เป็นแนวทางในการสร้างความสามัคคีและสร้างความร่มรื่นในชุมชน

~ ๓๓ ~

**ลำดับที่ ๒**

**1. ชื่อโครงการ : โครงการพัฒนาแหล่งเรียนรู้ป่าชุมชน**

**2. หลักการและเหตุผล/ความเป็นมา**

ประเทศไทยในอดีตเป็นพื้นที่ที่มีทรัพยากรป่าไม้อยู่เป็นจำนวนมาก แต่การลักลอบตัดไม้ทำลายป่าไม้ที่ผิดกฎหมายได้เพิ่มมากขึ้นอย่างรวดเร็ว ทำให้ปัจจุบันทรัพยากรป่าไม้ของประเทศไทยมีจำนวนลดน้อยลง ซึ่งส่งผลกระทบต่อธรรมชาติสิ่งแวดล้อมและระบบนิเวศต่างๆ ตลอดจนวิถีชีวิตความเป็นอยู่ของประชาชนเป็นอย่างมาก หน่วยงานต่างๆ ทั้งภาครัฐและภาคเอกชนจึงได้มีการริเริ่มโครงการอนุรักษ์ทรัพยากรป่าไม้ ซึ่งจะสามารถช่วยให้ธรรมชาติของประเทศไทยกลับมามีความสมดุลเพิ่มมากขึ้น พระบาทสมเด็จพระปรมินทรมหาภูมิพลอดุลยเดชและสมเด็จพระบรมราชินีนาถในรัชกาลที่ ๙ ทรงมีความห่วงใยในปัญหาปริมาณป่าไม้ของประเทศ โดยทั้งสองพระองค์ท่านได้พยายามคิดค้นหาวิธีนานัปการที่จะเพิ่มปริมาณป่าไม้ของประเทศไทยให้มากขึ้นอย่างมั่นคงและยั่งยืน ซึ่งพระองค์ท่านได้เสนอวิธีที่เรียบง่ายและประหยัดในการดำเนินงาน คือ แนวคิดเรื่อง “ปลูกป่า 3 อย่าง เพื่อประโยชน์ 4 อย่าง” ปลูกป่า 3 อย่าง ได้แก่ ปลูกไม้ให้พออยู่ พอกิน พอใช้ และระบบนิเวศน์ “พออยู่” หมายถึง ไม้เศรษฐกิจ ปลูกไว้ทำที่อยู่อาศัยและจำหน่าย “พอกิน” หมายถึง ปลูกพืชเกษตรเพื่อการกินและสมุนไพร “พอใช้” หมายถึง ปลูกไม้ไว้ใช้สอยโดยตรงและพลังงาน เช่น ไม้ฟืน และไม้ไผ่ เป็นต้น เพื่อประโยชน์ต่อระบบนิเวศน์ตามแนวปรัชญาเศรษฐกิจพอเพียง

องค์การบริหารส่วนตำบลท่าสองยาง ในฐานะเป็นองค์กรปกครองส่วนท้องถิ่นที่อยู่ใกล้ชิดกับประชาชนมากที่สุด ได้ตระหนักถึงหน้าที่และความรับผิดชอบในการร่วมกันอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชน จึงได้จัดทำโครงการส่งเสริมการอนุรักษ์ ฟื้นฟู ทรัพยากรธรรมชาติและสิ่งแวดล้อมในชุมชนและในเขตองค์การบริหารส่วนตำบลท่าสองยางเพื่อส่งเสริมให้ประชาชนในชุมชนได้ร่วมกันอนุรักษ์ ดูแลรักษาทรัพยากรธรรมชาติและสิ่งแวดล้อมในชุมชนของตนเอง

**3. วัตถุประสงค์**

 เพื่อเป็นการรักษาประโยชน์สาธารณะ สร้างความสามัคคี และสร้างกลุ่มอาสาสมัครและพิทักษ์สิ่งแวดล้อมในชุมชนเพิ่มมากขึ้น

**4. เป้าหมาย/ผลผลิต**

 1. ปลูกต้นไม้และปลูกป่าชุมชนในเขตพื้นที่รับผิดชอบขององค์การบริหารส่วนตำบลท่าสองยาง จำนวน ๙ หมู่บ้าน โดยปลูกพันธุ์ไม้ประเภทต่างๆ ทั้งไม้ยืนต้น ไม้ประดับ ไม้ผล ไม้ดอก และพืชผักสวนครัว รั้วกินได้ เป็นต้น

 2. ดูแล อนุรักษ์ ฟื้นฟู สภาพแหล่งน้ำ คูคลอง ที่เสื่อมโทรมในเขตพื้นที่รับผิดชอบขององค์การบริหารส่วนตำบลท่าสองยาง จำนวน ๙ หมู่บ้าน และพื้นที่ทั้งหมดในเขตองค์การบริหารส่วนตำบลท่าสองยางโดยบูรณาการร่วมกันกับหน่วยงานต่าง ๆ ทั้งภาครัฐ ภาคเอกชน และองค์กรภาคประชาชนต่างๆ

 3. ผู้เข้าร่วมโครงการ ประกอบด้วย คณะผู้บริหารองค์การบริหารส่วนตำบลท่าสองยาง สมาชิกสภาองค์การบริหารส่วนตำบลท่าสองยาง พนักงานส่วนตำบลและพนักงานจ้างขององค์การบริหารส่วนตำบลท่าสองยาง ผู้นำชุมชนกลุ่มต่าง ๆ ทั้ง ๙ หมู่บ้าน ได้แก่ กำนันผู้ใหญ่บ้าน ประธานกลุ่มผู้สูงอายุ ประธาน อสม. ประธานกลุ่มสตรี ฯลฯ กลุ่มเด็กและเยาวชน นักเรียน นักศึกษา หน่วยงานต่าง ๆ ทั้งภาครัฐ ภาคเอกชน และองค์กรภาคประชาชนทุกภาคส่วน เป็นต้น

~ ๓๔ ~

**5. พื้นที่ดำเนินการ**

 พื้นที่สาธารณะประโยชน์ในเขตชุมชนในเขตองค์การบริหารส่วนตำบลท่าสองยาง และแหล่งน้ำ คู คลอง ในเขตองค์การบริหารส่วนตำบลท่าสองยาง

**6. วิธีการดำเนินงาน**

 1. จัดอบรมผู้เข้าร่วมโครงการพร้อมชี้แจงความเป็นมาและแนวทางการดำเนินงานตามโครงการ (กลุ่มรวม ทุกชุมชน)

 2. จัดเวทีระดมความคิดเห็นการจัดกิจกรรมและการจัดตั้งกลุ่มพิทักษ์สิ่งแวดล้อมประจำชุมชน (กลุ่มย่อย แต่ละชุมชน)

 3. จัดเวทีเสวนาติดตามผลการดำเนินงานกลุ่มพิทักษ์สิ่งแวดล้อมประจำชุมชน (กลุ่มย่อยแต่ละชุมชน)

 4. จัดกิจกรรมร่วมกันปลูกต้นไม้ในชุมชน พัฒนา ขุดลอก คูคลอง กำจัดวัชพืชในแม่น้ำคูคลอง ทำความสะอาดถนนและพื้นที่สาธารณะประโยชน์ต่าง ๆ ในชุมชนและในเขตองค์การบริหารส่วนตำบลท่าสองยาง

 5. จัดกิจกรรมพัฒนา ปรับปรุงภูมิทัศน์ และอนุรักษ์ฟื้นฟูทรัพยากรธรรมชาติในชุมชนให้มีความสวยงาม สะอาด ร่มรื่น น่าพักผ่อนหย่อนใจและเป็นสถานที่ออกกำลังกายของประชาชนในชุมชนและชุมชนอื่นๆ ตลอดจนประชาชนทั่วไป

 6. จัดกิจกรรมศึกษาดูงานหมู่บ้าน/ชุมชน หรือหน่วยงานที่ประสบความสำเร็จในการอนุรักษ์ทรัพยากรธรรมชาติและสิ่งแวดล้อม เพื่อเป็นกรณีตัวอย่างให้แก่ชุมชนต่างๆ ในเขตองค์การบริหารส่วนตำบลท่าสองยาง

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 งบประมาณปีละ ๒๐๐,๐๐๐ บาท

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 เกิดกลุ่มอาสาสมัครพิทักษ์ทรัพยากรธรรมชาติและสิ่งแวดล้อมในชุมชนเพิ่มมากขึ้น ทรัพยากรธรรมชาติ และสิ่งแวดล้อมในชุมชนมีมากขึ้น

~ ๓๕ ~

**ลำดับที่ ๓**

**1. ชื่อโครงการ : กิจกรรม Big Cleening Day ตำบลท่าสองยาง**

**2. หลักการและเหตุผล/ความเป็นมา**

การพัฒนาประเทศตามแผนพัฒนาเศรษฐกิจและสังคมและแห่งชาติ ฉบับที่ 11 (พ.ศ.2555 – 2559) ประเทศไทยต้องเผชิญกับกระแสการเปลี่ยนแปลงที่สำคัญทั้งภายนอกและภายในประเทศที่ปรับเปลี่ยนเร็วและซับ ซ้อน มากยิ่งขึ้น เป็นทั้งโอกาสและความเสี่ยงต่อการพัฒนาประเทศ จึงจำเป็นต้องนำภูมิคุ้มกันที่มีอยู่พร้อมทั้งเร่งสร้างภูมิคุ้มกันในประเทศให้เข้มแข็งขึ้นมาใช้ในการเตรียมความพร้อมให้แก่คน สังคม และระบบเศรษฐกิจของประเทศให้สามารถปรับตัวรองรับผลกระทบ จากการเปลี่ยนแปลงได้อย่างเหมาะสมสามารถพัฒนาประเทศให้ก้าวหน้าต่อไป เพื่อประโยชน์สุขที่ยั่งยืน ของสังคมไทย ตามปรัชญาของเศรษฐกิจพอเพียง

เพื่อให้การพัฒนาองค์การบริหารส่วนตำบลท่าสองยาง เป็นไปตามแนวทางวิสัยทัศน์ของแผนพัฒนาฯ ฉบับที่ 11 ที่กำหนดไว้ว่า “สังคมอยู่ร่วมกันอย่างมีความสุข ด้วยความเสมอภาค เป็นธรรมและมีภูมิคุ้มกันต่อการเปลี่ยนแปลง” จึงจำเป็นที่จะต้องทำให้บ้านเมืองมีสภาพแวดล้อมที่สะอาด สังคมสงบและปลอดภัย เพื่อส่งเสริมทุนทางสังคม บนพื้นฐานวิถีชีวิต และชุมชนเข้มแข็ง ซึ่งเป็นฐานพลังในการขับเคลื่อนการพัฒนาของทุกๆด้าน จากทุกภาคส่วน ได้ร่วมกันพัฒนารักษาความสะอาด พื้นที่ของตนเองอย่างสม่ำเสมอและต่อเนื่อง ตลอดจนต้องสร้างกระบวนการเรียนรู้ในสังคมให้เกิดจิตสำนึก และปลูกฝังวินัยให้แก่เยาวชนเพื่อเป็นพลังในการขับเคลื่อนตำบลท่าสองยาง ให้เป็นตำบลที่สะอาดและประชาชนมีคุณภาพชีวิตที่ดี อันเป็นการร่วมกันทำความดีถวายในหลวง

ในปัจจุบันปัญหาสิ่งแวดล้อมเกิดจากปัจจัยหลายๆ อย่างไม่ว่าจะเป็นเรื่องขอความสะอาด เรื่องมลพิษด้านต่างๆ ซึ่งเรื่องของการรักษาความสะอาด เป็นงานและหน้าที่อย่างหนึ่งขององค์กรปกครองส่วนท้องถิ่น ที่ต้องรับผิดชอบในพื้นที่ ดูแลรักษา อำนวยความสะดวก ไม่ให้พื้นที่สกปรก กิจกรรม Big Cleening Day จึงเกิดขึ้น เพื่อเป็นศูนย์รวมการร่วมแรงร่วมใจ ของคนในท้องถิ่น ร่วมกันทำความสะอาด กวาดบ้านกวาดเมืองในมีความสะอาดเรียบร้อย ประกอบกับอำนาจหน้าที่ขององค์การบริหารส่วนตำบล มาตรา ๖๗ (๒) (๙) และมาตรา ๖๘ (๓) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 (17)

**3. วัตถุประสงค์**

 1. เพื่อรักษาความสะอาดเรียบร้อยในชุมชน

2. เพื่อสร้างความสามัคคีให้เกิดขึ้นในชุมชน เสริมสร้างวินัยการรักสะอาด

3. เพื่อพัฒนาตำบลท้องถิ่นให้เป็นเมืองสะอาดเป็นระเบียบเรียบร้อย เอื้อต่อการอยู่อาศัย และการดำรงชีพ ที่ดีของประชากร

๔. เพื่อให้ผู้นำชุมชน และชาวบ้าน ได้ปรับปรุงภูมิทัศน์ ถนน ในความรับผิดชอบและสิ่งสาธารณประโยชน์ เช่น ศาลากลางบ้าน แหล่งน้ำ หรือสิ่งปลูกสร้างอื่น ให้ใช้ประโยชน์ได้อย่างมีประสิทธิภาพ มีความสะอาดและ สวยงาม

**4. เป้าหมาย/ผลผลิต**

 **เป้าหมายเชิงปริมาณ**

 ทำความสะอาดพื้นที่ในเขตตำบลท่าสองยาง โดยมีภาคประชาชนและองค์การบริหารส่วนตำบลท่าสองยางร่วมกันทำความสะอาด

~ ๓๖ ~

 **เป้าหมายเชิงคุณภาพ**

 ประชาชนในเขตตำบลท่าสองยาง มีความตระหนักและมีส่วนร่วมในการรักษาความสะอาดหมู่บ้าน และสิ่งสาธารณประโยชน์มากขึ้น

**5. พื้นที่ดำเนินการ**

 เขตพื้นที่ตำบลท่าสองยาง

**6. วิธีการดำเนินงาน**

1.จัดทำโครงการเสนอขออนุมัติตามขั้นตอน

2.ประชุมและเสนอรายละเอียด

3.ประชาสัมพันธ์การจัดโครงการ

 4.จัดทีมพลังประชาชน แบ่งพื้นที่การทำความสะอาดทั่วทั้งตำบลท่าสองยาง โดยมีการเก็บ กวาด ถางหญ้าริมทาง ฯลฯ ขุดลอกคูคลอง ทำสำนักงานก็มีการทำ 5.ส

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 งบประมาณปีละ ๒,๐๐๐ บาท

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. สำนักงานขององค์การบริหารส่วนตำบลท่าสองยาง มีสภาพแวดล้อมที่ดี สะอาด สวยงาม ทำให้คุณภาพชีวิตการทำงานดีขึ้น

 2. สภาพแวดล้อมของหมู่บ้าน มีความสะอาด สวยงาม น่าอยู่ น่ามอง

 3. ประชาชนมีความจงรักภักดีและเทิดทูนพระมหากษัตริย์

๔. พื้นที่ในตำบลหนองพลับมีความสะอาดเรียบร้อยมากยิ่งขึ้น

๕. ประชาชนมีความตื่นตัวในการดูแลรักษาความสะอาดในพื้นที่

๖. ทุกภาคส่วนร่วมกันทำให้ตำบลท่าสองยางเป็นเมืองสะอาด มีความปลอดภัยร่มรื่น และน่าอยู่ เข้าสู่สังคมที่มีความสุขอย่างยั่งยืน ประชาชนมีคุณภาพชีวิตที่ดีขึ้น

~ ๓๗ ~

**ลำดับที่ ๔**

**1. ชื่อโครงการ : อบรมธรรมะเพื่อพัฒนาจิตใจผู้สูงวัยตำบลท่าสองยาง**

**2. หลักการและเหตุผล/ความเป็นมา**

ปัจจุบัน โลกได้เข้าสู่ยุคเศรษฐกิจฐานความรู้มากขึ้น การสร้างความรู้แก่ผู้สูงอายุ เพื่อสนับสนุนกลุ่มสมาชิกผู้สูงอายุ ให้สามารถดำรงชีวิต ของผู้สูงอายุ อย่างถูกต้อง เหมาะสมกับสถานการณ์ในปัจจุบัน ที่เกิดจาก การเปลี่ยนแปลงของยุคสมัย เพื่อให้ผู้สูงอายุได้มีขวัญและกำลังใจในการเรียนรู้และสามารถเผยแพร่ ความรู้ให้แก่กลุ่มเด็กและเยาวชน เพิ่มประสิทธิภาพในการเรียนรู้ในที่ต่างๆ และมีเป้าหมายที่จะพัฒนาคุณภาพและสภาพจิตผู้สูงอายุในพื้นที่ตำบลท่าสองยาง เป็นการส่งเสริมนโยบายในการพัฒนาการของกลุ่มผู้สูงอายุในพื้นที่

คุณภาพชีวิตเป็นเป้าหมายหลักของสังคมคือประชาชนมีสุขภาพอนามัยดีทั้งร่างกายและจิตใจทุกเพศ ทุกวัย จากการศึกษาข้อมูลพบว่าประชากรผู้สูงอายุมีแนวโน้มเพิ่มขึ้นทั้งด้านปริมาณและสัดส่วนต่อประชากร จากแผนพัฒนาเศรษฐกิจและสังคมแห่งชาติฉบับที่ ๑1 (พ.ศ.๒๕๕5 – ๒๕๕9) ได้กำหนดยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืน พัฒนาผู้สูงอายุให้มีความมั่นคงทางเศรษฐกิจและสังคม มีคุณภาพ มีคุณค่า สามารถปรับตัวเท่าทันการเปลี่ยนแปลง เป็นพลังในการพัฒนาสังคม ดังนั้น การพัฒนาคุณภาพชีวิตผู้สูงอายุจึง มีความจำเป็นอย่างยิ่งที่ทุกฝ่ายจะต้องร่วมมืออย่างจริงจังและต่อเนื่องในการเตรียมความพร้อมให้ผู้สูงอายุทุกคนตลอดจนบุคคลในครอบครัวและชุมชน

 ผู้สูงอายุถือว่าเป็นปูชนียบุคคลของสังคมที่มีคุณค่ายิ่งเนื่องจาก ผ่านประสบการณ์มามาก ได้เคยเป็นกำลังสำคัญของสังคมมาก่อน มีความรู้ มีทักษะ อนุรักษ์ และสืบทอด ประเพณีวัฒนธรรมท้องถิ่น วิถีชีวิตดั้งเดิม และได้ทำคุณประโยชน์แก่สังคมมาแล้วมากมาย จำเป็นอย่างยิ่งที่คนรุ่นหลังจะต้องให้ความสำคัญ ในการยกย่องให้การดูแล ผู้สูงอายุเหล่านี้ให้มีคุณภาพชีวิตที่ดี สุขภาพจิต สุขภาพกายเป็นการเชิดชูเกียรติให้ผู้สูงอายุ สามารถดำรงชีวิตอยู่ในสังคมอย่างมีความสุข

**3. วัตถุประสงค์**

1. เพื่อให้ผู้สูงอายุมีความรู้ความเข้าใจ ปรับเปลี่ยนพฤติกรรมในการดูแลสุขภาพอนามัยของตนเอง

๒. เพื่อส่งเสริมให้ผู้สูงอายุได้รับการพัฒนาด้านสุขภาพร่างกาย จิตใจ และสังคม

๓. เพื่อเป็นการสร้างขวัญ และกำลังใจให้ผู้สูงอายุมีทัศนคติที่ดีต่อการดูแลสุขภาพให้แข็งแรง เพื่อดำรงในสังคมอย่างมีคุณค่า

4.เพื่อให้ผู้สูงอายุได้มีส่วนร่วมในกิจกรรม และแลกเปลี่ยนประสบการณ์ความคิดเห็นทัศนะต่างๆ ร่วมกัน

**4. เป้าหมาย/ผลผลิต**

 กลุ่มผู้สูงอายุ ๖๐ ปีขึ้นไป ในเขตตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีการดำเนินงาน**

๑. จัดทำโครงการเสนอต่อผู้บริหารเพื่อพิจารณาอนุมัติ

 ๒. ประสานหน่วยงานที่เกี่ยวข้องเพื่อขอรับการสนับสนุนวิทยากร

๓. ประชาสัมพันธ์การสมัครเข้ารับการอบรมตามโครงการฯ

4. เข้ารับการฝึกอบรมตามสถานที่วันเวลาที่กำหนด

~ ๓๘ ~

5. สรุปและประเมินผลการฝึกอบรมก่อนและหลังการดำเนินโครงการ (แบบสอบถาม)

6. รายงานผลการฝึกอบรมตามโครงการ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

๑. ผู้สูงอายุมีความรู้ความเข้าใจ ปรับเปลี่ยนพฤติกรรมในการดูแลสุขภาพอนามัยของตนเอง ทั้งด้านโภชนาการ การฟื้นฟูสมรรถภาพร่างกายและจิตใจ

๒. ผู้สูงอายุได้รับการพัฒนาด้านสุขภาพร่างกาย จิตใจ และสังคม

๓. สร้างขวัญ และกำลังใจให้ผู้สูงอายุมีทัศนคติที่ดีต่อการดูแลสุขภาพให้แข็งแรง เพื่อดำรงในสังคมอย่าง มีคุณค่า

๔.ผู้สูงอายุได้มีส่วนร่วมในกิจกรรม และแลกเปลี่ยนประสบการณ์ความคิดเห็นทัศนะต่างๆ ร่วมกัน

~ ๓๙ ~

**ลำดับที่ ๕**

**1. ชื่อโครงการ : โครงการรณรงค์การอนุรักษ์วัฒนธรรมและประเพณีท้องถิ่น**

**2. หลักการและเหตุผล/ความเป็นมา**

วัฒนธรรมเป็นสิ่งสะท้อนให้เห็นถึงคุณค่าวิถีชีวิตที่ชุมชนและท้องถิ่นต่างๆได้พัฒนาและสร้างสรรค์ขึ้นเพื่อใช้เป็นเครื่องมือในการดำเนินชีวิต โดยแสดงออกในรูปแบบและวิธีการที่หลากหลาย ทั้งในรูปแบบของวิถีชีวิต ขนบธรรมเนียมประเพณี ภูมิปัญญา ศิลปะการแสดง ฯลฯ เพื่อเป็นการปลูกจิตสำนึกและกระตุ้นให้คนในชุมชนท้องถิ่นเกิดความตระหนัก มีความตื่นตัวและเข้ามามีส่วนร่วมในการฟื้นฟูเผยแพร่และสืบสานภูมิปัญญาท้องถิ่น และคุณค่าความหลากหลายของศิลปะและวัฒนธรรมไทย ทั้งที่เป็นวิถีชีวิต ค่านิยม และความเป็นไทย ในปัจจุบันวัฒนธรรมท้องถิ่นถูกละเลยและมีการถ่ายทอดไปสู่คนรุ่นใหม่น้อย เช่น การแต่งกาย ภาษาพูด รวมทั้งประเพณีและ วิถีชีวิตที่ดีงาม ท่ามกลางความหลากหลายทางวัฒนธรรมภายใต้กระแสโลกาภิวัฒน์ วัฒนธรรม ได้มีการถ่ายทอดและแลกเปลี่ยนเรียนรู้อยู่ตลอดเวลา หากมรดกทางวัฒนธรรมที่มีความแตกต่างหลากหลายกันในพื้นที่ ไม่ได้รับการสืบสานและอนุรักษ์ฟื้นฟูรวมถึงการพัฒนาต่อยอดให้เกิดคุณค่าทางสังคมและจิตใจทำให้คุณค่าทางมรดกวัฒนธรรมลดน้อยไปจนแทบจะสูญหาย วัฒนธรรมวิถีชีวิตที่เกิดขึ้นจากการสั่งสมองค์ความรู้ในแต่ละท้องถิ่นมีลักษณะโดดเด่นที่แตกต่างกันไปตามสภาพพื้นที่ ในแต่ละพื้นที่มีภูมิปัญญาหลากหลาย ควรที่จะได้รับการถ่ายทอดเยาวชนรุ่นหลังสืบไป การอนุรักษ์เป็นหนทางหนึ่งที่ยั่งยืน ในการอนุรักษ์ ฟื้นฟู สืบสานวัฒนธรรมท้องถิ่นของชุมชนให้ดำรงอยู่ในท้องถิ่น

การเรียนรู้ภูมิปัญญา ให้เด็กและเยาวชนเป็นผู้สืบทอด ภูมิปัญญาจากผู้รู้ในชุมชน เพื่อให้เยาวชนสามารถจัดกระบวนการเรียนรู้ ถ่ายทอดประมวลผล ตลอดจนสนับสนุนให้เยาวชน และชุมชนโดยตระหนักถึงความสำคัญของชุมชน มีความเข้าใจรากเหง้า ความเป็นวัฒนธรรม แบ่งปัน เกื้อกูลช่วยเหลือซึ่งกันและกัน มีการศึกษาเรียนรู้วิถีการดำรงชีวิต ชุมชนภูมิปัญญาพื้นบ้าน ที่มีมาช้านาน บนพื้นฐานของธรรมชาติที่เกี่ยวพันสอดคล้องกันกับวิถีชีวิตชุมชน

องค์การบริหารส่วนตำบลท่าสองยาง เล็งเห็นคุณค่าทางวัฒนธรรมท้องถิ่นที่กำลังจะสูญหาย จึงจัดโครงการอนุรักษ์ ฟื้นฟู สืบสานวัฒนธรรมท้องถิ่นขึ้นเพื่อเป็นการอนุรักษ์ ฟื้นฟู สืบสานศิลปวัฒนธรรมท้องถิ่นให้ดำรงอยู่ รักษาศิลปวัฒนธรรม ภูมิปัญญาอันเป็นอัตลักษณ์เฉพาะตัว เพื่อให้ชุมชนแข็งแรงมีรากแก้ว ไม่ถูกกลืนไปกับกระแสโลกาภิวัฒน์โดยปราศจากดุลยภาพทางปัญญาและความรู้ที่จะอนุรักษ์สิ่งที่บรรพบุรุษได้สร้างไว้ องค์การบริหารส่วนตำบลท่าสองยาง จึงจัดโครงการอนุรักษ์ ฟื้นฟู สืบสานวัฒนธรรมท้องถิ่น ขึ้นให้เด็กเยาวชน รุ่นลูกหลานโดยการสืบทอดประเพณีในตำบลท่าสองยางสืบทอดกันต่อๆมา

**3. วัตถุประสงค์**

๑. เพื่อส่งเสริมสนับสนุนและอนุรักษ์ประเพณีและวัฒนธรรมท้องถิ่น

1. เพื่อปลูกจิตสำนึกให้เด็กเยาวชนในท้องถิ่นเกิดความตระหนัก และเข้ามามีส่วนร่วมในการอนุรักษ์ ฟื้นฟู และสืบสานภูมิปัญญาและคุณค่าความหลากหลายทางวัฒนธรรม ทั้งที่เป็นชีวิต ค่านิยมที่ดีงาม และความเป็นไทย

๓. เพื่อให้เด็กเยาวชนในท้องถิ่นได้เรียนรู้ความสำคัญ รู้จักวิถีชีวิต รู้ถึงคุณค่าของประวัติศาสตร์ในท้องถิ่น ความเป็นมาและวัฒนธรรมประเพณีของท้องถิ่น อันจะสร้างความภูมิใจและจิตสำนึกในการรักษาวัฒนธรรมประเพณีของท้องถิ่นสืบไป

**4. เป้าหมาย/ผลผลิต**

 เด็กและเยาวชน, องค์การบริหารส่วนตำบลท่าสองยาง ,ผู้สังเกตการณ์, วิทยากร ร่วมกันฟื้นฟู อนุรักษ์ สืบสาน ศิลปวัฒนธรรมท้องถิ่นให้คงอยู่สืบต่อไป

~ ๔๐ ~

**5. พื้นที่ดำเนินการ**

 เขตพื้นที่ตำบลท่าสองยาง

**6. วิธีการดำเนินงาน**

1. ประชุมเพื่อเตรียมการจัดงานโครงการฯ
2. เขียนโครงการฯเพื่อขออนุมัติจัดทำโครงการฯ เสนอผู้บริหาร
3. ประสานผู้สืบทอดประเพณีท้องถิ่น ในตำบลท่าสองยางเพื่อเป็นวิทยากรถ่ายทอดความรู้ให้แก่เด็กเยาวชน
4. จัดเตรียมวัสดุอุปกรณ์ที่เกี่ยวข้องกับโครงการฯ
5. ประสานกับโรงเรียนในพื้นที่ตำบลท่าสองยาง ขอนักเรียนที่มีความสนใจเข้าร่วมโครงการฯ
6. ประชาสัมพันธ์โครงการฯให้ผู้สนใจเข้าร่วมโครงการฯ
7. จัดตารางเวลาทำกิจกรรมให้แก่ผู้เข้าร่วมโครงการฯ
8. ดำเนินการตามกำหนดการโครงการฯ
9. สรุปและประเมินผล

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 งบประมาณปีละ ๕๐,๐๐๐ บาท

**9. ผู้รับผิดชอบโครงการ**

 กองการศึกษา ฯ องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

1. ประเพณีและวัฒนธรรมท้องถิ่นได้รับการส่งเสริมอนุรักษ์สู่คนรุ่นต่อไป
2. เด็กเยาวชนในท้องถิ่นมีจิตสำนึก เกิดความตระหนัก และเข้ามามีส่วนร่วมในการอนุรักษ์ ฟื้นฟู และสืบสานภูมิปัญญาและคุณค่าความหลากหลายทางวัฒนธรรม ทั้งที่เป็นชีวิต ค่านิยมที่ดีงาม และความเป็นไทย
3. เด็กเยาวชนในท้องถิ่นได้เรียนรู้ความสำคัญ รู้จักวิถีชีวิต รู้ถึงคุณค่าของประวัติศาสตร์ในท้องถิ่น ความเป็นมาและวัฒนธรรมประเพณีของท้องถิ่น อันจะสร้างความภูมิใจและจิตสำนึกในการรักษาวัฒนธรรมประเพณีของท้องถิ่นสืบไป

~ ๔๑ ~

**มิติที่ 1 การสร้างสังคมที่ไม่ทนต่อการทุจริต**

**1.3 การสร้างจิตสำนึกและความตระหนักแก่เด็กและเยาวชน**

**ลำดับที่ ๑**

**1. ชื่อโครงการ : โครงการส่งเสริมและพัฒนาศักยภาพสภาเด็กและเยาวชน**

**2. หลักการและเหตุผล/ความเป็นมา**

ตามพระราชบัญญัติการศึกษาแห่งชาติ พ.ศ. ๒๕๔๒ มาตรา ๒๕ กำหนดให้รัฐต้องส่งเสริมการดำเนินงานและจัดตั้งแหล่งการเรียนรู้ตลอดชีวิตทุกรูปแบบ ซึ่งเด็กและเยาวชนเป็นทรัพยากรที่มีความสำคัญควรได้รับการพัฒนาเพิ่มพูนความรู้อยู่เสมอ สามารถปรับตัวให้เข้ากับสภาพเศรษฐกิจ สังคม และสิ่งแวดล้อม โดยตระหนักในคุณค่าของความเป็นไทย ทั้งนี้การจัดกิจกรรมเพื่อช่วยลดช่องโหว่ในการเกิดปัญหาสังคม โดยการจัดกิจกรรมส่งเสริมและสนับสนุนให้เด็กและเยาวชนได้มีส่วนร่วมอย่างต่อเนื่องโดยยึดหลักการตามพระราชบัญญัติส่งเสริมและพัฒนาเด็กเยาวชนแห่งชาติ

ดังนั้น องค์การบริหารส่วนตำบลท่าสองยาง  จึงได้จัดทำโครงการอบรมส่งเสริมกิจการสภาเด็กและเยาวชนตำบลท่าสองยางขึ้น เพื่อเป็นองค์กรกลางของเด็กและเยาวชนในระดับชุมชนทำหน้าที่เป็นตัวแทนของเยาวชนในชุมชนประสานกลุ่มต่าง ๆ ภายในชุมชนรวมสังเคราะห์ปัญหาความต้องการในการพัฒนาและข้อเสนอในการรวมกลุ่มกันทำกิจกรรมที่เป็นประโยชน์กันอย่างต่อเนื่อง  โดยมีการจัดระบบการดำเนินงานอย่างเป็นระบบ ในรูปแบบของสภาเด็กและเยาวชนเพื่อส่งเสริมกระบวนการเรียนรู้อย่างเป็นรูปธรรม และช่วยสร้างความสมัครสมานสามัคคีของเด็กและเยาวชนในตำบลท่าสองยาง รวมถึงทักษะการเป็นผู้นำ การบริหารจัดการองค์กร การสร้างเครือข่ายความเข้มแข็งให้กับองค์กรเด็กและเยาวชนตำบลท่าสองยาง จะได้เป็นฐานให้กับครอบครัวให้มีความสุขต่อไป

**3. วัตถุประสงค์**

๑. เพื่อให้เด็กและเยาวชนได้ทราบถึงสิทธิบทบาทหน้าที่ของตน
๒. เพื่อพัฒนาทักษะด้านผู้นำเด็กและเยาวชน
๓. เพื่อสร้างเครือข่ายการทำงานขององค์กรเด็กและเยาวชนตำบลท่าสองยาง
๔. เพื่อสร้างความสมัครสมานสามัคคีของเด็กและเยาวชนตำบลท่าสองยาง

**4. เป้าหมาย/ผลผลิต**

 สมาชิกสภาเด็กและเยาวชนตำบลท่าสองยาง , คณะกรรมการพัฒนาเด็กและเยาวชนตำบลท่าสองยาง

**5. พื้นที่ดำเนินการ**

 เขตพื้นที่ตำบลท่าสองยาง

**6. วิธีการดำเนินงาน**

๑. จัดประชุมคณะทำงาน
๒. จัดทำโครงการเสนอผู้บริหารเพื่อขออนุมัติโครงการ
๓. จัดหลักสูตรให้สอดคล้องกับบริบทและเนื้อหา/ ประสานงานกับวิทยากร และสถานที่ฝึกอบรม
๔. ฝึกอบรมตามหลักสูตร
๕. ประเมินผลการอบรม โดยประเมินจากแบบประเมินความพึงพอใจของผู้เข้าร่วมโครงการ
๖. สรุปผลการดำเนินโครงการ

~ ๔๒ ~

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 งบประมาณปีละ ๑๐๐,๐๐๐ บาท

**9. ผู้รับผิดชอบโครงการ**

 กองการศึกษา ฯ องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

๑. เด็กและเยาวชนได้รับการพัฒนาและเรียนรู้อย่างต่อเนื่อง
๒. ได้รับรู้ถึงบทบาทหน้าที่ของตนเองในสังคม
๓. เด็กและเยาวชนได้รับการพัฒนาทักษะด้านผู้นำ
๔. องค์กรเด็กและเยาวชนตำบลท่าสองยางสร้างเครือข่ายการทำงานของตนเองได้
๕. เด็กและเยาวชนตำบลท่าสองยางมีความรู้รักสามัคคีต่อกัน

~ ๔๓ ~

**ลำดับที่ ๒**

**1. ชื่อโครงการ : โครงการสนับสนุนกิจกรรมสำหรับเด็กและเยาวชน**

**2. หลักการและเหตุผล/ความเป็นมา**

 ในสภาวะปัจจุบันสังคมมีความเจริญก้าวหน้าในการพัฒนาประเทศด้วยวิทยาการสมัยใหม่คนส่วนใหญ่ยึดติดอยู่กับความสำเร็จทางวัตถุกันมาก ขาดความเอาใจใส่ในเรื่องศาสนา ศีลธรรม ประเพณี วัฒนธรรมท้องถิ่น ความจงรักภักดีต่อสถาบันชาติ ศาสนา พระมหากษัตริย์ ทำให้ปัญหาต่างๆ ที่เกิดโดยเฉพาะเยาวชนส่วนหนึ่งเป็นปัญหา ที่ต้องแก้ไขศีลธรรม คุณธรรม และบนพื้นฐานความกตัญญู เริ่มจากสังคมเล็กๆ ก่อนคือสถาบันครอบครัว หากได้รับการเรียนรู้ อบรม ปลูกจิตสำนึกในเรื่องศีลธรรมคุณธรรมแล้วเยาวชนก็จะสามารถเป็นบุคคลที่มีคุณภาพ เก่ง ดี มีประโยชน์ เมื่อเป็นเช่นนี้แล้วปัญหาต่างๆ เช่น ยาเสพติด รักก่อนวัยอันควร ปัญหาต่างๆ ก็จะลดลง

 ดังนั้น องค์การบริหารส่วนตำบลท่าสองยาง ได้เล็งเห็นความสำคัญจึงได้จัดทำโครงการสนับสนุนกิจกรรมสำหรับเด็กและเยาวชนร่วมกับคณะกรรมการพัฒนาการศึกษา ศูนย์พัฒนาเด็กเล็กในสังกัดองค์การบริหารส่วนตำบลท่าสองยาง และโรงเรียนในเขตพื้นที่ตำบลท่าสองยาง โดยมีวัตถุประสงค์เพื่อสานสายใยครอบครัวระหว่างผู้ปกครองกับบุตรหลาน ให้เป็นสถาบันครอบครัวที่เข้มแข็ง ให้สมาชิกในครอบครัวมีความรักใคร่ ปรองดอง และเอื้ออาทรต่อกัน ตลอดจนสำนึกดีต่อบุพการี ครอบครัว สังคมและประเทศชาติ ลดภาวะความเสี่ยงที่เยาวชนจะหันไปหายาเสพติดและเสริมสร้างความรู้ในเรื่องโทษภัยของยาเสพติด

**3. วัตถุประสงค์**

 1. เพื่อให้ผู้เข้าร่วมโครงการมีบทบาทและมีโอกาสฝึกปฏิบัติทำกิจกรรมร่วมกัน อันก่อให้เกิดความสัมพันธ์สามัคคีในหมู่คณะ

 2. เพื่อให้ผู้เข้าร่วมโครงการได้ฝึกความเอื้อเฟื้อเผื่อแผ่ และการรู้จักแบ่งปันซึ่งกันและกัน

 3. เพื่อให้ผู้เข้าร่วมโครงการมีพัฒนาการในด้านร่างกาย จิตใจ อารมณ์ และการอยู่ร่วมกันในสังคม

 4. เพื่อให้ผู้เข้าร่วมโครงการมีจิตสำนึก และตระหนักถึงบทบาทหน้าที่ของตนเองและการมีส่วนร่วม

 5. เพื่อให้ผู้เข้าร่วมโครงการตระหนักในความซื่อสัตย์ มีจิตสาธารณะ มีระเบียบวินัย

 6. เพื่อให้ผู้เข้าร่วมโครงการได้สำนึกดีต่อบุพการี ครอบครัว

**4. เป้าหมาย/ผลผลิต**

 ผู้ปกครอง นักเรียน ศูนย์พัฒนาเด็กเล็กในสังกัดองค์การบริหารส่วนตำบลท่าสองยาง โรงเรียนในเขตตำบลท่าสองยาง ครู อาจารย์ คณะผู้บริหาร พนักงานส่วนตำบล ลูกจ้าง

**5. พื้นที่ดำเนินการ**

 เขตพื้นที่ตำบลท่าสองยาง

**6. วิธีดำเนินการ**

 1. ประชุมผู้เกี่ยวข้องกำหนดจัดงาน

 2. จัดทำโครงการเสนอพิจารณาอนุมัติ

 3. ประสานการจัดงานให้กับหน่วยงานที่เกี่ยวข้องทราบ

 4. ประสานคณะวิทยากร และประชาสัมพันธ์เชิญชวนโรงเรียนต่าง ๆ เข้าร่วมโครงการ

~ ๔๔ ~

 5. แต่งตั้งคณะกรรมการดำเนินงานและประชุมชี้แจง

 6. ดำเนินการจัดซื้อจัดจ้างตามระเบียบ พร้อมทั้งภาพถ่ายกิจกรรม

 7. ดำเนินการตามโครงการ

 8. ติดตามและประเมินผลการจัดงาน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 งบประมาณปีละ ๘๐,๐๐๐ บาท

**9. ผู้รับผิดชอบ**

 กองการศึกษา ฯ องค์การบริหารส่วนตำบลท่าสองยาง

**10.ตัวชี้วัด/ผลลัพธ์**

 1. ผู้เข้าร่วมโครงการมีพัฒนาการทางด้านร่างกาย จิตใจ อารมณ์ สังคมและสติปัญญาแก่เด็ก

 2. ผู้เข้าร่วมโครงการมีคุณธรรม จริยธรรม ตามค่านิยม 12 ประการ มีลักษณะนิสัยอันพึงประสงค์

 3. ผู้เข้าร่วมโครงการมีจิตสำนึก ตระหนักถึงบทบาท หน้าที่ของตนเอง

 4. ผู้เข้าร่วมโครงการตระหนักในความซื่อสัตย์ สุจริต มีวินัย

 5. ผู้เข้าร่วมโครงการได้รับความรู้เกี่ยวกับสิทธิของเด็กตามกฎหมายรัฐธรรมนูญ

 6. เพื่อให้ผู้เข้าร่วมโครงการลดภาวะเสี่ยงในการติดยาเสพติด

~ ๔๕ ~

**ลำดับที่ ๓**

**1. ชื่อโครงการ : โครงการอบรมคุณธรรมเด็กและเยาวชน**

**2. หลักการและเหตุผล/ความเป็นมา**

 ในสภาวะปัจจุบันโลกมีการเปลี่ยนแปลงอย่างรวดเร็ว ทำให้เยาวชน นักเรียน นักศึกษาหลงเพลิดเพลินในกระแสค่านิยมโลกตะวันตก ละทิ้งคำสั่งสอนในพระพุทธศาสนา เห็นว่าเป็นสิ่งที่งมงาย ไร้สาระ ล้าสมัย จึงดำเนินชีวิตโดยขาดหลักธรรมยึดเหนี่ยวจิตใจ ที่จะทำให้ชีวิตมีความมั่นคงและสามารถแก้ปัญหาต่างๆ ในชีวิตที่เกิดขึ้นได้ จึงมีแนวโน้มในการดำเนินชีวิตที่ผิด ก่อให้เกิดความเครียดจนอาจจะแก้ปัญหาด้วยการฆ่าตัวตาย หรือแก้ปัญหาด้วยการพึ่งยาเสพติด

 เด็กและเยาวชนคือพลังสำคัญในการพัฒนาประเทศชาติในอนาคต เป็นอนาคตของชาติเป็นกลุ่มคนที่มีพลังอันสำคัญที่สามารถช่วยกันเสริมสร้างกิจกรรมที่เป็นประโยชน์ต่อการพัฒนาประเทศชาติในอนาคต เด็กและเยาวชนเป็นวัยที่มีความคิดสร้างสรรค์ มีพลังและศักยภาพมาก การกระตุ้นให้เด็กและเยาวชนกล้าคิด กล้าทำ กล้าแสดงออกในสิ่งที่ดีพัฒนาศักยภาพและพลังในเชิงสร้างสรรค์ สร้างให้พวกเขาตระหนักถึงคุณค่าของตนเองพร้อมมีภูมิคุ้มกัน รู้เท่าทันการเปลี่ยนแปลง ไม่ตกเป็นเหยื่อหรือสร้างปัญหาให้กับสังคม แต่กลับจะเป็นผู้พร้อมที่จะพัฒนาตนเองให้เป็นทรัพยากรอันทรงคุณค่า เป็นพลังขับเคลื่อนการพัฒนาประเทศชาติเพื่อความเจริญก้าวหน้าและมั่นคงของชาติ เยาวชนจึงต้องมีความรู้และศีลธรรมควบคู่กันไป เพื่อให้เยาวชนมีจริยธรรม มีศีลธรรม และมีค่านิยมในการดำเนินชีวิตที่เหมาะสม

 โครงการอบรม “คุณธรรมเด็กและเยาวชน” เป็นโครงการที่ช่วยพัฒนาเยาวชนโดยการพัฒนาจิตใจและปลูกฝังจริยธรรม คุณธรรม และศีลธรรม ตามหลักพระพุทธศาสนาอันเป็นแนวทางการประพฤติตนที่ดี ให้มีทักษะในการดำเนินชีวิต “เก่ง ดี และมีความสุข” เพื่อให้เด็กและเยาวชนที่นำธรรมะนำหลักคำสอนที่รับไปประยุกต์ใช้ชีวิตประจำวัน คือการพัฒนากาย โดยการแสดงออกทางกิริยามารยาทชาวพุทธ มีพฤติกรรมที่ดีงามเหมาะสม การพัฒนาศีล โดยการอยู่ร่วมกับครอบครัวและบุคคลในสังคม ด้วยความเกื้อกูลและประกอบอาชีพที่สุจริต การพัฒนาจิต ให้เป็นจิตที่สมบูรณ์ทั้งคุณภาพจิต พลังจิตและสุขภาพจิต และสุดท้ายการพัฒนาปัญญา ให้เกิดปัญญาในการรู้จริง รู้เท่าทันทางเจริญทางเสื่อมปัจจัยที่เกี่ยวข้อง รู้วิธีการป้องกัน รู้วิธีแก้ไขปัญหา สร้างภูมิต้านทานให้กับตนเองด้วยคุณธรรม ให้เป็นผู้มีชีวิตอยู่อย่างรู้เท่าทันโลก นำพาชีวิตสู่ความสำเร็จเพื่อเกื้อกูลตนเองและประเทศชาติในที่สุด

**3. วัตถุประสงค์**

 1. เพื่อให้ผู้เข้าร่วมโครงการมีบทบาทและมีโอกาสฝึกปฏิบัติทำกิจกรรมร่วมกันอันก่อให้เกิดความสัมพันธ์สามัคคีในหมู่คณะ

 2. เพื่อให้ผู้เข้าร่วมโครงการได้ฝึกความเอื้อเฟื้อเผื่อแผ่ และการรู้จักแบ่งปันซึ่งกันและกัน

 3. เพื่อให้ผู้เข้าร่วมโครงการมีพัฒนาการในด้านร่างกาย จิตใจ อารมณ์และการอยู่ร่วมกันในสังคม

 4. เพื่อให้ผู้เข้าร่วมโครงการมีจิตสำนึก และตระหนักถึงบทบาทหน้าที่ของตนเองและการมีส่วนร่วม

 5. เพื่อให้ผู้เข้าร่วมโครงการตระหนักในความซื่อสัตย์ มีจิตสาธารณะ มีระเบียบวินัย

**4. เป้าหมาย/ผลผลิต**

 เด็กนักเรียนและเยาวชนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

~ ๔๖ ~

**6. วิธีดำเนินการ**

 1. ประชุมผู้เกี่ยวข้องกำหนดจัดงาน

 2. จัดทำโครงการเสนอพิจารณาอนุมัติ

 3. ประสานการจัดงานให้กับหน่วยงานที่เกี่ยวข้องทราบ

 4. ประสานคณะวิทยากร และประชาสัมพันธ์เชิญชวนโรงเรียนต่างๆ เข้าร่วมโครงการ

 5. แต่งตั้งคณะกรรมการดำเนินงานและประชุมชี้แจง

 6. ดำเนินการจัดซื้อจัดจ้างตามระเบียบพร้อมทั้งภาพถ่ายกิจกรรม

 7. ดำเนินการตามโครงการ

 8. ติดตามและประเมินผลการจัดงาน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 งบประมาณปีละ ๕๐,๐๐๐ บาท

**9. ผู้รับผิดชอบ**

 กองการศึกษา ฯ องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. ผู้เข้าร่วมโครงการมีพัฒนาการทางด้านร่างกาย จิตใจ อารมณ์ สังคมและสติปัญญาแก่เด็ก

 2. ผู้เข้าร่วมโครงการมีจิตสำนึกตระหนักถึงบทบาทหน้าที่ของตนเอง

 3. ผู้เข้าร่วมโครงการตระหนักในความซื่อสัตย์ สุจริต มีวินัย

 4. ผู้เข้าร่วมโครงการได้รับความรู้เกี่ยวกับสิทธิของเด็กตามกฎหมายรัฐธรรมนูญ

~ ๔๗ ~

**ลำดับที่ ๔**

**1. ชื่อโครงการ : กิจกรรมค่ายอาสานักจิตสาธารณะเยาวชนตำบลท่าสองยาง**

**2. หลักการและเหตุผล/ความเป็นมา**

การเปลี่ยนแปลงในโลกที่เกิดขึ้นอย่างรวดเร็ว ทำให้เยาวชนหลงเพลิดเพลินในกระแสค่านิยมโลกตะวันตก ละทิ้งคำสั่งสอนในพระพุทธศาสนา เห็นว่าเป็นสิ่งงมงาย ไร้สาระ ล้าสมัย จึงดำเนินชีวิตโดยขาดหลักธรรมยึดเหนียวจิตใจ ที่จะทำให้ชีวิตมีความมั่นคงและสามารถแก้ไขปัญหาต่างๆ ในชีวิตที่เกิดขึ้นได้ จึงมีแนวโน้มในการดำเนินชีวิตที่ผิด ก่อให้เกิดความเครียดจนอาจจะแก้ปัญหาด้วยการฆ่าตัวตาย หรือแก้ปัญหาด้วยการพึ่งพายาเสพติด เด็กและเยาวชนคือพลังสำคัญในการพัฒนาประเทศชาติในอนาคต เป็นอนาคตของชาติ เป็นกลุ่มคนที่มีพลังอันสำคัญที่สามารถช่วยกันเสริมสร้างกิจกรรมที่เป็นประโยชน์ต่อการพัฒนาประเทศชาติในอนาคต เด็กและเยาวชนเป็นวัยที่มีความคิดสร้างสรรค์ มีพลังและศักยภาพมาก การกระตุ้นให้เด็กและเยาวชน กล้าคิด กล้าทำ กล้าแสดงออกในสิ่งที่ดีพัฒนาศักยภาพและพลังในเชิงสร้างสรรค์ และส่งเสริมให้เป็นคนที่มีคุณธรรม มีความซื่อสัตย์สุจริต มีสติปัญญา มีความอดทน รอบคอบในการดำเนินชีวิต จะช่วยสร้างให้พวกเขาตระหนักถึงคุณค่าของตนเองพร้อมมีภูมิคุ้มกัน รู้เท่าทันการเปลี่ยนแปลง ไม่ตกเป็นเหยื่อหรือสร้างปัญหาให้กับสังคม แต่กลับจะเป็นผู้พร้อมที่จะพัฒนาตนเอง ให้เป็นทรัพยากรอันทรงคุณค่า เป็นพลังขับเคลื่อนการพัฒนาประเทศชาติ เพื่อความเจริญก้าวหน้าและมั่นคงของชาติ เยาวชนจึงต้องมีความรู้และศีลธรรมควบคู่กันไป เพื่อให้เยาวชนมีจริยธรรม มีศีลธรรม และมีค่านิยมในการดำเนินชีวิตที่เหมะสม ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ มาตรา ๖๗ ภายใต้บังคับแห่งกฎหมายองค์การบริหารส่วนตำบลมีหน้าที่ต้องทำในเขตองค์การบริหารส่วนตำบล (๘) บำรุงศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น ประกอบกับพระราชบัญญัติกำหนดแผนและขั้นตอนการกระจายอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนตามมาตรา ๑๖ ข้อ ๑๑ การบำรุงรักษาศิลปะ จารีต ประเพณี ภูมิปัญญาท้องถิ่น และวัฒนธรรมอันดีของท้องถิ่น

**3. วัตถุประสงค์**

 1. เพื่อให้เด็กและเยาวชนเข้าใจหลักธรรมคำสอนในพระพุทธศาสนา ที่จำเป็นต่อการดำเนินชีวิตและนำหลักธรรมไปปฏิบัติในชีวิตประจำวัน

 2. เพื่อให้เด็กและเยาวชนประพฤติปฏิบัติตนเป็นคนดีตามหลักไตรสิกขา คือเป็นผู้มีศีล สมาธิ ปัญญา เป็นแบบอย่างที่ดีในสังคม

 3. เพื่อพัฒนาคุณภาพชีวิตตามหลักธรรมคำสอนทางศาสนาให้อยู่ร่วมกันอย่างสงบสุขและเหมาะสม

 4. เพื่อปลูกฝังค่านิยมและพัฒนาจิตสำนึกที่ดีงาม มีคุณธรรม มีความซื่อสัตย์ สุจริต มีความรับผิดชอบ ต่อตนเองและสังคม และประเทศชาติบ้านเมือง

**4. เป้าหมาย**

 เด็กและเยาวชนตำบลท่าสองยาง

**5. สถานที่ดำเนินการ**

 พื้นที่ตำบลท่าสองยาง

~ ๔๘ ~

**6. วิธีดำเนินการ**

 1. ประชุมปรึกษาหารือ/กำหนดแนวทางในการดำเนินการ

 2. ติดต่อประสานงานกับหน่วยงานที่เกี่ยวข้อง

 3. ประชาสัมพันธ์โครงการให้กับหมู่บ้าน ในเขตพื้นที่ได้รับทราบ

 4. ดำเนินการจัดกิจกรรม

 5. สรุปผลการดำเนินการตามโครงการเพื่อใช้เป็นแนวทางปฏิบัติในปีต่อไป

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 กองการศึกษา ฯ องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. นักเรียนเข้าใจหลักธรรมคำสอนในพระพุทธศาสนา ที่จำเป็นต่อการดำเนินชีวิตและนำหลักธรรมไปปฏิบัติในชีวิตประจำวัน

 2. นักเรียนประพฤติปฏิบัติตนเป็นคนดีตามหลักไตรสิกขา คือเป็นผู้มีศีล สมาธิ ปัญญาเป็นแบบอย่างที่ดี ในสังคม

 3. พัฒนาคุณภาพชีวิตตามหลักธรรมคำสอนทางศาสนาให้อยู่ร่วมกันอย่างสงบสุขและเหมาะสม

 4. ปลูกฝังค่านิยม มีจิตสำนึกที่ดี มีคุณธรรม มีความซื่อสัตย์สุจริตมีความรับผิดชอบต่อตนเอง ครอบครัว และสังคม

~ ๔๙ ~

**ลำดับที่ ๕**

**1. ชื่อโครงการ : โครงการสืบสานวัฒนธรรมและภูมิปัญญาท้องถิ่น**

**2. หลักการและเหตุผล/ความเป็นมา**

 ตำบลท่าสองยางเป็นตำบลที่มีความหลากหลายทางศิลปวัฒนธรรมและประเพณีประชากรหลากหลาย ประเพณีของชาวตำบลท่าสองยางมีความหลากหลายและมีความเป็นเอกลักษณ์เฉพาะตัวที่ประเพณีส่วนใหญ่จะเกิดจากความเชื่อค่านิยมและสิ่งที่มีอิทธิพลต่อการดำรงชีวิตและการประกอบอาชีพของคนในท้องถิ่นและอิทธิพลของศาสนาที่มีต่อคนในท้องถิ่นประเพณีต่างๆถูกจัดขึ้นเพื่อให้เกิดขวัญกำลังใจในการประกอบอาชีพและเพื่อถ่ายทอดแนวความคิดค่านิยม การที่จะให้ภูมิปัญญาท้องถิ่นคงอยู่คู่ท้องถิ่นต่อไปนั้น จำเป็นที่จะต้องส่งเสริมและสนับสนุนให้เด็กและเยาวชน ประชาชนเป็นผู้สืบทอด ภูมิปัญญาจากผู้รู้ในชุมชน เพื่อให้เด็ก เยาวชน และประชาชนสามารถจัดกระบวนการเรียนรู้ ถ่ายทอดประมวลผล ตลอดจนสนับสนุนให้เยาวชน และเชื่อมโยงเครือข่ายในการพัฒนาชุมชน และสังคมอย่างต่อเนื่อง ตลอดจนเป็นการต่อสู้กับกระแสของการรุกของวัฒนธรรมยุคใหม่โดยตระหนักถึงความสำคัญของชุมชน มีความเข้าใจรากเหง้า ความเป็นวัฒนธรรม แบ่งปัน เกื้อกูลช่วยเหลือซึ่งกันและกัน มีการศึกษาเรียนรู้วิถีการดำรงชีวิต ชุมชนภูมิปัญญาพื้นบ้าน ที่มีมาช้านาน บนพื้นฐานของธรรมชาติที่เกี่ยวพันสอดคล้องกันกับวิถีชีวิตชุมชน องค์การบริหารส่วนตำบลท่าสองยาง จึงได้จัดทำโครงการอนุรักษ์ศิลปะและภูมิปัญญาท้องถิ่นตำบลท่าสองยาง เพื่อสนับสนุน ส่งเสริมและอนุรักษ์ ศิลปะและภูมิปัญญาท้องถิ่นขึ้น

**3. วัตถุประสงค์**

๑. เพื่อส่งเสริมสนับสนุนให้เด็ก เยาวชน และประชาชน อนุรักษ์ ศิลปะและภูมิปัญญาท้องถิ่น
๒. เพื่อเป็นการนำเอาศิลปะและภูมิปัญญาที่มาตั้งแต่เดิมมาบอกเล่าคนรุ่นหลัง

3. เพื่อให้เด็ก เยาวชน ประชาชนได้เรียนรู้ความสำคัญรู้จักวิถีชีวิต รู้ถึงคุณค่าของประวัติศาสตร์ในท้องถิ่น ความเป็นมาศิลปะและภูมิปัญญาท้องถิ่น อันจะสร้างความภูมิใจและจิตสำนึกในการรักษาวัฒนธรรมประเพณีของท้องถิ่นสืบไป

4. เพื่ออนุรักษ์ไว้ซึ่งศิลปะ วัฒนธรรม ภูมิปัญญา อันดีที่บรรพบุรุษของเราได้สั่งสมไว้

**4. เป้าหมาย/ผลผลิต**

 เด็กนักเรียนและเยาวชนตำบลท่าสองยาง

**5. พื้นที่ดำเนินการ**

 ณ องค์การบริหารส่วนตำบลท่าสองยาง

**6. วิธีดำเนินการ**

1. ประชุมผู้เกี่ยวข้องทุกฝ่าย วางแผนการจัดงาน
2. ประสานงานกับผู้นำชุมชน หน่วยงาน ส่วนราชการและปราชญ์ ด้านต่างๆ ดังนี้
    - ภูมิปัญญาด้านความเชื่อและศาสนา
    - ภูมิปัญญาเกี่ยวกับประเพณีและพิธีกรรม
     - ภูมิปัญญาเกี่ยวกับการละเล่นพื้นบ้าน

     - ภูมิปัญญาเกี่ยวกับศิลปวัฒนธรรม

     - ภูมิปัญญาเกี่ยวกับสมุนไพรและตำรายาพื้นบ้าน

  - ภูมิปัญญาเกี่ยวกับการจักสาน

- อื่นๆ

~ ๕๐ ~

1. ดำเนินการตามโครงการ

- อบรมให้ความรู้เกี่ยวกับศิลปะและภูมิปัญญาท้องถิ่น

- แบ่งกลุ่มเรียนรู้ศิลปะและภูมิปัญญาท้องถิ่นตามความสนใจของแต่ละด้าน

- นำเสนอภูมิปัญญาแต่ละด้านโดยปราชญ์ชาวบ้านร่วมกับผู้เข้าร่วมโครงการ

- ผู้เข้าร่วมโครงการสามารถนำความรู้ที่ได้รับไปเผยแพร่/ประชาสัมพันธ์/ส่งเสริมสนับสนุนศิลปะ

และภูมิปัญญาท้องถิ่น เพื่ออนุรักษ์ให้ศิลปะและภูมิปัญญาท้องถิ่นคงอยู่สืบไปประเมินผลและสรุปผลการดำเนินงานให้ผู้บริหารทราบ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 งบประมาณปีละ ๕๐,๐๐๐ บาท

**9. ผู้รับผิดชอบ**

 กองการศึกษา ฯ องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. เด็ก เยาวชน และประชาชน ได้รับความรู้เกี่ยวกับศิลปะ และภูมิปัญญาท้องถิ่น รู้จักวิถีชีวิตและ มีจิตสำนึกในการอนุรักษ์ศิลปะและภูมิปัญญาท้องถิ่น

 2. เด็ก เยาวชน และประชาชนมีการนำเอาศิลปะและภูมิปัญญาที่มาตั้งแต่เดิมมาประยุกต์ใช้ ในชีวิตประจำวัน

 3. เด็ก เยาวชน ประชาชนได้เรียนรู้ความสำคัญรู้จักวิถีชีวิต รู้ถึงคุณค่าของประวัติศาสตร์ในท้องถิ่น ความเป็นมาศิลปะและภูมิปัญญาท้องถิ่น อันจะสร้างความภูมิใจและจิตสำนึกในการรักษาวัฒนธรรมประเพณี ของท้องถิ่นสืบไป

 4. ท้องถิ่นสามารถอนุรักษ์ไว้ซึ่งศิลปะ วัฒนธรรม ภูมิปัญญา อันดีที่บรรพบุรุษ ดำรงไว้สืบไป

~ ๕๑ ~

**มิติที่ 2 การบริหารราชการเพื่อป้องกันการทุจริต**

 **2.1 แสดงเจตจำนงทางการเมืองในการต่อต้านการทุจริตของผู้บริหาร**

**ลำดับที่ ๑**

**1. ชื่อโครงการ/กิจกรรม/มาตรการ**

 กิจกรรม “ประกาศเจตจำนงต่อต้านการทุจริตของผู้บริหารองค์กรปกครองส่วนท้องถิ่น**”**

**2. หลักการและเหตุผล**

 คณะกรรมการ ป.ป.ช. ได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ ปัจจุบันที่ใช้อยู่เป็นฉบับที่ 3 เริ่มจากปี พ.ศ. 2560 จนถึงปี พ.ศ. 2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ. 2564 ซึ่งการที่ระดับคะแนนจะสูงขึ้นได้นั้น การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช้ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานออกเป็น 6 ยุทธศาสตร์ ดังนี้

 ยุทธศาสตร์ที่ 1 สร้างสังคมที่ไม่ทนต่อการทุจริต

ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต

ยุทธศาสตร์ที่ 3 สกัดกั้นการทุจริตเชิงนโยบาย

ยุทธศาสตร์ที่ 4 พัฒนาระบบป้องกันการทุจริตเชิงรุก

ยุทธศาสตร์ที่ 5 ปฏิรูปกลไกและกระบวนการปราบปรามการทุจริต

ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)

องค์กรปกครองส่วนท้องถิ่นเป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่ง ในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่น การพัฒนาองค์กรปกครองส่วนท้องถิ่นให้เกิดความยั่งยืนรัฐจะต้องให้ความเป็นอิสระแก่องค์กรปกครองส่วนท้องถิ่นโดยยึดหลักแห่งการปกครองตนเองตามเจตนารมณ์ของประชาชน ในท้องถิ่น และส่งเสริมให้องค์กรปกครองส่วนท้องถิ่นเป็นหน่วยงานหลักในการจัดทำบริการสาธารณะ รวมทั้งมีส่วนร่วมในการตัดสินใจแก้ไขปัญหาในระดับพื้นที่ ส่วนการกำกับดูแลองค์กรปกครองส่วนท้องถิ่นจะทำได้เท่าที่จำเป็น ตามกรอบกฎหมายกำหนด และต้องเป็นไปเพื่อการคุ้มครองประโยชน์ของประชาชนในท้องถิ่น

ทั้งนี้ ต้องยอมรับว่าปัญหาการทุจริตในองค์กรปกครองส่วนท้องถิ่นเป็นเรื่องที่มีคำครหา ที่ได้สร้างความขมขื่นใจให้แก่คนทำงานในองค์กรปกครองส่วนท้องถิ่นมาเป็นเวลาช้านาน ซึ่งหากพิจารณาจำนวนขององค์กรปกครองส่วนท้องถิ่นประกอบกับมีปัจจัยนานัปการที่คอยยั่วยวนใจ บั่นทอนความมีคุณธรรม จริยธรรม ซื่อสัตย์สุจริต ของคนทำงานราชการส่วนท้องถิ่นส่วนให้เหือดหายไป และหากจะว่ากันไปแล้ว เรื่องในทำนองเดียวกันนี้ก็สามารถเกิดขึ้นกับคนทำงานในหน่วยงานราชการอื่นได้เช่นเดียวกัน เพียงแต่คนทำงานในองค์กรปกครองส่วนท้องถิ่นมีจำนวนมาก และมากกว่าคนทำงานในหน่วยราชการอื่น ๆ จึงมีโอกาสหรือความเป็นไปได้สูงที่คนทำงานในท้องถิ่น อาจต้องถูกครหาในเรื่องการใช้อำนาจหน้าที่โดยมิชอบมากกว่า แม้ว่าโอกาสหรือช่องทางที่คนทำงานในท้องถิ่นจะใช้

~ ๕๒ ~

อำนาจให้ออกนอกลู่นอกทาง จะมีได้ไม่มากเท่ากับที่คนทำงานในหน่วยงานราชการอื่น และมูลค่าของความเสียหายของรัฐที่คนทำงานในองค์กรปกครองส่วนท้องถิ่นได้ก่อให้เกิดขึ้นก็อาจเป็นแค่เศษผงธุลีของความเสียหายที่เกิดจากการทุจริตของคนนอกองค์กรปกครองส่วนท้องถิ่น

 ดังนั้น จึงมีความจำเป็นที่ผู้บริหารองค์กรปกครองส่วนท้องถิ่นต้องแสดงเจตจำนงทางการเมืองในการต่อต้านการทุจริตอย่างเห็นชัดเป็นรูปธรรม ด้วยการจัดทำแผนปฏิบัติการป้องกันการทุจริต ส่งเสริมให้องค์กรปกครองส่วนท้องถิ่นบริหารงานด้วยความโปร่งใส มีความเข้มแข็งในการบริหารราชการตามหลักการบริหารกิจการบ้านเมืองที่ดีหรือหลักธรรมาภิบาล บังเกิดประโยชน์สุขแก่ประชาชน และยกระดับมาตรฐานในการป้องกันการทุจริตขององค์กรตนเองต่อไปให้ครอบคลุมพื้นที่ทั่วประเทศต่อไป

**3. วัตถุประสงค์**

 เพื่อแสดงเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่นด้วย การจัดทำแผนป้องกันการทุจริตในองค์กรที่บริหาร

**4. เป้าหมาย/ผลผลิต**

 1. ประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

 2. มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

 ๓. แผนปฏิบัติการป้องกันการทุจริตขององค์กรปกครองส่วนท้องถิ่น อย่างน้อย 1 เล่ม

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. ประกาศเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น

 2. ประชุมหน่วยงาน/บุคคลที่เกี่ยวข้อง

 3. จัดตั้งคณะทำงานการจัดทำแผนปฏิบัติการป้องกันการทุจริต

 4. ประชุมคณะทำงานจัดทำแผนปฏิบัติการป้องกันการทุจริต

 5. จัดทำแผนปฏิบัติการป้องกันการทุจริต

 6. ประกาศใช้แผนปฏิบัติการป้องกันการทุจริต

 7. ดำเนินการตามแผนปฏิบัติการป้องกันการทุจริต

 8. รายงานผลการดำเนินงาน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 สำนักงานปลัด องค์การบริหารส่วนตำบลท่าสองยาง

~ ๕๓ ~

**10. ตังชี้วัด/ผลลัพธ์**

 **1. ผลผลิต**

 - มีประกาศเจตจำนงการต่อต้านการทุจริตของผู้บริหาร อย่างน้อย 1 ฉบับ

 - มีการประกาศเจตจำนงการต่อต้านการทุจริตของผู้บริหารต่อสาธารณะชน อย่างน้อย 1 ครั้ง

 - มีแผนปฏิบัติการป้องกันการทุจริตขององค์กรปกครองส่วนท้องถิ่น อย่างน้อย 1 เล่ม

 **2. ผลลัพธ์**

 - การบริหารราชการขององค์กรปกครองส่วนท้องถิ่นมีความโปร่งใส สามารถป้องกันการทุจริต ของบุคลากรองค์กรปกครองส่วนท้องถิ่นได้

 - ลดข้อร้องเรียนการดำเนินงานขององค์กรปกครองส่วนท้องถิ่น

~ ๕๔ ~

**2.2 มาตรการสร้างความโปร่งใสในการปฏิบัติราชการ**

 **2.2.1 สร้างความโปร่งใสในการบริหารงานบุคคลให้เป็นไปตามหลักคุณธรรม ทั้งในเรื่องการบรรจุแต่งตั้ง โยกย้าย โอน เลื่อนตำแหน่ง/เงินเดือน และมอบหมายงาน**

**ลำดับที่ ๑**

**1. ชื่อโครงการ/กิจกรรม/มาตรการ**

มาตรการการสร้างความโปร่งใสในการบริหารงานบุคคล

**2. หลักการและเหตุผล**

 พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลท่าสองยาง เป็นบุคลากรที่มีความสำคัญต่อองค์กร โดยการขับเคลื่อนการพัฒนางานขององค์การบริหารส่วนตำบลให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชนการพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรมตรวจสอบได้อย่างแท้จริงต่อไป

 เพื่อให้เป็นไปตามระเบียบที่กำหนดให้การปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยวิธีการบริหารกิจการบ้านเมืองที่ดี และคำนึงถึงการมีส่วนร่วมของประชาชนในการตรวจสอบการปฏิบัติราชการ และการเปิดเผยข้อมูลข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ ประกอบกับประกาศคณะกรรมการพนักงานส่วนตำบลจังหวัดตาก

 ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

 1. เพื่อกำหนดมาตรการด้านความโปร่งใสในการบริหารบุคคลขององค์การบริหารส่วนตำบลท่าสองยาง

 2. เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

 3. เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

 4. เพื่อปรับปรุงกลไกการปฏิบัติราชการด้านบริหารงานบุคคลขององค์การบริหารส่วนตำบลท่าสองยาง ให้มีประสิทธิภาพได้คนดี คนเก่งเข้ามาทำงาน

**4. เป้าหมาย/ผลผลิต**

 จัดทำมาตรการด้านการบริหารบุคคลขององค์การบริหารส่วนตำบลท่าสองยาง จำนวน 1 มาตรการ

**5. พื้นที่ดำเนินการ**

 สำนักงาน องค์การบริหารส่วนตำบลท่าสองยาง

~ ๕๕ ~

**6. วิธีดำเนินการ**

 1. กำหนดหลักเกณฑ์ การบริหารงานบุคคลในเรื่องการบรรจุ แต่งตั้ง โยกย้าย โอนเลื่อนตำแหน่ง/เงินเดือน ตามประกาศคณะกรรมการพนักงานส่วนตำบลจังหวัดตากเรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล

 2. นำหลักเกณฑ์การบริหารงานบุคคลมากำหนดเป็นมาตรการในการปฏิบัติงานบุคคล

 3. ประกาศเผยแพร่มาตรการการบริหารงานบุคคล

 4. ดำเนินการบริหารงานบุคคลตามหลักธรรมาภิบาล

 5. สรุปผลการดำเนินการบริหารงาน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 สำนักงานปลัด องค์การบริหารส่วนตำบลท่าสองยาง

**10. ตังชี้วัด/ผลลัพธ์**

 **1. ผลผลิต**

 - มีมาตรการดำเนินงานด้านบริหารงานบุคคลขององค์การบริหารส่วนตำบล จำนวน 1 มาตรการ

 - เจ้าหน้าที่งานบริหารงานบุคคลสามารถปฏิบัติงานเป็นไปตามาตรฐานและหลักธรรมาภิบาล

 **2. ผลลัพธ์**

 - ลดข้อร้องเรียนในการดำเนินการด้านบริหารงานบุคคลขององค์การบริหารส่วนตำบลไม่น้อยกว่า 90 %

 - บุคลากรขององค์การบริหารส่วนตำบล มีความพึงพอใจต่อระบบและมาตรฐานการบริหารงานบุคคลไม่ต่ำกว่าระดับ 3

 - การบริหารงานบุคคลขององค์การบริหารส่วนตำบลท่าสองยางมีความโปร่งใส สามารถป้องกันการทุจริตของเจ้าหน้าที่ได้

~ ๕๖ ~

**ลำดับที่ ๒**

**1. ชื่อโครงการ/กิจกรรม/มาตรการ**

 มาตรการออกคำสั่งมอบหมายของนายกองค์การบริหารส่วนตำบล ปลัดองค์การบริหารส่วนตำบลและหัวหน้าส่วนราชการขององค์การบริหารส่วนตำบลท่าสองยาง

**2. หลักการและเหตุผล**

 องค์การบริหารส่วนตำบลท่าสองยาง เป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบลมีหน้าที่ต้องทำอีกมากมายในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ขององค์การบริหารส่วนตำบลนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการ เกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

 เพื่อให้เป็นไปตามพระราชบัญญัติ ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 มาตรา 6 และมาตรา 37 ที่กำหนดให้การบริหารราชการ เพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ตามพระราชบัญญัติสภาตำบลและองค์การบริหารส่วนตำบล พ.ศ. 2๕๓๗ มาตรา ๕๙(2) ที่กำหนดให้นายกเทศมนตรีมีอำนาจหน้าที่ในการสั่ง อนุญาต และอนุมัติ เกี่ยวกับราชการ กำหนดให้นายกองค์การบริหารส่วนตำบลควบคุมและรับผิดชอบในการบริหารกิจการขององค์การบริหารส่วนตำบล และเป็นผู้บังคับบัญชาพนักงานส่วนตำบลและลูกจ้างขององค์การบริหารส่วนตำบล นายกองค์การบริหารส่วนตำบลมีอำนาจมอบหมายการปฏิบัติราชการ ให้แก่รองนายกองค์การบริหารส่วนตำบลที่ได้รับแต่งตั้งในการสั่งหรือการปฏิบัติราชการของนายกองค์การบริหารส่วนตำบล กำหนดให้ปลัดองค์การบริหารส่วนตำบลเป็นผู้บังคับบัญชาพนักงานส่วนตำบล และพนักงานจ้างขององค์การบริหารส่วนตำบลรองจากนายกองค์การบริหารส่วนตำบล และรับผิดชอบควบคุมดูแลราชการประจำขององค์การบริหารส่วนตำบล ให้เป็นไปตามนโยบาย และอำนาจหน้าที่อื่น ตามที่มีกฎหมาย กำหนด หรือตามที่นายกองค์การบริหารส่วนตำบลมอบหมายประกอบกับประกาศคณะกรรมการพนักงานส่วนตำบลจังหวัดตาก เรื่อง หลักเกณฑ์และเงื่อนไขเกี่ยวกับการบริหารงานบุคคลของพนักงานองค์การบริหารส่วนตำบลจังหวัดตาก

 ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการ ของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ขององค์การบริหารส่วนตำบลขึ้น

**3. วัตถุประสงค์**

 1. เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน

 2. เพื่อให้ประชาชนมีความพึงพอใจในการบริการจากหน่วยงาน

 3. เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

 4. เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบ ในตำแหน่งหน้าที่ราชการ

~ ๕๗ ~

**4. เป้าหมาย/ผลผลิต**

 จัดทำคำสั่งมอบหมายงานของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการขององค์การบริหารส่วนตำบล จำนวน 4 ฉบับ ประกอบด้วย นายกองค์การบริหารส่วนตำบล มอบหมายให้รองนายกองค์การบริหารส่วนตำบล นายกองค์การบริหารส่วนตำบลมอบหมายให้ปลัดองค์การบริหารส่วนตำบล รองปลัดองค์การบริหารส่วนตำบล และหัวหน้าส่วนราชการ ปลัดองค์การบริหารส่วนตำบลอาจมอบหมายให้รองปลัดองค์การบริหารส่วนตำบล และปลัดองค์การบริหารส่วนตำบลมอบหมายให้หัวหน้าส่วนราชการได้

**5. พื้นที่ดำเนินการ**

 สำนักงาน องค์การบริหารส่วนตำบลท่าสองยาง

**6. วิธีดำเนินการ**

 1. ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

 2. จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบ และถือปฏิบัติ

 3. จัดทำประกาศ ประชาสัมพันธ์ให้ประชาชนทราบ

 4. ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 สำนักงานปลัด องค์การบริหารส่วนตำบลท่าสองยาง

**10. ตังชี้วัด/ผลลัพธ์**

 **1. ผลผลิต**

 มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

 **2. ผลลัพธ์**

 - ประชาชนมีความพึงพอใจในบริการที่ได้รับอยู่ในระดับดี

 - ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

~ ๕๘ ~

**ลำดับที่ ๓**

**1. ชื่อโครงการ/กิจกรรม/มาตรการ**

 กิจกรรม “สร้างความโปร่งใสในการพิจารณาเลื่อนขั้นเงินเดือน”

**2. หลักการและเหตุผล/ที่มาของโครงการ**

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหารผลการปฏิบัติราชการซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน ซึ่งนายกองค์การบริหารส่วนตำบลท่าสองยาง ได้ให้ความสำคัญในเรื่องการพิจารณาความดีความชอบหรือการพิจารณาเลื่อนขั้นเงินเดือนเป็นเรื่องลำดับต้นๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจ ของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ได้กำหนดให้นายกองค์การบริหารส่วนตำบลแต่งตั้งคณะกรรมการพิจารณาเลื่อนขั้นเงินเดือนพนักงานส่วนตำบลและพนักงานจ้างขององค์การบริหารส่วนตำบลท่าสองยาง ด้วยเหตุผลนี้เองจึงเป็นที่มาของกิจกรรมการสร้างความโปร่งใสในการพิจารณาเลื่อนขั้นเงินเดือน

**3. วัตถุประสงค์**

 เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

**4. เป้าหมาย/ผลผลิต**

 พนักงานส่วนตำบลและพนักงานจ้างขององค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

1. แต่งตั้งคณะกรรมการกลั่นกรองการประเมินผลการปฏิบัติราชการของพนักงานส่วนตำบลและพนักงานจ้างขององค์การบริหารส่วนตำบลท่าสองยาง โดยแต่งตั้งปลัดองค์การบริหารส่วนตำบลเป็นประธานกรรมการ และหัวหน้าส่วนราชการเป็นกรรมการ และพนักงานส่วนตำบลท่าสองยาง ที่รับผิดชอบงานการเจ้าหน้าที่เป็นเลขานุการ

 2. แต่งตั้งคณะกรรมการพิจารณาเลื่อนขั้นเงินเดือนพนักงานส่วนตำบลและพนักงานจ้างขององค์การบริหารส่วนตำบลท่าสองยาง โดยประกอบด้วย ประธานกรรมการ หัวหน้าส่วนงานและพนักงานองค์การบริหารส่วนตำบลท่าสองยางที่รับผิดชอบงานการเจ้าหน้าที่เป็นเลขานุการ

 3. ประชุมคณะกรรมการกลั่นกรองการประเมินผลการปฏิบัติราชการของพนักงานส่วนตำบลและพนักงานจ้างขององค์การบริหารส่วนตำบลท่าสองยางเพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้โดยเจ้าหน้าที่ให้คำปรึกษาและเสนอความเห็นเกี่ยวกับมาตรฐานและความเป็นธรรมของการปริมนผลการปฏิบัติราชการ

 4. คณะกรรมการพิจารณากลั่นกรองการประเมินผลการปฏิบัติราชการของพนักงานส่วนตำบลและพนักงานจ้างขององค์การบริหารส่วนตำบลท่าสองยาง รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนพนักงานส่วนตำบลและพนักงานจ้างขององค์การบริหารส่วนตำบลท่าสองยาง

 5. คณะกรรมการพิจารณาเลื่อนขั้นเงินเดือนพนักงานส่วนตำบลและพนักงานจ้างขององค์การบริหารส่วนตำบลท่าสองยาง พิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการของพนักงานส่วนตำบลและพนักงานจ้างขององค์การบริหารส่วนตำบลท่าสองยางเสนอมา โดยใช้หลักเกณฑ์ตามที่กำหนดไว้ในประกาศคณะกรรมการพนักงานส่วนตำบลจังหวัดตาก

~ ๕๙ ~

**7. ระยะเวลาดำเนินการ**

 ช่วงระยะเวลา มีนาคม - เมษายน และ กันยายน - ตุลาคม

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 งานการเจ้าหน้าที่ สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 มีการพิจารณาเลื่อนขั้นเงินเดือนที่โปร่งใส เป็นธรรม ตรวจสอบได้

~ ๖๐ ~

**2.2.2 สร้างความโปร่งใสในการบริหารการเงิน งบประมาณ การจัดหาพัสดุ การใช้ประโยชน์ในทรัพย์สินของทางราชการ โดยยึดถือและปฏิบัติให้เป็นไปตามกฎหมาย ระเบียบ กฎเกณฑ์ที่เกี่ยวข้องอย่างเคร่งครัด**

**ลำดับที่ ๑**

**1. ชื่อโครงการ/กิจกรรม/มาตรการ**

 กิจกรรม “ควบคุมการเบิกจ่ายเงินตามข้อบัญญัติงบประมาณรายจ่ายประจำปี”

**2. หลักการและเหตุผล/ที่มาของโครงการ**

เพื่อให้การบันทึกบัญชี การจัดทำทะเบียนคุมเงินรายจ่ายขององค์กรปกครองส่วนท้องถิ่นเป็นแนวทางเดียวกันและสอดคล้องกับการปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่นจึงมีกิจกรรมควบคุมให้บุคลากรฝ่ายบัญชี กองคลัง องค์การบริหารส่วนตำบลท่าสองยาง จัดทำทะเบียนคุมเงินรายจ่ายให้ความรู้ความเข้าใจในการปฏิบัติ ทำให้เกิดความคุ้มค่าและมีประสิทธิภาพลดข้อผิดพลาดในการเบิกจ่ายเงินตามข้อบัญญัติงบประมาณรายจ่ายประจำปี และดำเนินงานตามขั้นตอนของระเบียบประกาศกระทรวงมหาดไทยและหนังสือสั่งการที่เกี่ยวข้อง ซึ่งถือเป็นเรื่องสำคัญที่องค์กรปกครองส่วนท้องถิ่นจะต้องทำตามกฎหมาย ระเบียบ และมีความจำเป็นต่อการบริหารงานขององค์การบริหารส่วนตำบลท่าสองยาง

**3. วัตถุประสงค์**

 3.1 เพื่อให้บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศ และหนังสือที่เกี่ยวข้อง

 3.2 เพื่อลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ

**4. เป้าหมาย/ผลผลิต**

 บุคลากรฝ่ายบัญชี กองคลัง องค์การบริหารส่วนตำบลท่าสองยาง

**5. พื้นที่ดำเนินการ**

 กองคลัง องค์การบริหารส่วนตำบลท่าสองยาง

**6. วิธีดำเนินการ**

 จัดทำทะเบียนคุมเงินรายจ่ายตามงบประมาณแยกหมวดรายจ่าย แยกแผนงาน แยกประเภทรายจ่าย ตามงบประมาณที่ตั้งไว้

**7. ระยะเวลาดำเนินการ**

 ระหว่าง วันที่ 1 ตุลาคม ถึงวันที่ 30 กันยายน

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 กองคลัง องค์การบริหารส่วนตำบลท่าสองยาง

~ ๖๑ ~

**10. ตัวชี้วัด/ผลลัพธ์**

 1. บุคลากรฝ่ายบัญชี กองคลัง มีความรู้ความเข้าใจในการปฏิบัติตามระเบียบ ประกาศและหนังสือสั่งการ ที่เกี่ยวข้อง

 2. ลดข้อผิดพลาดในการปฏิบัติงาน ที่อาจจะทำให้เกิดความเสียหายแก่ทางราชการ และเป็นไปในทิศทางเดียวกัน

 3. เกิดความคุ้มค่าและมีประสิทธิภาพในการบริหารงบงบประมาณ

~ ๖๒ ~

**ลำดับที่ ๒**

**1. ชื่อโครงการ/กิจกรรม/มาตรการ**

 กิจกรรม “การพัฒนาแผนและกระบวนการจัดหาพัสดุ”

**2. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี ซึ่งกำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนและการปฏิบัติให้เป็นไปตามระเบียบกระทรวงมหาดไทยว่าด้วยการพัสดุ ปี 2535 และแก้ไขเพิ่มเติมและกฎหมายอื่นๆ ที่เกี่ยวข้อง

**3. วัตถุประสงค์**

 1. เพื่อปรับปรุงการดำเนินงานด้านจัดซื้อจัดจ้าง

 2. เพื่อใช้เป็นข้อมูลในการรายงานผู้บริหาร

 3. เพื่อใช้เป็นข้อมูลในการวางแผนจัดซื้อจัดจ้างของหน่วยงาน

 4. เพื่อให้ทราบปัญหาและอุปสรรคในการปฏิบัติงาน

 5. เพื่อใช้เป็นแนวทางในการปรับปรุงประสิทธิภาพของการจัดหาพัสดุ

 6. เพื่อเป็นข้อมูลให้กับประชาชนสามารถตรวจสอบได้

**4. เป้าหมาย/ผลผลิต**

 1. หัวหน้าฝ่ายและผู้อำนวยการกองพัสดุและทรัพย์สิน

 2. เจ้าหน้าที่ผู้ปฏิบัติงานด้านพัสดุ

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. จัดเก็บข้อมูลในการจัดซื้อจัดจ้าง

 2. จำแนกวิธีการจัดซื้อจัดจ้างและคิดเป็นร้อยละของจำนวนโครงการและร้อยละของจำนวนงบประมาณ

 3. สรุปผลการจัดซื้อจัดจ้าง

 4. สรุปปัญหาอุปสรรคในการปฏิบัติงาน

 5. รายงานผลการจัดซื้อจัดจ้างประจำปี

 6. รายงานการวิเคราะห์ผลการจัดซื้อจัดจ้างประจำปี

 7. เผยแพร่ข้อมูลให้ประชาชนได้รับทราบ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองคลัง องค์การบริหารส่วนตำบลท่าสองยาง

~ ๖๓ ~

**10. ตัวชี้วัด/ผลลัพธ์**

 1. ประชาชนได้รับทราบข้อมูลในการบริหารงานของหน่วยงานด้วยความโปร่งใสมีประสิทธิภาพ

 2. ผู้บริหารมีข้อมูลในการวางแผนการบริหารงานให้มีประสิทธิภาพ

 3. ผู้ปฏิบัติงานมีข้อมูลในการพัฒนาแผนและกระบวนการจัดซื้อจัดจ้างให้มีประสิทธิภาพและเกิดความคุ้มค่าเป็นประโยชน์กับประชาชน

~ ๖๔ ~

**ลำดับที่ ๓**

**1. ชื่อโครงการ/กิจกรรม/มาตรการ**

 กิจกรรม “สร้างความโปร่งใสในการใช้จ่ายเงินงบประมาณ”

**2. หลักการและเหตุผล/ที่มาของโครงการ**

พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2558

**3. วัตถุประสงค์**

 1. เพื่อเป็นการปฏิบัติงานให้โปร่งใส สามารถตรวจสอบได้

 2. เพื่อให้หน่วยงานมีระบบป้องกันผลประโยชน์ทับซ้อน

 3. เพื่อเป็นการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

**4. เป้าหมาย/ผลผลิต**

 เจ้าหน้าที่ผู้ปฏิบัติงานด้านพัสดุ

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. จัดทำคู่มือการปฏิบัติงานในการตรวจสอบบุคลากรในหน่วยงาน ถึงความเกี่ยวข้องกับผู้เสนองาน ในการจัดหาพัสดุ

 2. ปรับปรุงขั้นตอนการรายงานผลการจัดหาพัสดุ โดยมีการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดหาพัสดุ เพื่อป้องกันผลประโยชน์ทับซ้อน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 งานพัสดุ กองคลัง องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. มีระบบป้องกันผลประโยชน์ทับซ้อน

 2. มีการป้องกันการใช้จ่ายเงิน เพื่อส่งเสริมธุรกิจของตนและพวกพ้อง

 3. มีการปฏิบัติงานที่มีประสิทธิภาพ โปร่งใสตรวจสอบได้

~ ๖๕ ~

**ลำดับที่ ๔**

**1. ชื่อโครงการ/กิจกรรม/มาตรการ**

 โครงการเผยแพร่ข้อมูลข่าวสารด้านการจัดซื้อ – จัดจ้าง

**2. หลักการและเหตุผล/ที่มาของโครงการ**

เนื่องจากองค์การบริหารส่วนตำบลท่าสองยางมีฐานะเป็นนิติบุคคล มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่างๆ ตามภารกิจและการจัดทำบริการสาธารณะ แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์การบริหารส่วนตำบลท่าสองยางจะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล

 เพื่อให้เป็นไปตามพระราชบัญญัติ ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดีและให้คำนึงถึงการมีส่วนร่วมของประชาชนในการจัดซื้อ จัดจ้าง และการเปิดเผยข้อมูลข่าวสาร ประกอบกับมาตรา ๖๗ (9) ที่กำหนดให้องค์การบริหารส่วนตำบลมีอำนาจหน้าที่อื่นตามที่ทางราชการมอบหมายให้เป็นหน้าที่ขององค์การบริหารส่วนตำบล ทั้งนี้ ตามพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ ราคา และประโยชน์ระยะยาวที่จะได้รับประกอบกัน

 ดังนั้น เพื่อให้การบริหารงบประมาณขององค์การบริหารส่วนตำบลเป็นไปอย่างโปร่งใส ตรวจสอบได้เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องจัดโครงการเผยแพร่ข้อมูลข่าวสารด้านการจัดซื้อ – จัดจ้าง เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างขององค์การบริหารส่วนตำบลท่าสองยางทุกโครงการและกิจกรรม

**3. วัตถุประสงค์**

 1. เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ – จัดจ้างตามโครงการและกิจกรรมต่างๆ ขององค์การบริหารส่วนตำบลท่าสองยาง

 2. เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

 3. เพื่อป้องกันการทุจริตในหน่วยงาน

**4. เป้าหมาย/ผลผลิต**

 เผยแพร่ข้อมูลการจัดซื้อ – จัดจ้าง ตามแผนงาน/โครงการต่างๆ ขององค์การบริหารส่วนตำบลที่ดำเนินการตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม (ฉบับที่ 9) พ.ศ. 2553 จำนวน 4 ช่องทาง ได้แก่ ทางเว็บไซต์ บอร์ดประชาสัมพันธ์ หนังสือ ระบบกระจายเสียงไร้สาย

**5. พื้นที่ดำเนินการ**

 พื้นที่ตำบลท่าสองยาง และชุมชนต่างๆ ภายในเขตองค์การบริหารส่วนตำบลท่าสองยาง

**6. วิธีดำเนินการ**

 1. รวบรวมข้อมูลกระบวนการจัดหาพัสดุเพื่อจัดทำประกาศ ดังนี้

 - ประกาศการจัดซื้อ – จัดจ้าง

 - ประกาศการกำหนดราคากลางในการจัดซื้อ – จัดจ้าง

 - ประกาศกำหนดวัน เวลา สถานที่ในการตรวจรับงาน

 - ประกาศวัน เวลา สถานที่ในการตรวจรับงาน

~ ๖๖ ~

 - ประกาศรายชื่อผู้ผ่านการคัดเลือกพร้อมวงเงินการจัดซื้อ – จัดจ้าง

 - ประกาศวัน เวลา สถานที่ในการตรวจรับงาน

 2. นำส่งประกาศไปเผยแพร่ประชาสัมพันธ์ตามช่องทางการประชาสัมพันธ์ขององค์การบริหารส่วนตำบลท่าสองยางได้แก่ ทางเว็บไซต์ บอร์ดประชาสัมพันธ์ ระบบกระจายเสียงไร้สาย หน่วยงานราชการ เป็นต้น

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 กองคลัง องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 **1. ผลผลิต**

 เผยแพร่ข้อมูลข่าวสารเกี่ยวกับการจัดซื้อจัดจ้างไม่น้อยกว่า 3 ช่องทาง

 **2. ผลลัพธ์**

 - ประชาชนได้เข้าถึงข้อมูลข่าวสารเกี่ยวกับการจัดซื้อจัดจ้างไม่น้อยกว่าร้อยละ 70 ของโครงการที่จัดซื้อจัดจ้างทั้งหมด

 - การจัดหาพัสดุเป็นไปอย่างโปร่งใส ตรวจสอบได้ทุกขั้นตอน

 - สามารถลดปัญหาการร้องเรียนการทุจริตในการจัดซื้อจัดจ้างได้

~ ๖๗ ~

**2.2.3 สร้างความโปร่งใสในการให้บริการสาธารณะ/บริการประชาชน เพื่อให้เกิดความพึงพอใจแก่ประชาชนโดยทัดเทียมกันและโดยไม่เลือกปฏิบัติ**

**ลำดับที่ ๑**

**1. ชื่อโครงการ/กิจกรรม/มาตรการ**

 กิจกรรมการจัดบริการสาธารณะและการบริการประชาชนเพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ

**2. หลักการและเหตุผล/ที่มาของโครงการ**

องค์การบริหารส่วนตำบลท่าสองยางบริหารจัดการโดยการอำนวยความสะดวกและตอบสนองความต้องการของประชาชน และให้ประชาชนสามารถตรวจสอบได้ตามหลักเกณฑ์และวิธีการบริหารกิจการบ้านเมืองที่ดี โดยดำเนินการจัดตั้งศูนย์บริการร่วมหรือศูนย์บริการเบ็ดเสร็จ ณ จุดเดียว ( One Stop Service) ณ สำนักงานองค์การบริหารส่วนตำบลท่าสองยางเป็นศูนย์บริการประชาชนในการติดต่อ สอบถามข้อมูล ยื่นคำขออนุมัติ อนุญาตในเรื่องที่เป็นอำนาจหน้าที่และภารกิจขององค์การบริหารส่วนตำบล ติดตามความคืบหน้า และแจ้งผลการดำเนินการให้ประชาชนผู้รับบริการทราบ โดยมีการปรับระบบการทำงานแต่ละกระบวนงานเพื่อให้มีระบบบริการที่เชื่อมต่อระหว่างศูนย์บริการร่วมกับหน่วยงานเจ้าของเรื่อง ทั้งในด้านเอกสาร การส่งต่องาน ระบบการรับเงิน และกำหนดระยะเวลาดำเนินการของแต่ละกระบวนงาน ใช้ระบบเทคโนโลยีสารสนเทศช่วยอำนวยความสะดวกในการปฏิบัติงาน เพื่อให้บริการตามลำดับ จัดสถานที่ สิ่งอำนวยความสะดวกอื่นๆ เพื่อให้บริการที่ดีกับประชาชน เพื่ออำนวยความสะดวกแก่ประชาชน ให้ได้รับความพึงพอใจโดยทัดเทียมกันและไม่เลือกปฏิบัติ

 นอกจากนี้ องค์การบริหารส่วนตำบลท่าสองยางยังบริหารจัดการบริการสาธารณะ ตามเกณฑ์มาตรฐานการปฏิบัติราชการของกรมส่งเสริมการปกครองท้องถิ่น ได้มาตรฐานทั้ง 17 ประเด็น (ด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกันและบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอกควัน การกำจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกำเนิด การจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่) โดยในขั้นตอน กระบวนปฏิบัติภารกิจ คำนึงถึงการอำนวยความสะดวกแก่ประชาชน สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติ และเพื่อเป็นมาตรการในการป้องกันการทุจริตคอร์รัปชั่น

**3. วัตถุประสงค์**

 1. สร้างความโปร่งใสในการบริการสาธารณะ ให้ประชาชนได้รับความพึงพอใจโดยทัดเทียมกันไม่เลือกปฏิบัติ

 2. เพื่อเป็นมาตรการในการป้องกันการทุจริตคอร์รัปชั่น

**4. เป้าหมาย/ผลผลิต**

 ทุกกอง/ฝ่าย ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกัน และไม่เลือกปฏิบัติ

~ ๖๘ ~

**5. พื้นที่ดำเนินการ**

 ทุกกอง/ฝ่าย องค์การบริหารส่วนตำบลท่าสองยาง

**6. วิธีดำเนินการ**

 1. ดำเนินการปฏิบัติงานบริการสาธารณะ ให้ประชาชนได้รับความพึงพอใจโดยทัดเทียมกันและไม่เลือกปฏิบัติให้ได้มาตรฐานทั้ง 17 ประเด็น (ด้านถนน ทางเดิน และทางเท้า, ด้านไฟฟ้าสาธารณะ, ด้านระบบระบายน้ำ, ด้านน้ำเพื่อการบริโภค, ด้านการพัฒนาเด็กและเยาวชน, ด้านการส่งเสริมกีฬา, ด้านการส่งเสริมผู้สูงอายุ, ด้านการส่งเสริมผู้ด้อยโอกาส, ด้านงานสาธารณสุข, ด้านการส่งเสริมการพัฒนาสตรี, ด้านการส่งเสริมอาชีพ, ด้านการป้องกัน และบรรเทาสาธารณภัย, ด้านการส่งเสริมศาสนา ศิลปะ วัฒนธรรม ประเพณีท้องถิ่น, ด้านการส่งเสริมการท่องเที่ยว, ด้านการจัดการทรัพยากรธรรมชาติและสิ่งแวดล้อม, ด้านศึกษา และด้านการจัดบริการสาธารณะ ตามนโยบายเร่งด่วนของรัฐบาล (การแก้ไขปัญหาไฟป่าและหมอกควัน การกำจัดผักตบชวาและวัชพืชในแหล่งน้ำ การลดและคัดแยกขยะมูลฝอยตั้งแต่แหล่งกำเนิด การจัดการน้ำเสีย แผนพัฒนาเศรษฐกิจพอเพียง และกิจกรรมเพื่อป้องกันและแก้ไขปัญหายาเสพติดในพื้นที่)

 2. ประเมินมาตรฐาน/รายงานผลการดำเนินกิจกรรม

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 ทุกกอง/ฝ่าย องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. สร้างความโปร่งใสในการบริการสาธารณะให้ประชาชนได้รับความพึงพอใจโดยทัดเทียมกันและไม่เลือกปฏิบัติ

 2. ไม่มีการทุจริตคอร์รัปชั่นในกระบวนการสาธารณะแก่ประชาชน

~ ๖๙ ~

**ลำดับที่ ๒**

**1. ชื่อโครงการ/กิจกรรม/มาตรการ**

 โครงการจ้างสำรวจความพึงพอใจของผู้รับบริการ

**2. หลักการและเหตุผล/ที่มาของโครงการ**

องค์การบริหารส่วนตำบลท่าสองยางมีหน้าที่ในการจัดทำบริการสาธารณะให้แก่ประชาชนในท้องถิ่นตามอำนาจหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่อื่นตามที่กฎหมายกำหนดให้เป็นหน้าที่ขององค์การบริหารส่วนตำบลและในการปฏิบัติหน้าที่นั้นต้องเป็นไปเพื่อประโยชน์สุขของประชาชน โดยคำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบล การจัดทำงบประมาณการจัดซื้อจัดจ้าง การตรวจสอบ การประเมินผลการปฏิบัติงานและการเปิดเผยข้อมูลข่าวสาร ให้เป็นไปตามกฎหมาย ระเบียบ ข้อบังคับ จากภารกิจหน้าที่ในการจัดทำบริการสารธารณะให้แก่ประชาชนในท้องถิ่น องค์การบริหารส่วนตำบลในฐานะผู้ให้บริการก็จะไม่ทราบว่าภารกิจที่ให้บริการไปนั้น ประชาชนได้รับประโยชน์ หรือเกิดประโยชน์สูงสุดแก่ประชาชนมากน้อยเพียงใด การให้บริการมีคุณภาพเพียงใด ตอบสนองความต้องการผู้รับบริการหรือไม่ การที่จะทราบถึงความพึงพอใจจากผู้รับบริการ จึงต้องมีโครงการสำรวจความพึงพอใจของผู้รับบริการ

 เพื่อให้เป็นไปตามพระราชบัญญัติ ที่กำหนดให้การปฏิบัติงานตามหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี คำนึงถึงการมีส่วนร่วมของประชาชน การตรวจสอบและประเมินผลการปฏิบัติราชการ และการเปิดเผยข้อมูลข่าวสาร ตามพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดีนั้น จะต้องก่อให้เกิดประโยชน์สุขของประชาชนเกิดผลสัมฤทธิ์ต่อภารกิจของรัฐมีประสิทธิภาพและ เกิดความคุ้มค่าในเชิงภารกิจของรัฐ ประชาชนได้รับการอำนวยความสะดวก และได้รับการตอบสนองความต้องการ เพื่อประโยชน์ในท้องถิ่น ลูกจ้างและพนักงานจ้าง อีกทั้งเพื่อเป็นการสร้างความโปร่งใสในการให้บริการสาธารณะประโยชน์ให้ประชาชนเกิดความพึงพอใจ จึงจำเป็นต้องมีโครงการนี้ขึ้นมา

**3. วัตถุประสงค์**

 1. เพื่อเป็นการสร้างความโปร่งใสในการให้บริการสาธารณะการให้บริการประชาชนให้เกิดความพึงพอใจ

 2. เพื่อเป็นการสร้างจิตสำนึกความตระหนักให้แก่บุคลากรผู้ให้บริการ ปฏิบัติหน้าที่ในการให้บริการ โดยยึดประโยชน์สุขของประชาชน

 3. เพื่อเป็นการปรับปรุงและพัฒนางานด้านบริการให้มีคุณภาพ และประสิทธิภาพ

 4. เพื่อเป็นการป้องกันปัญหาร้องเรียน การทุจริตประพฤติมิชอบในหน่วยงาน

**4. เป้าหมาย/ผลผลิต**

 ทำการสำรวจความพึงพอใจของประชาชนในเขตองค์การบริหารส่วนตำบลท่าสองยางจำนวน 1 ครั้ง ต่อปี

**5. พื้นที่ดำเนินการ**

 พื้นที่ในเขตองค์การบริหารส่วนตำบลท่าสองยาง

**6. วิธีดำเนินการ**

 1. ขออนุมัติดำเนินการตามโครงการ

 2. ดำเนินการสำรวจความพึงพอใจจากประชาชนในเขตองค์การบริหารส่วนตำบลตามรูปแบบที่กำหนด

 3. สรุปประมวลผลการสำรวจความพึงพอใจ

๔. ปิดประกาศผลสำรวจความพึงพอใจให้ประชาชนทราบ

 ๕. นำผลการประเมินมาปรับปรุงการทำงานด้านบริการสาธารณะ เพื่อประโยชน์สุขแก่ประชาชน

~ ๗๐ ~

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. ผลผลิต

 ผลการสำรวจความพึงพอใจของประชาชนที่มีต่อการบริหารงานขององค์การบริหารส่วนตำบลท่าสองยาง

จำนวน 1 ฉบับ

 2. ผลผลิต

 - ประชาชนผู้รับบริการมีความพึงพอใจไม่ต่ำกว่าร้อยละ 80

 - การให้บริการสาธารณะมีความโปร่งใส และเกิดประโยชน์สูงสุดแก่ประชาชน

~ ๗๑ ~

**ลำดับที่ ๓**

**1. ชื่อโครงการ/กิจกรรม/มาตรการ :** กิจกรรมการใช้บัตรคิวในการติดต่อราชการ

**2. หลักการและเหตุผล/ที่มาของโครงการ**

องค์การบริหารส่วนตำบลท่าสองยางเป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ขององค์การบริหารส่วนตำบล ทั้งที่เป็นหน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบลมีหน้าที่ต้องทำอีกมากมายในการให้บริการสาธารณะแก่ประชาชนผู้มาขอรับบริการติดต่อกับหน่วยงานต่างๆ ขององค์การบริหารส่วนตำบล นั้น มักจะประสบปัญหาด้านการอำนวยความสะดวกอย่างเสมอภาค เป็นธรรม อันเนื่องมาจากภารกิจ และผู้มาขอรับบริการเป็นจำนวนมากซึ่งเจ้าหน้าที่ไม่สามารถให้บริการได้อย่างทันท่วงที การตอบสนองความต้องการเกิดความล่าช้าไม่เป็นธรรม และการให้บริการไม่เป็นระบบมีการลัดคิว ซึ่งเป็นช่องทางหนึ่งในการทุจริต ประพฤติมิชอบของเจ้าหน้าที่ถือเป็นพฤติกรรมที่ไม่พึงประสงค์ ทั้งผู้มาขอรับบริการและผู้ให้บริการ ส่งผลต่อมาตรฐานการให้บริการภาครัฐเสื่อมประสิทธิภาพ กำหนดให้การปฏิบัติงานตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบ การประเมินผลการปฏิบัติงานและการเปิดเผยข้อมูลข่าวสารอย่างโปร่งใสตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 6 ที่กำหนดให้การบริหารกิจการบ้านเมืองที่ดี ได้แก่ การบริหารราชการเพื่อบรรลุเป้าหมายโดยก่อให้เกิดประโยชน์สุขแก่ประชาชน มีประสิทธิภาพและเกิดความคุ้มค่าในเชิงภารกิจของรัฐ ไม่มีขั้นตอนการปฏิบัติงานเกิดความจำเป็น และประชาชนได้รับการอำนวยความสะดวก และได้รับการตอบสนองความต้องการ ทั้งนี้ ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558

 ดังนั้น องค์การบริหารส่วนตำบลท่าสองยางได้มุ่งเน้นที่จะให้บริการประชาชนแล้วเสร็จในระยะเวลาที่เหมาะสม ให้บริการโดยจัดลำดับก่อน – หลัง เพื่อเป็นการสร้างความพึงพอใจ และความทัดเทียมกันในการให้บริการประชาชน โดยไม่เลือกปฏิบัติ จึงได้จัดกิจกรรมการใช้บัตรคิวในการติดต่อราชการสำหรับผู้มาติดต่อราชการ

**3. วัตถุประสงค์**

 1. เพื่อสร้างกลไกในการปฏิบัติราชการด้านการอำนวยความสะดวก ความเสมอภาค เป็นธรรมต่อผู้มารับบริการ

 2. เพื่อให้ประชาชนผู้มาขอรับบริการได้รับความสะดวก รวดเร็ว สามารถตอบสนองความต้องการของประชาชน

 3. เพื่อให้ประชาชนมีความพึงพอใจในการบริการที่ให้และเกิดความคุ้มค่าในการขอรับบริการ

 4. เพื่อเป็นเกราะป้องกันในการปฏิบัติหน้าที่ของเจ้าหน้าที่มิให้กระทำการแสวงหาประโยชน์หรือกระทำการประพฤติมิชอบต่อตำแหน่งหน้าที่ อันเป็นเหตุแห่งการทุจริตต่อหน้าที่

**4. เป้าหมาย/ผลผลิต**

 การจัดทำบัตรคิวในการให้บริการแก่ประชาชนทั่วถึงเป็นธรรม

**5. พื้นที่ดำเนินการ**

 สำนักงาน องค์การบริหารส่วนตำบลท่าสองยาง

**6. วิธีดำเนินการ**

 1. จัดทำคำสั่งคณะทำงานเพื่อกำหนดตัวบุคลากร ผู้รับผิดชอบ ในการดูแล กำกับการให้บริการ

 2. ประชุมชี้แจง แนวทาง กำหนดรูปแบบวิธีการ ขั้นตอนการปฏิบัติ

 ~ ๗๒ ~

 3. จัดทำบัตรคิวในรูปแบบต่างๆ ตามความจำเป็นและเหมาะสม

 4. ปิดประกาศประชาสัมพันธ์ให้ประชาชนทราบถึงขั้นตอนการรับบริการบัตรคิว และการใช้บริการตามลำดับคิว

 5. จัดทำแบบประเมินผลความพึงพอใจของผู้มาขอรับบริการ

 6. สรุปผลการให้บริการตามแบบประเมินความพึงพอใจเป็นรายสัปดาห์/รายเดือน เพื่อนำมาปรับปรุง แก้ไขการให้บริการอย่างมีคุณภาพ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 ทุกกอง ขององค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. ผลผลิต

 มีการใช้บัตรคิวสำหรับให้บริการแก่ประชาชนตามลำดับก่อนหลัง สำหรับหน่วยงานที่ให้บริการ

 2. ผลผลิต

 - ประชาชนมีความพึงพอใจในบริการที่ให้ ไม่น้อยว่าร้อยละ 70 ของผู้มาขอรับบริการ

 - การให้บริการเกิดความโปร่งใส ลดข้อร้องเรียนการทุจริตต่อหน้าที่

~ ๗๓ ~

**ลำดับที่ ๔**

**1. ชื่อโครงการ/กิจกรรม/มาตรการ :** มาตรการ “ยกระดับคุณภาพการบริการประชาชน”

**2. หลักการและเหตุผล/ที่มาของโครงการ**

ด้วยประชาชนในพื้นที่เขตองค์การบริหารส่วนตำบลท่าสองยางมีความหลากหลายทางวัฒนธรรม กล่าวได้ว่าเป็นสังคมพหุวัฒนธรรม องค์การบริหารส่วนตำบลท่าสองยางจึงได้ให้ความสำคัญในการสร้างความเป็นธรรม/ไม่เลือกปฏิบัติในการให้บริการสาธารณะ/บริการประชาชนให้เกิดขึ้นในพื้นที่มากที่สุด โดยนำแนวทางตามหลักการบริหารจัดการตามหลักธรรมาภิบาล (Good Governance) หรือหลักการบริหารกิจการบ้านเมืองที่ดีมาประยุกต์ใช้ โดยเฉพาะหลักความโปร่งใส (Transparency) และหลักเสมอภาค (Equity) โดยไม่แบ่งแยกด้าน เพศ ถิ่นกำหนด เชื้อชาติ ภาษา อายุ ความพิการ สภาพทางกายภาพหรือสุขภาพ สถานะของบุคคล ฐานะทางเศรษฐกิจและสังคม ความเชื่อทางศาสนา การศึกษา การฝึกอบรมและอื่นๆ สอดคล้องกับมาตรา 8 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ที่ได้กำหนดให้ส่วนราชการจะต้องดำเนินการโดยถือว่าประชาชนเป็นศูนย์กลางที่จะได้รับการบริการจากรัฐและการปฏิบัติภาคกิจของส่วนราชการต้องเป็นไปโดยความซื่อสัตย์ สุจริต สามารถตรวจสอบได้

 ดังนั้น เพื่อให้หน่วยงานมีการใช้ระบบหรือเกณฑ์ที่ชัดเจน องค์การบริหารส่วนตำบลท่าสองยางจึงมีการนำเทคโนโลยีมาช่วยในการปฏิบัติงาน เพื่อลดการใช้ดุลยพินิจของเจ้าหน้าที่ มีการแสดงขั้นตอนการให้บริการแก่ประชาชนอย่างชัดเจน มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ในการให้บริการ รวมถึงการอำนวยความสะดวกและการตอบสนองความต้องการของประชาชน เพื่อให้เกิดความพึงพอใจแก่ประชาชนโดยทัดเทียมกันและไม่เลือกปฏิบัติ ซึ่งจะช่วยให้การบริการของหน่วยงานมีความเป็นธรรมโปร่งใสยิ่งขึ้น

**3. วัตถุประสงค์**

 1. เพื่อให้เจ้าหน้าที่ผู้ปฏิบัติงานในภารกิจตามที่กฎหมายกำหนดของหน่วยงานให้บริการอย่างมีความเป็นธรรมและไม่เลือกปฏิบัติ

 2. เพื่อให้ประชาชนผู้มารับบริการเกิดความพึงพอใจต่อคุณภาพการให้บริการ

**4. เป้าหมาย/ผลผลิต**

 ความพึงพอใจเฉลี่ยของประชาชนผู้รับบริการ ร้อยละ 80

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. จัดให้มีระบบ เกณฑ์หรือเครื่องมือการปฏิบัติงานที่มีความเป็นธรรม/ไม่เลือกปฏิบัติเป็นมาตรฐานเดียวกัน โปร่งใสและมีประสิทธิภาพ ได้แก่ ระบบบัตรคิวในการให้บริการ ระบบการให้บริการออนไลน์ เป็นต้น

 2. จัดให้มีการแสดงขั้นตอนการปฏิบัติงาน อัตราค่าบริการ (ถ้ามี) และระยะเวลาที่ใช้ในการดำเนินการให้ผู้ใช้บริการหรือผู้มีส่วนได้ส่วนเสียทราบอย่างชัดเจน

 3. จัดให้มีระบบการป้องกันหรือการตรวจสอบเพื่อป้องกันการละเว้นการปฏิบัติหน้าที่ ได้แก่ จัดให้มีกล้องวงจรปิดภายในสถานที่ให้บริการ

 4. จัดให้มีสถานที่สำหรับผู้สูงอายุและผู้พิการโดยไม่เลือกปฏิบัติ ได้แก่ ทางลาดชันห้องน้ำสำหรับผู้พิการ

 5. จัดให้มีป้ายสองภาษา ได้แก่ ภาษาไทย ภาษาอังกฤษ

~ ๗๔ ~

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

 กองคลัง องค์การบริหารส่วนตำบลท่าสองยาง

กองช่าง องค์การบริหารส่วนตำบลท่าสองยาง

 กองการศึกษาฯ องค์การบริหารส่วนตำบลท่าสองยาง

 กองสวัสดิการสังคม องค์การบริหารส่วนตำบลท่าสองยาง

 กองสาธารณสุขและสิ่งแวดล้อม องค์การบริหารส่วนตำบลท่าสองยาง

 **10. ตัวชี้วัด/ผลลัพธ์**

 ร้อยละความพึงพอใจของประชาชนผู้รับบริการ

~ ๗๕ ~

**2.3 มาตรการการใช้ดุลยพินิจและใช้อำนาจหน้าที่ให้เป็นไปตามหลักการบริหารกิจการบ้านเมืองที่ดี**

**2.3.1 มีการจัดทำแผนภูมิขั้นตอนและระยะเวลาการดำเนินการเกี่ยวกับการบริการประชาชนรายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศขององค์กรปกครองส่วนท้องถิ่น**

**ลำดับที่ ๑**

**1. ชื่อโครงการ : กิจกรรม “การลดขั้นตอนการปฏิบัติงาน”**

**2. หลักการและเหตุผล**

 พระราชกฤษฎีกาว่าด้วยหลักการบริหารจัดการบ้านเมืองที่ดี พ.ศ. 2546 มาตรา 52 กำหนดให้องค์กร-ปกครองส่วนท้องถิ่น จัดทำหลักเกณฑ์การบริหารกิจการบ้านเมืองทีดี โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานการอำนวยความสะดวกและตอบสนองความต้องการของประชาชน ตลอดจนจัดให้มีการรับฟังและสำรวจความคิดเห็นของประชาชนผู้รับบริการ เพื่อปรับปรุงการบริหารงานให้สอดคล้องกับความต้องการของประชาชนมากที่สุด ประกอบกับในปีที่ผ่านมาได้มีการประเมินองค์กรปกครองส่วนท้องถิ่นที่มีการบริหารจัดการที่ดี และได้ดำเนินการตามโครงการดังกล่าวอย่างต่อเนื่องทุกปีนั้น

เพื่อให้การประเมินบริหารจัดการบ้านเมืองที่ดีเป็นไปด้วยความเรียบร้อยเกิดประโยชน์สุขต่อประชาชน เกิดผลสัมฤทธิ์ต่อภารกิจขององค์กรมีประสิทธิภาพและความคุ้มค่า สามารถลดขั้นตอนการปฏิบัติงานและตอบสนองความต้องการของประชาชนได้อย่างแท้จริง หรืออย่างน้อยมีผลการประเมินไม่ต่ำกว่าปีที่ผ่านมา องค์การบริหารส่วนตำบลท่าสองยางจึงได้จัดทำโครงการปรับปรุงกระบวนการทำงานหรือลดขั้นตอนการทำงานหรือการบริการเพื่อตอบสนองความต้องการของประชาชนโดยยึดกรอบแนวทางการพัฒนาการบริหารจัดการที่ดีขององค์กรปกครองส่วนท้องถิ่นและอำนาจหน้าที่ขององค์การบริหารส่วนตำบลตามกฎหมายเป็นสำคัญ

**3. วัตถุประสงค์**

 1. เพื่อลดขั้นตอนในการปฏิบัติงานการบริการประชาชน

 2. เพื่ออำนวยความสะดวกและตอบสนองความต้องการของประชาชน

 3. เพื่อรับฟังและสำรวจความคิดเห็นของประชาชนผู้รับบริการ

 4. เพื่อปรับปรุงและเพิ่มประสิทธิภาพในการให้บริการประชาชน

**4. เป้าหมาย/ผลผลิต**

 1. เพื่อลดขั้นตอนในการทำงานขององค์การบริหารส่วนตำบลท่าสองยางให้สั้นลง

 2. ประชาชนในพื้นที่ ตำบลท่าสองยาง

 3. ประชาชนนอกพื้นที่ และประชาชนทั่วไป

 4. พนักงานและเจ้าหน้าที่ขององค์การบริหารส่วนตำบลท่าสองยาง

 5. ผู้บังคับบัญชามอบอำนาจการตัดสินใจเกี่ยวกับการสั่งการ อนุญาต การอนุมัติ และการปฏิบัติราชการใดๆ ไปสู่ผู้ใต้บังคับบัญชาซึ่งมีหน้าที่รับผิดชอบในการดำเนินการเรื่องนั้นโดยตรง

**5. พื้นที่ดำเนินการ**

 องค์การบริหารส่วนตำบลท่าสองยาง

~ ๗๖ ~

**6. วิธีดำเนินการ**

 1. แต่งตั้งคณะกรรมการปรับปรุงขั้นตอนและระยะเวลาการปฏิบัติราชการ

 2. ประชุมคณะกรรมการเพื่อสำรวจงานบริการที่องค์กรปกครองส่วนท้องถิ่นต้องปฏิบัติ ปรับปรุงขั้นตอนและระยะเวลาในการให้บริการที่สามารถปฏิบัติได้จริงและพิจารณางานในภารกิจว่าเรื่องใดที่ผู้บังคับบัญชาสามารถมอบ-อำนาจการตัดสินใจเกี่ยวกับการสั่ง การอนุญาต การอนุมัติ หรือการปฏิบัติราชการใดๆ ให้แก่ผู้ใต้บังคับบัญชา

 3. ประกาศลดขั้นตอนและระยะเวลาการปฏิบัติราชการ และประกาศกระบวนงานบริการประชาชนที่นายกองค์การบริหารส่วนตำบล มอบอำนาจให้รองนายกองค์การบริหารส่วนตำบลหรือปลัดองค์การบริหารส่วนตำบลให้ประชาชนทราบ โดยทั่วไปพร้อมทั้งจัดทำแผนภูมิแสดงขั้นตอนและระยะเวลาการปฏิบัติราชการให้ประชาชนทราบ

 4. มีระบบการรับฟังข้อร้องเรียนหรือมีการสอบถามจากภาคประชาชน และนำผลดังกล่าวมาปรับปรุงการปฏิบัติราชการ

 5. รายงานผลการปฏิบัติงาน ความคิดเห็นและอุปสรรคต่างๆ ให้นายกองค์การบริหารส่วนตำบลและผู้บริหารทราบ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 ทุกกอง ในองค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. ประชาชนได้รับความสะดวก รวดเร็วในการติดต่อขอรับบริการ และมีความพึงพอใจในการให้บริการของเจ้าหน้าที่

 2. การปฏิบัติราชการมีความคล่องตัว และบุคลากรมีความกระตือรือร้นในการปฏิบัติงาน

 3. การปฏิบัติราชการมีความสอดคล้องกับนโยบายปฏิรูประบบราชการ

 4. ทำให้ภาพลักษณ์ขององค์การบริหารส่วนตำบลท่าสองยางเปลี่ยนไปในทิศทางที่ดีขึ้น

~ ๗๗ ~

**ลำดับที่ ๒**

**1. ชื่อโครงการ : โครงการลดขั้นตอนและระยะเวลาการปฏิบัติราชการ**

**2. หลักการและเหตุผล**

 ในมาตรา 3/1 แห่งพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 ซึ่งเป็นกฎหมายที่เป็นที่มาของการปฏิรูประบบราชการเพื่อวางกรอบแนวทางการบริหารราชการไว้ว่า “การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การลดภารกิจและยุบเลิกหน่วยงานที่ไม่จำเป็น การกระจายอำนาจตัดสินใจ การอำนวยความสะดวกและตอบสนองความต้องการของประชาชน” และเพื่อให้การดำเนินการดังกล่าวเป็นไปตามกรอบรวมทั้งทิศทางและแนวทางการบริหารราชการดังกล่าว จึงได้มีการประกาศใช้พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 โดยกำหนดให้องค์กรปกครองส่วนท้องถิ่นจัดทำหลักเกณฑ์การบริหารกิจการบ้านเมืองที่ดีตามแนวทางพระราชกฤษฎีกานี้ โดยอย่างน้อยต้องมีหลักเกณฑ์เกี่ยวกับการลดขั้นตอนการปฏิบัติงานและการอำนวยความสะดวกในการตอบสนองต่อความต้องการของประชาชน

 องค์การบริหารส่วนตำบลท่าสองยางเป็นองค์กรปกครองส่วนท้องถิ่นรูปแบบหนึ่ง ปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน ดังนั้นงานให้บริการจึงเป็นงานบริการแบบหนึ่งของระบบการบริการสาธารณะ ที่ผู้บริหารและพนักงานทุกท่านจะต้องร่วมกันปรับปรุงและแก้ไขกระบวนการทำงานเพื่อสามารถตอบสนองความต้องการของประชาชนได้มากที่สุด เมื่อประชาชนมารับบริการแล้วเกิดความประทับใจและพึงพอใจ รวมถึงการลดขั้นตอนและระยะเวลาการปฏิบัติราชการ ทำให้เกิดความรวดเร็วในการตอบสนองความต้องการของประชาชน อำนวยความสะดวกเพื่องานบริการที่มีคุณภาพ ทั่วถึงและแก้ไขปัญหาต่างๆ ที่เกิดขึ้นในเขตตำบลท่าสองยางให้กับประชาชนได้อย่างมีประสิทธิภาพและประสิทธิผล

**3. วัตถุประสงค์**

 1. เพื่อให้ประชาชนได้รับการบริการได้อย่างสะดวกรวดเร็วและถูกต้อง

 2. เพื่อให้สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

 3. เพื่อปรับทัศนคติ วิธีคิด วิธีการทำงานของบุคลากรให้คำนึงถึงผลลัพธ์ในด้านการบริการประชาชนผู้มาติดต่อขอรับบริการ

 4. เพื่อให้การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

**4. เป้าหมาย/ผลผลิต**

 ประชาชนในเขตองค์การบริหารส่วนตำบลท่าสองยางและผู้ที่มาติดต่อราชการกับองค์การบริหารส่วนตำบลท่าสองยาง

**5. พื้นที่ดำเนินการ**

 สำนักงานองค์การบริหารส่วนตำบลท่าสองยาง

**6. วิธีดำเนินการ**

 1. จัดทำโครงการเพื่อขออนุมัติ

 2. จัดให้มีการประชุมคณะทำงานปรับปรุงขั้นตอนและระยะเวลาการปฏิบัติราชการ

 3. จัดทำประกาศกระบวนงานบริการปรับลดระยะเวลาการปฏิบัติราชการและประกาศให้ประชาชนทราบโดยทั่วกัน

~ ๗๘ ~

 4. ดำเนินการจัดทำกิจกรรมอำนวยความสะดวกแก่ประชาชน

 4.1 ปรับปรุงแผนผังกำหนดผู้รับผิดชอบให้เป็นปัจจุบัน

 4.2 ปรับปรุงป้ายแสดงขั้นตอนและระยะเวลาการให้บริการแก่ประชาชน

 4.3 จัดทำเอกสาร/แผ่นพับประชาสัมพันธ์เผยแพร่ข้อมูลข่าวสารต่างๆ

 4.4 จัดให้มีกล่อง/ตู้รับความคิดเห็นของประชาชน

 4.5 จัดทำ/เตรียมแบบฟอร์มคำร้องต่างๆ พร้อมตัวอย่างการกรอกแบบฟอร์มทุกงานบริการ

 4.6 จัดทำคำสั่งการให้บริการประชาชนนอกเวลาราชการ โดยจัดให้มีการให้บริการแก่ประชาชนทั้งเวลาทำการ ช่วงพักกลางวันและในวันหยุดราชการ

 4.7 การมอบอำนาจการตัดสินใจ การอนุญาต การอนุมัติ การรักษาราชการแทน

 5. มีการสำรวจความพึงพอใจของประชาชนต่อการให้บริการ

 6. มีการติดตามประเมินผลโครงการลดขั้นตอนและระยะเวลาการให้บริการ เพื่อนำจุดบกพร่องในการจัดทำโครงการมาปรับปรุงแก้ไขวิธีการ ขั้นตอนหรือระยะเวลาในการให้บริการให้ดียิ่งขึ้นอย่างมีประสิทธิภาพและประสิทธิผลต่อไป

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด กองคลัง กองช่าง กองการศึกษา ฯ กองสวัสดิการสังคม กองสาธารณสุขและสิ่งแวดล้อมขององค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. ประชาชนได้รับการบริการได้อย่างสะดวกรวดเร็วและถูกต้อง

 2. สามารถตรวจสอบความต้องการของประชาชน รับรู้สภาพปัญหาและแก้ไขปัญหาที่เกิดขึ้นได้

 ๓. มีทัศนคติ วิธีคิด วิธีการทำงานของบุคลากรคำนึงถึงผลลัพธ์ ในด้านการบริการประชาชนผู้มาติดต่อขอรับบริการ

 4. การปฏิบัติราชการมีมาตรฐานการบริการสาธารณะที่ชัดเจน มีความโปร่งใสสามารถวัดผลการดำเนินงานได้

~ ๗๙ ~

**2.3.2 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น**

**ลำดับที่ ๑**

**1. ชื่อโครงการ : มาตรการ การมอบอำนาจอนุมัติ อนุญาต สั่งการ เพื่อลดขั้นตอนการปฏิบัติราชการ**

**2. หลักการและเหตุผล**

 การมอบหมายอำนาจหน้าที่ให้กับผู้ใต้บังคับบัญชาในการบริหารงานในด้านต่างๆภายในองค์กรนั้น ก็เพื่อเป็นการช่วยเพิ่มประสิทธิภาพของการปฏิบัติงานให้เกิดความคล่องตัว รวดเร็ว ซึ่งการพิจารณาเลือก/มอบหมายภารกิจและขอบข่ายของความรับผิดชอบที่จะมอบหมายให้ผู้ใต้บังคับบัญชา จะพิจารณาถึงความสำคัญ คุณสมบัติ ความรู้ ความสามารถในการที่จะดำเนินการเรื่องนั้นเป็นอย่างดี ด้วยความรอบคอบและเหมาะสม เพื่อให้การบริหารงานก่อให้เกิดประโยชน์สูงสุดแก่ราชการ

 ดังนั้น การดำเนินการของหน่วยงานต้องมีการปรับให้เข้ากับสภาพสังคมและทันต่อสถานการณ์ที่การบริหารราชการต้องเป็นไปเพื่อประโยชน์สุขของประชาชน เกิดผลสัมฤทธิ์ต่อภารกิจของรัฐ ความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงาน การกระจายอำนาจการตัดสินใจ การอำนวยความสะดวก และการตอบสนองความต้องการของประชาชน แต่ทั้งนี้ต้องมีผู้รับผิดชอบต่อผลของงานซึ่งเป็นหลักการบริหารกิจการบ้านเมืองที่ดี

**3. วัตถุประสงค์**

 เพื่อให้การบริหารราชการขององค์การบริหารส่วนตำบลท่าสองยางภายใต้กรอบอำนาจหน้าที่ตามที่กฎหมายกำหนดให้เป็นไปอย่างมีประสิทธิภาพ รวดเร็วและเกิดประโยชน์สูงสุดแก่ราชการ

**4. เป้าหมาย**

 คณะผู้บริหารองค์การบริหารส่วนตำบลท่าสองยาง ปลัดองค์การบริหารส่วนตำบล หรือหัวหน้าส่วนราชการ

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. จัดทำบันทึกเสนอเพื่อพิจารณาขออนุมัติ อนุญาต สั่งการ แต่งตั้ง มอบหมาย คณะผู้บริหาร ปลัดองค์การบริหารส่วนตำบล รองปลัดองค์การบริหารส่วนตำบล หรือหัวหน้าส่วนราชการ เพื่อลดขั้นตอนการปฏิบัติราชการ

 2. ดำเนินการออกคำสั่งฯ

 3. สำเนาคำสั่งฯ แจ้งคณะผู้บริหารองค์การบริหารส่วนตำบลท่าสองยาง ปลัดองค์การบริหารส่วนตำบล หรือหัวหน้าส่วนราชการทุกส่วน ที่ได้รับมอบหมายทราบ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

~ ๘๐ ~

**9. ผู้รับผิดชอบโครงการ**

 สำนักงานปลัด กองคลัง กองช่าง กองการศึกษา ฯ กองสวัสดิการสังคม กองสาธารณสุขและสิ่งแวดล้อมขององค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 การบริหารราชการ การดำเนินงาน การปฏิบัติงานเกิดความคล่องตัวและรวดเร็ว ตลอดจนการอำนวย ความสะดวกและการให้บริการประชาชน/บริการสาธารณะได้อย่างมีประสิทธิภาพ

~ ๘๑ ~

**ลำดับที่ ๒**

**1. ชื่อโครงการ : มาตรการมอบอำนาจของนายกองค์การบริหารส่วนตำบล**

**2.** **หลักการและเหตุผล**

 ตามพระราชบัญญัติ ได้บัญญัติเกี่ยวกับอำนาจหน้าที่ของนายกองค์การบริหารส่วนตำบล ไว้หลายเรื่องหลายประการ รวมทั้งมีกฎหมายอื่นอีกหลายฉบับที่บัญญัติอำนาจหน้าที่ของนายกองค์การบริหารส่วนตำบลเอาไว้ การที่นายกองค์การบริหารส่วนตำบลจะดำเนินการในเรื่องต่างๆ เพียงผู้เดียว ก็อาจทำให้เกิดช่องว่างในการประพฤติ มิชอบในขั้นตอนต่างๆ เกิดขึ้นได้ ดังนั้น เพื่อเป็นการแก้ไขปัญหาต่างๆ ที่อาจเกิดขึ้น องค์การบริหารส่วนตำบลท่าสองยางจึงได้กำหนดมาตรการให้มีการมอบอำนาจของนายกองค์การบริหารส่วนตำบลให้รองนายกองค์การบริหารส่วนตำบล ปลัดองค์การบริหารส่วนตำบล ได้ปฏิบัติราชการแทนนายกองค์การบริหารส่วนตำบลได้

**3. วัตถุประสงค์**

 1. เพื่อให้การใช้ดุลยพินิจต่างๆ ของฝ่ายบริหารเป็นไปโดยรอบคอบ ตามหลักการบริหารกิจการบ้านเมือง ที่ดี

 2. เพื่อให้เป็นการป้องกันการทุจริตคอร์รัปชั่นของเจ้าหน้าที่

**4. เป้าหมาย/ผลผลิต**

 มีการมอบอำนาจอย่างน้อยจำนวน 5 เรื่อง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. รวบรวมภารกิจที่อยู่ในอำนาจของนายกองค์การบริหารส่วนตำบล เสนอนายกองค์การบริหารส่วนตำบลพิจารณา

 2. ออกคำสั่งมอบหมายหน้าที่ของนายกองค์การบริหารส่วนตำบลให้รองนายกองค์การบริหารส่วนตำบล ปลัดองค์การบริหารส่วนตำบล ปฏิบัติราชการแทนได้

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 ร้อยละ 80 ของเป้าหมายดำเนินการแล้วเสร็จ

~ ๘๒ ~

**ลำดับที่ ๓**

**1. ชื่อโครงการ : มอบอำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522**

**2. หลักการและเหตุผล**

 ตามพระราชบัญญัติควบคุมอาคาร พ.ศ. 2522 ได้บัญญัติกำหนดอำนาจหน้าที่ของนายกองค์การบริหารส่วนตำบลในฐานะเจ้าพนักงานท้องถิ่นไว้หลายประการ ทั้งการอนุญาตก่อสร้างอาคาร รื้อถอนอาคาร ต่อเติมดัดแปลงอาคาร เป็นต้น ซึ่งล้วนแต่เกี่ยวข้องกับสิทธิ หน้าที่ และเสรีภาพของประชาชน การที่จะใช้อำนาจอยู่กับนายกองค์การบริหารส่วนตำบล ก็อาจเป็นผลให้การบริการประชาชนเกิดความล่าช้า และอาจเป็นช่องว่างที่ทำให้เกิดการทุจริตขึ้นมาได้ ดังนั้น จึงได้กำหนดมาตรฐานการมอบอำนาจ เจ้าพนักงานท้องถิ่นตามพระราชบัญญัติควบคุมอาคาร พ.ศ. 2522

**3. วัตถุประสงค์**

 1. เพื่อให้การใช้ดุลยพินิจของเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522 เป็นไปอย่างรอบคอบ

 2. เพื่อป้องกันการทุจริตคอร์รัปชั่นของเจ้าหน้าที่

**4. เป้าหมาย/ผลผลิต**

 คำสั่งนายกองค์การบริหารส่วนตำบลมอบอำนาจเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522 ให้กับรองนายกองค์การบริหารส่วนตำบล

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 เสนอคำสั่งขององค์การบริหารส่วนตำบลมอบอำนาจเจ้าพนักงานท้องถิ่นให้รองนายกองค์การบริหารส่วนตำบลเป็นผู้ปฏิบัติราชการแทนนายกองค์การบริหารส่วนตำบลในการใช้อำนาจเจ้าพนักงานท้องถิ่นตามพระราชบัญญัติควบคุมอาคาร พ.ศ. 2522

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองช่าง องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 มีการออกคำสั่งมอบอำนาจนายกองค์การบริหารส่วนตำบลในฐานะเจ้าพนักงานท้องถิ่น ตามพระราชบัญญัติควบคุมอาคาร พ.ศ. 2522

~ ๘๓ ~

**ลำดับที่ ๓**

**1. ชื่อโครงการ : มาตรการการออกคำสั่งมอบหมายของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ**

**2. หลักการและเหตุผล**

 องค์การบริหารส่วนตำบลท่าสองยางเป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ขององค์การบริหารส่วนตำบลท่าสองยางทั้งที่เป็นหน้าที่ตามพระราชบัญญัติ หน้าที่ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์การบริหารส่วนตำบลมีหน้าที่ต้องทำอีกมากมาย ในการให้บริการสาธารณะแก่ประชาชน ผู้มารับบริการติดต่อกับหน่วยงานต่างๆ ขององค์การบริหารส่วนตำบล นั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมายไปรวมอยู่กับฝ่ายบริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงานระดับสำนัก กอง และฝ่ายต่างๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริต ประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ

 เพื่อให้เป็นไปตามพระราชบัญญัติ ที่กำหนดให้การปฏิบัติงานตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี ตามพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองทีดี พ.ศ. 2546 มาตรา 6 และมาตรา 37 ที่กำหนดให้การบริหารราชการเพื่อให้เกิดประโยชน์สุขของประชาชนและเกิดผลสัมฤทธิ์ต่อภารกิจของรัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองความต้องการ การบริหารงานมีประสิทธิภาพ คุ้มค่า ที่กำหนดให้นายกองค์การบริหารส่วนตำบล มีอำนาจหน้าที่ในการสั่ง อนุญาต และอนุมัติ เกี่ยวกับราชการขององค์การบริหารส่วนตำบล กำหนดให้นายกองค์การบริหารส่วนตำบลควบคุมและรับผิดชอบในการบริหารกิจการขององค์การบริหารส่วนตำบล และเป็นผู้บังคับบัญชาพนักงานส่วนตำบล และพนักงานจ้าง นายกองค์การบริหารส่วนตำบลมีอำนาจมอบหมายการปฏิบัติราชการให้แก่รองนายกองค์การบริหารส่วนตำบลที่ได้รับแต่งตั้งในการสั่งหรือการปฏิบัติราชการของนายกองค์การบริหารส่วนตำบลได้

 ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการ การมอบหมายอำนาจหน้าที่ขององค์การบริหารส่วนตำบลท่าสองยางขึ้น

**3. วัตถุประสงค์**

 1. เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนองความต้องการของประชาชน

 2. เพื่อให้ประชาชนมีความพึงพอใจในการให้บริการจากหน่วยงาน

 3. เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

 4. เพื่อป้องกันการผูกขาดอำนาจหน้าที่ในการใช้ดุลยพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ

~ ๘๔ ~

**4. เป้าหมาย**

 จัดทำคำสั่งมอบหมายงานของนายกองค์การบริหารส่วนตำบล ปลัดองค์การบริหารส่วนตำบล และหัวหน้าส่วนราชการ จำนวน ๓ ฉบับ ประกอบด้วย นายกองค์การบริหารส่วนตำบลมอบหมายให้รองนายกองค์การบริหารส่วนตำบล นายกองค์การบริหารส่วนตำบลมอบหมายให้ปลัดองค์การบริหารส่วนตำบล และปลัดองค์การบริหารส่วนตำบลมอบหมายให้หัวหน้าส่วนราชการได้

**5. พื้นที่ดำเนินการ**

 สำนักงานองค์การบริหารส่วนตำบลท่าสองยาง

**6. วิธีดำเนินการ**

 1. ออกคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ

 2. จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ

 3. จัดทำประกาศ ประชาสัมพันธ์ให้ประชาชนทราบ

 4. ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 **10.1 ผลผลิต**

 มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า ๓ ฉบับ

 **10.2 ผลลัพธ์**

 - ประชาชนมีความพึงพอใจในบริการที่ได้รับอยู่ในระดับดี

 - ประชาชนได้รับความสะดวก และลดการผูกขาดอำนาจหน้าที่อันเป็นช่องทางแห่งการทุจริต

~ ๘๕ ~

**2.4 การเชิดชูเกียรติแก่หน่วยงาน/บุคคลในการดำเนินกิจการ การประพฤติปฏิบัติตนให้เป็นที่ประจักษ์**

**2.4.1 ยกย่องเชิดชูเกียรติที่มีความซื่อสัตย์ สุจริต มีคุณธรรม จริยธรรม**

**ลำดับที่ ๑**

**1. ชื่อโครงการ : กิจกรรมการมอบประกาศเกียรติคุณแก่สตรีดีเด่น**

**2. หลักการและเหตุผล**

 เนื่องจากในวันที่ 8 มีนาคมของทุกปี จะมีการจัดกิจกรรมเพื่อฉลองเนื่องในโอกาสวันสตรีสากลและระลึกถึงความเป็นมาแห่งการต่อสู้เพื่อให้ได้ซึ่งความเสมอภาค ยุติธรรม สันติภาพ และการพัฒนาและจัดตั้งขึ้นเพื่อเทิดพระเกียรติสมเด็จพระนางเจ้าฯ พระบรมราชินีนาถ ในรัชกาลที่ ๙ เนื่องในวันมหามงคล 12 สิงหาคม ซึ่งเป็นวันเฉลิมพระชนม์พรรษาของพระองค์ ด้วยสำนึกในพระมหากรุณาธิคุณที่ทรงมีพระวิริยะอุตสาหะ ตรากตรำบำเพ็ญพระราชกรณียกิจเพื่อให้คนไทยได้มีโอกาส และได้พระราชทานให้วันที่ 1 เดือนสิงหาคมเป็นวันสตรีไทย ของทุกปี เพื่อให้ผู้ให้ผู้หญิงไทยมีโอกาสแสดงถึงความรู้ ความสามารถในการพัฒนาประเทศควบคู่ไปกับการสร้างความเข้มแข็งให้สถาบันสังคม และให้สามารถเทียบเท่าสตรีสากลของหลายประเทศที่เจริญแล้ว

 ดังนั้น องค์การบริหารส่วนตำบลท่าสองยางจึงได้จัดให้มีกิจกรรมการมอบรางวัลสตรีดีเด่น โดยการมอบเกียรติบัตรสตรีดีเด่นให้กับสตรีที่มีคุณสมบัติ ดังนี้

1. เป็นผู้มีความขยันหมั่นเพียร ซื่อสัตย์ สุจริต มานะอดทน มีความประพฤติดีเป็นสมาชิกที่ดีของสังคม
2. เป็นผู้ทำคุณประโยชน์ต่อสังคม และประเทศชาติอย่างเด่นชัด สมควรเป็นแบบอย่างแก่คนทั่วไป
3. เป็นผู้ทำประโยชน์ต่อสังคมและประเทศชาติ ในด้านการศึกษา พัฒนาสังคม เศรษฐกิจ การสาธารณสุข

สังคมสงเคราะห์ ฯลฯ ด้วยความเสียสละ เป็นที่ยอมรับของสังคมและสมควรเป็นแบบอย่างแก่คนทั่วไป

**3. วัตถุประสงค์**

 1. เพื่อยกย่องเชิดชูเกียรติสตรีที่มีความซื่อสัตย์ สุจริต มีคุณธรรม จริยธรรม ให้อยู่ในสังคมได้อย่างภาคภูมิใจ

 2. เพื่อยกย่องเชิดชูเกียรติสตรีที่ประพฤติปฏิบัติตนที่เป็นประโยชน์ต่อสังคม ให้มีขวัญและกำลังใจในการบำเพ็ญตนที่เป็นประโยชน์ต่อสังคมสืบไป

**4. เป้าหมาย**

 มอบประกาศเกียรติคุณให้แก่สตรีได้รับการคัดเลือกเป็นสตรีดีเด่น

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. จัดทำประกาศกำหนดหลักเกณฑ์และวิธีการคัดเลือกสตรีดีเด่น ที่มีคุณสมบัติที่จะได้รับการคัดเลือกให้เป็นสตรีดีเด่นประจำปี เพื่อประกาศให้ประชาชนทราบ

2. แจ้งประกาศหลักเกณฑ์ในการคัดเลือกให้สมาชิกชมรมสตรี องค์การบริหารส่วนตำบลท่าสองยาง ทราบทั่วกัน เพื่อให้แต่ละหมู่บ้านดำเนินการคัดเลือก กลั่นกรองบุคคลที่สมควรเสนอชื่อเข้ารับการคัดเลือกในชั้นต้นมายังองค์การบริหารส่วนตำบลท่าสองยาง เพื่อให้คณะกรรมการพิจารณากลั่นกรองได้พิจารณาอีกครั้งหนึ่ง

 3. แต่งตั้งคณะกรรมการพิจารณากลั่นกรองเพื่อทำหน้าที่กลั่นกรองคุณสมบัติผู้ที่ถูกเสนอชื่อจากแต่ละหมู่บ้านภายในเขตองค์การบริหารส่วนตำบลท่าสองยาง

~ ๘๖ ~

 4. คณะกรรมการฯ เสนอรายชื่อสตรีดีเด่นที่ผ่านการกลั่นกรองด้านคุณสมบัติ โดยเสนอรายชื่อให้ผู้บริหารทราบและเห็นชอบ

 5. ดำเนินการจัดพิธีการมอบประกาศเกียรติคุณให้แก่สตรีดีเด่นตามระเบียบฯ ในวันสตรีสากล จำนวน 1 ครั้ง/ปี โดยเชิญนายกองค์การบริหารส่วนตำบล เป็นประธานในพิธี

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 งานสวัสดิการสังคม องค์การบริหารส่วนตำบลท่าสองยาง

**10. ตัวชี้วัด/ผลสัมฤทธิ์**

 **10.1 ผลผลิต**

 - สตรีดีเด่นผู้บำเพ็ญประโยชน์ต่อสังคมตามหลักเกณฑ์ที่กำหนดได้รับการยกย่องเชิดชูเกียรติ ไม่น้อยกว่าร้อยละ 80

 **10.2 ผลลัพธ์**

 - สตรีดีเด่นผู้ได้รับการเชิดชูเกียรติมีความพึงพอใจอยู่ในระดับดี

 - มีสตรีที่เป็นบุคคลต้นแบบที่ดี ปรากฏต่อสังคมสืบไป

~ ๘๗ ~

**ลำดับที่ ๒**

**1. ชื่อโครงการ : ยกย่องเชิดชูเกียรติหน่วยงาน/บุคคลที่ประพฤติปฏิบัติตนให้เป็นที่ประจักษ์**

**2. หลักการและเหตุผล**

 สังคมในปัจจุบันอยู่ด้วยความเร่งรีบ แก่งแย่งแข่งขัน เพื่อความอยู่รอดในเชิงเศรษฐกิจแบบทุนนิยม ทำให้การมีคุณธรรม จริยธรรมของผู้คนเกิดความเสื่อมถอย เกิดปัญหามากมายในปัจจุบัน ไม่ว่าจะเป็นเรื่องการทุจริตทุกระดับทุกภาคส่วนรวมถึงปัญหาการก่ออาชญากรรมและอื่นๆ

 เพื่อเป็นการส่งเสริมให้คนดีมีที่ยืนในสังคม สร้างแบบอย่างที่ดีแก่คนรุ่นหลังองค์การบริหารส่วนตำบลท่าสองยาง จึงจัดให้มีการยกย่อง เชิดชูเผยแพร่ ประชาสัมพันธ์และมอบรางวัลหรือประกาศเกียรติคุณแก่ผู้กระทำความดีเพื่อส่งเสริมสร้างขวัญและกำลังใจแก่คนดีเหล่านั้นให้ร่วมกันสร้างสรรค์สังคมที่มีคุณธรรม จริยธรรม ตลอดจนเป็นแบบอย่าง เพื่อปลุกกระแสการสร้างสังคมแห่งความดีอย่างเป็นรูปธรรม เนื่องจากความดีและคุณธรรม เป็นรากฐานอันสำคัญในการพัฒนาสังคม สู่ความอยู่เย็นเป็นสุข

**3. วัตถุประสงค์**

 1. เพื่อยกย่องเชิดชูเกียรติแก่หน่วยงาน/บุคคลที่มีความซื่อสัตย์ สุจริต มีคุณธรรม จริยธรรม

 2. เพื่อยกย่องเชิดชูเกียรติแก่หน่วยงาน/บุคคลที่ให้ความช่วยเหลือกิจการสาธารณะของท้องถิ่น

 3. เพื่อยกย่องเชิดชูเกียรติแก่หน่วยงาน/บุคคลที่ดำรงตนตามหลักเศรษฐกิจพอเพียง

 4. เพื่อสร้างขวัญ กำลังใจ ตลอดจนปลูกจิตสำนึกและกระตุ้นให้ทุกภาคส่วนได้มีแบบอย่างที่ดีอันเป็นกุศโลบายหนึ่งในการปลูกจิตสำนึกให้สังคมตระหนักถึงคุณค่าแห่งความดีมากยิ่งขึ้น

**4. เป้าหมาย/ผลผลิต**

 มีการยกย่องเชิดชูเกียรติแก่หน่วยงาน/บุคคลที่ประพฤติปฏิบัติตนเป็นแบบอย่างที่ดี

**5. พื้นที่ดำเนินการ**

 พื้นที่องค์การบริหารส่วนตำบลท่าสองยาง

**6. วิธีดำเนินการ**

 จัดให้มีการเผยแพร่ ประชาสัมพันธ์ยกย่องเชิดชูเกียรติหน่วยงาน/บุคคล ที่ประพฤติปฏิบัติตนให้เป็นที่ประจักษ์ผ่านทางสื่อช่องทางต่างๆ ได้แก่ วารสารองค์การบริหารส่วนตำบลท่าสองยาง เว็บไซต์ขององค์การบริหารส่วนตำบลท่าสองยาง สื่อสังคม (Social Media) เป็นต้น

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 จำนวนหน่วยงาน/บุคคลที่ได้รับการยกย่องเชิดชูเกียรติ

~ ๘๘ ~

**ลำดับที่ ๑**

**1. ชื่อโครงการ : กิจกรรมการมอบประกาศเกียรติคุณแก่คณะกรรมการ**

**2. หลักการและเหตุผล**

 ด้วยองค์การบริหารส่วนตำบลท่าสองยาง เป็นองค์กรปกครองส่วนท้องถิ่น ในการบริหารงานขององค์การบริหารส่วนตำบลท่าสองยาง มุ่งส่งเสริมให้ประชาชนในท้องถิ่นได้เข้ามามีส่วนร่วมในการพัฒนางานและแก้ไขปัญหาได้ตรงกับความต้องการของประชาชนมากที่สุด

เนื่องจากคณะกรรมการชุมชนที่มาจากการเลือกตั้งจากประชาชนในแต่ละชุมชนต่างอุทิศเวลา แรงกาย แรงใจ ปฏิบัติหน้าที่โดยไม่ได้รับค่าตอบแทน ประกอบกับองค์การบริหารส่วนตำบลมีแนวทางในการปฏิบัติงานให้สอดคล้องกับสำนักงานคณะกรรมการป้องกันและปราบปรามการทุจริตแห่งชาติการบริหารราชการเพื่อป้องกัน การทุจริต ในการเชิดชูเกียรติแก่หน่วยงาน/บุคคล ในการดำเนินกิจการการประพฤติตนให้เป็นที่ประจักษ์ โดยการยกย่องเชิดชูเกียรติผู้ที่มีความซื่อสัตย์ สุจริต มีคุณธรรม จริยธรรม ยกย่องเชิดชูเกียรติที่ให้ความช่วยเหลือกิจการสาธารณะของท้องถิ่น

ดังนั้น องค์การบริหารส่วนตำบลจึงได้จัดให้มีกิจกรรมการมอบประกาศเกียรติคุณแก่คณะกรรมการที่อุทิศเวลา แรงกายแรงใจ ปฏิบัติหน้าที่ครบวาระการดำรงตำแหน่ง

**3. วัตถุประสงค์**

 1. เพื่อยกย่องเชิดชูเกียรติแก่คณะกรรมการที่อุทิศเวลา แรงกายแรงใจ ปฏิบัติหน้าที่เป็นกรรมการมาด้วยดี จนครบวาระการดำรงตำแหน่ง

 2. เพื่อยกย่องเชิดชูสตรีแก่คณะกรรมการที่ประพฤติปฏิบัติตนเป็นประโยชน์ต่อสังคมให้มีขวัญและกำลังใจ

**4. เป้าหมาย**

 มอบประกาศเกียรติคุณให้แก่คณะกรรมการที่อุทิศเวลา แรงกายแรงใจ ปฏิบัติหน้าที่จนครบวาระการดำรงตำแหน่ง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. ตรวจสอบรายชื่อของคณะกรรมการที่ครบวาระการดำรงตำแหน่ง

 2. จัดทำประกาศเกียรติคุณ

 3. จัดพิธีมอบประกาศเกียรติคุณแก่คณะกรรมการในการประชุมเวทีชาวบ้าน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 งานสวัสดิการสังคม องค์การบริหารส่วนตำบลท่าสองยาง

~ ๘๙ ~

**10. ตัวชี้วัด/ผลสัมฤทธิ์**

 **1. ผลผลิต**

 - คณะกรรมการที่อุทิศเวลา แรงกายแรงใจ ปฏิบัติหน้าที่จนครบวาระ 4 ปี ได้รับการยกย่องเชิดชูเกียรติ ไม่น้อยกว่าร้อยละ 100

 **2. ผลลัพธ์**

 - คณะกรรมการผู้ได้รับการเชิดชูเกียรติมีความพึงพอใจอยู่ในระดับดี

 - มีคณะกรรมการต้นแบบที่ดี ด้านการบำเพ็ญประโยชน์สาธารณะในท้องถิ่น

~ ๙๐ ~

**ลำดับที่ ๒**

**1. ชื่อโครงการ : กิจกรรมเชิดชูเกียรติประชาชนผู้มีจิตสาธารณะ**

**2. หลักการและเหตุผล**

 ในปัจจุบันสังคมไทยให้ความสำคัญกับการมีส่วนร่วมของประชาชนและการบริการสาธารณะแบบมีส่วนร่วมตามที่บัญญัติไว้ในรัฐธรรมนูญแห่งราชอาณาจักรไทย นอกจากนี้ยังเป็นการยกย่องเชิดชูเกียรติบุคคล เด็ก เยาวชนและองค์กรที่ให้การสนับสนุนการดำเนินกิจกรรมด้านศาสนา ศิลปะและวัฒนธรรม ที่เป็นประโยชน์แก่ชุมชน สังคมและประเทศชาติ เพื่อเป็นขวัญกำลังใจให้บุคคลหรือองค์กรมีความมุ่งมั่น ตั้งใจ ร่วมเป็นแกนนำในการส่งเสริม สนับสนุน และอนุรักษ์มรดกทางศิลปวัฒนธรรมของชาติสืบไป

 องค์การบริหารส่วนตำบลท่าสองยาง จัดทำกิจกรรมเชิดชูเกียรติประชาชนผู้มีจิตสาธารณะ เพื่อนำผู้ที่ได้รับการคัดเลือกระดับหมู่บ้านเข้ารับใบประกาศเชิดชูเกียรติและเนื่องในวันสืบสานประเพณี วันสงกรานต์ และวันผู้สูงอายุในทุกปีงบประมาณ เพื่อเป็นขวัญกำลังใจ ให้ประชาชนมีความมุ่งมั่น ช่วยเหลือสังคม และเป็นแบบอย่างต่อบุคคล

**3. วัตถุประสงค์**

 1. เพื่อยกย่องบุคคล เด็กและเยาวชน ที่ให้การสนับสนุนการดำเนินการกิจกรรมด้านศาสนา ศิลปวัฒนธรรม ที่เป็นประโยชน์แก่ชุมชน สังคม และประเทศชาติอย่างต่อเนื่องให้สังคมได้รับรู้

 2. เพื่อประชาสัมพันธ์และเผยแพร่ผลงานของผู้ที่ได้รับรางวัลให้เป็นตัวอย่างที่ดีแก่สาธารณชนต่อไป

 3. เพื่อเป็นขวัญและกำลังใจให้บุคคล เด็กและเยาวชน ร่วมสนับสนุนและส่งเสริมการดำเนินงานด้านศาสนา ศิลปะ และวัฒนธรรมอย่างต่อเนื่องและกว้างขวางยิ่งขึ้น

**4. เป้าหมาย**

 เด็ก เยาวชนและประชาชนในพื้นที่ตำบลท่าสองยาง

**5. สถานที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. ประชาสัมพันธ์กิจกรรมเชิดชูเกียรติประชาชนผู้มีจิตสาธารณะ

 2. ประสานกำนัน ผู้ใหญ่บ้าน และสมาชิก อบต. เพื่อคัดเลือกบุคคลผู้เข้าร่วมกิจกรรมเชิดชูเกียรติประชาชน ผู้มีจิตสาธารณะ

 3. จัดทำเอกสารผู้ทำคุณประโยชน์ด้านต่างๆ เพื่อเสนอผู้บังคับบัญชา ดังนี้

 - ด้านช่วยเหลือสังคมดีเด่น

 - ด้านถ่ายทอดภูมิปัญญาท้องถิ่นดีเด่น การจักสาน

 - ด้านถ่ายทอดภูมิปัญญาท้องถิ่นดีเด่น เพลงพื้นบ้าน

 - ด้านถ่ายทอดภูมิปัญญาท้องถิ่นดีเด่น การสอนกลองยาว

 - ด้านอนุรักษ์ศิลปวัฒนธรรม

 4. ดำเนินการจัดทำกิจกรรมเชิดชูเกียรติประชาชนผู้มีจิตสาธารณะ

 5. สรุปผลการจัดทำกิจกรรมเชิดชูเกียรติประชาชนผู้มีจิตสาธารณะเพื่อเสนอผู้บังคับบัญชา

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

~ ๙๑ ~

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองการศึกษา ฯ องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 ผู้ทำคุณประโยชน์ได้รับการเชิดชูเกียรติประชาชนผู้มีจิตสาธารณะ เพื่อให้เป็นแบบอย่างกับประชาชน

~ ๙๒ ~

**2.4.3 ยกย่องเชิดชูเกียรติที่ดำรงตนตามหลักเศรษฐกิจพอเพียง**

**ลำดับที่ ๑**

**1. ชื่อโครงการ : กิจกรรมเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง**

**2. หลักการและเหตุผล**

 เศรษฐกิจพอเพียง เป็นปรัชญาที่พระบาทสมเด็จพระเจ้าอยู่หัว รัชกาลที่ ๙ ทรงมีพระราชดำรัสชี้แนะแนวทางการดำเนินชีวิตแก่พสกนิกรชาวไทยมาโดยตลอดนานกว่า 25 ปี ตั้งแต่ก่อนวิกฤติการณ์ทางเศรษฐกิจ และเมื่อภายหลังได้ทรงเน้นย้ำแนวทางการแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์และความเปลี่ยนแปลงต่างๆ ซึ่งการเกษตรในสมัยก่อนเกษตรกรจะทำการผลิตเพื่อการบริโภคโดยอาศัยธรรมชาติตามสภาพแวดล้อมมีการปลูกพืชหลากหลายชนิดคละกัน ทั้งพืชผัก ไม้ผล ไม้ยืนต้น พืชสมุนไพร พืชใช้สอย ในลักษณะของสวนผสม ต่อมามีการพัฒนาเป็นการเกษตรเพื่อการบริโภคและจำหน่าย ทำให้ต้องใช้ทรัพยากรจากภายนอกมากขึ้น ต้นทุนการผลิตสูงขึ้นประกอบกับเกิดวิกฤติทางเศรษฐกิจของประเทศ ทำให้ต้องหันกลับมาทำการเกษตรเพื่อการบริโภคและจำหน่ายในลักษณะเศรษฐกิจพอเพียงอีกครั้ง การปลูกผักสวนครัวรั้วกินได้จึงเป็นอีกแนวทางหนึ่งที่น่าสนใจ เนื่องจากเป็นการเกษตรแบบพึ่งพาตนเองเป็นการใช้พื้นที่เล็กๆ ให้เกิดประโยชน์ ปลอดภัยจากการใช้สารเคมีและสารพิษตกค้าง ทำให้สภาพแวดล้อมของบริเวณบ้านน่าอยู่น่าอาศัย และที่สำคัญสามารถใช้บริโภคในครัวเรือนเป็นการลดรายจ่ายของครอบครัวแทนที่จะซื้อจากตลาด และเหลือจากการบริโภคในครัวเรือนสามารถขายเป็นการเพิ่มรายได้ให้แก่ครอบครัวอีกด้วย

 องค์การบริหารส่วนตำบลท่าสองยาง ได้เห็นความสำคัญของการส่งเสริมการดำเนินชีวิตตามหลักเศรษฐกิจพอเพียงเริ่มจากการดำเนินชีวิตในครัวเรือนเป็นลำดับแรก จึงได้ร่วมกับกำนัน ผู้ใหญ่บ่านภายในตำบลท่าสองยาง คัดเลือกประชาชนที่ปฏิบัติตนตามปรัชญาเศรษฐกิจพอเพียง ที่สามารถลดการใช้ทรัพยากรน้ำและต้นทุนในการใช้จ่ายลงได้ และสามารถนำผลิตผลที่เหลือจากการบริโภคไปเพิ่มรายได้อีกทางหนึ่ง โดยเฉพาะเกษตรกรในเขตชลประทาน ที่มีการบริหารจัดการน้ำในพื้นที่เพาะปลูกพืชฤดูแล้งให้สอดคล้องกับปริมาณน้ำต้นทุนและสถานการณ์ที่เกี่ยวข้องเพื่อเป็นตัวอย่าง ตลอดจนสามารถถ่ายทอดความรู้เพื่อช่วยเหลือเกษตรกรที่ได้รับผลกระทบจากภัยแล้งให้มีรายได้จากกิจกรรมอื่นทดแทนอย่างยั่งยืน จึงได้จัดทำกิจกรรมเชิดชูเกียรติประชาชน ผู้ปฏิบัติตามปรัชญาเศรษฐกิจพอเพียง และแต่งตั้งให้เป็นวิทยากรประจำตำบล อีกทั้งยังเป็นตัวอย่างให้แก่เกษตรกรได้น้อมนำแนวทางปรัชญาเศรษฐกิจพอเพียงของพระบาทสมเด็จพระเจ้าอยู่หัวมาใช้ในการดำเนินชีวิตอีกด้วย

**3. วัตถุประสงค์**

เพื่อเชิดชูเกียรติประชาชนผู้ปฏิบัติตามปรัชญาเศรษฐกิจพอเพียง ให้เป็นตัวอย่างและเป็นวิทยากร ประจำตำบลท่าสองยาง

**4. สถานที่ดำเนินการ**

 องค์การบริหารส่วนตำบลท่าสองยาง

**5. วิธีดำเนินการ**

 1. ประชุมผู้บริหาร หัวหน้าส่วนราชการ และกำนัน ผู้ใหญ่บ้านภายในตำบลท่าสองยาง

 2. ดำเนินโครงการเศรษฐกิจพอเพียง

 3. มอบใบประกาศนียบัตร และแต่งตั้งให้เป็นวิทยากรประจำตำบล

~ ๙๓ ~

 4. ประชาสัมพันธ์ผู้ที่ได้รับการคัดเลือกให้เป็นประชาชนที่ปฏิบัติตนตามหลักปรัชญาเศรษฐกิจพอเพียง ให้ประชาชนทราบ

 5. สรุปและรายงานผลการดำเนินงานตามโครงการเศรษฐกิจพอเพียง

**6. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**7. งบประมาณดำเนินการ**

 ไม่ใช้งบประมาณ

**8. ผู้รับผิดชอบโครงการฯ**

 สำนักงานปลัด องค์การบริหารส่วนตำบลท่าสองยาง

**9. ตัวชี้วัด**

 ๙.1 ตัวชี้วัดที่ 1 ระดับความสำเร็จของเกษตรกรสมัครใจเข้าร่วมโครงการเศรษฐกิจพอเพียง เพื่อสนองพระราชดำริ ตามหลักปรัชญาเศรษฐกิจพอเพียง

 9.2 ตัวชี้วัดที่ 2 ระดับความสำเร็จกิจกรรมถ่ายทอดให้ความรู้โครงการตามหลักปรัชญาเศรษฐกิจพอเพียง โดยวัดจากเป้าหมายเกษตรกรและบุคคลทั่วไปที่สนใจขอเข้าศึกษาโครงการฯ จำนวน 100 คน

**10. ผลลัพธ์**

 1. เกษตรกรที่ผ่านการอบรมนำกลับไปดำเนินการอย่างเป็นรูปธรรม

 2. โครงการเศรษฐกิจพอเพียงของตำบลท่าสองยาง ดำเนินงานอย่างเป็นรูปธรรม

~ ๙๔ ~

**2.5 มาตรการจัดการในกรณีได้ทราบ หรือรับแจ้งหรือตรวจสอบพบการทุจริต**

**2.5.1 ดำเนินการให้มีข้อตกลงระหว่างบุคลากรในองค์กรได้ปฏิบัติหน้าที่ราชการด้วยความซื่อสัตย์ สุจริต มีคุณธรรม จริยธรรม และการบริหารราชการกิจการบ้านเมืองที่ดี**

**ลำดับที่ ๑**

**1. ชื่อโครงการ : มาตรการ “จัดทำข้อตกลงการปฏิบัติราชการ”**

**2. หลักการและเหตุผล**

 จากการประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กร ของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ

 ดังนั้น องค์การบริหารส่วนตำบลท่าสองยาง จึงได้จัดทำมาตรการ “จัดทำข้อตกลงการปฏิบัติราชการ” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดีขึ้น เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น

**3. วัตถุประสงค์**

 1. เพื่อให้บุคลากรปฏิบัติราชการด้วยความซื่อสัตย์ สุจริต มีคุณธรรม ตามแนวทางการบริหารกิจการบ้านเมืองที่ดี

 2. เพื่อให้ทุกส่วนราชการนำไปยึดถือและปฏิบัติ

 3. เพื่อเสริมสร้างวัฒนธรรมองค์กรที่มีความโปร่งใส มีคุณธรรม

**4. เป้าหมาย/ผลผลิต**

 บุคลากรในองค์กรปฏิบัติตามเกณฑ์ตัวชี้วัดข้อตกลงการปฏิบัติราชการ

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. จัดทำข้อตกลงในการปฏิบัติราชการของทุกส่วนราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการด้วยความซื่อสัตย์ สุจริต ตามแนวทางการบริหารกิจการบ้านเมืองที่ดี

 2. รวบรวมรายงานข้อตกลงการปฏิบัติราชการของทุกส่วนราชการเสนอผู้บริหารทราบ

 3. ประชาสัมพันธ์พร้อมแจ้งให้ทุกส่วนราชการถือปฏิบัติ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

~ ๙๕ ~

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด กองคลัง กองช่าง กองการศึกษา ฯ กองสวัสดิการสังคม กองสาธารณสุขและสิ่งแวดล้อม ขององค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 มีการจัดทำข้อตกลงการปฏิบัติราชการ

~ ๙๖ ~

**ลำดับที่ ๑**

**1. ชื่อโครงการ : กิจกรรม “การจัดทำข้อตกลงการปฏิบัติราชการขององค์การบริหารส่วนตำบลท่าสองยาง”**

**2. หลักการและเหตุผล**

 ตามพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 3/1 บัญญัติว่าการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คำนึงถึงความรับผิดชอบของผู้ปฏิบัติงานการมีส่วนร่วมของประชาชนการเปิดเผยข้อมูล การติดตาม ตรวจสอบ และการประเมินผลการปฏิบัติงาน ทั้งนี้ ตามความเหมาะสมของแต่ละภารกิจ ประกอบกับ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 12 กำหนดไว้ว่า เพื่อประโยชน์ในการปฏิบัติราชการให้เกิดผลสัมฤทธิ์ ก.พ.ร. อาจเสนอต่อคณะรัฐมนตรีเพื่อกำหนดมาตรการกำกับการปฏิบัติราชการ โดยวิธีการจัดทำความตกลงเป็น ลายลักษณ์อักษร หรือโดยวิธีการอื่นใด เพื่อแสดงความรับผิดชอบในการปฏิบัติราชการ รวมทั้งมาตรา 45 กำหนดให้ส่วนราชการ จัดให้มีคณะผู้ประเมินอิสระดำเนินการประเมินผลการปฏิบัติราชการของส่วนราชการเกี่ยวกับผลสัมฤทธิ์ของภารกิจ คุณภาพการให้บริการ ความพึงพอใจของประชาชนผู้รับบริการ ความคุ้มค่าในภารกิจ ทั้งนี้ตามหลักเกณฑ์ วิธีการ และระยะเวลาที่กำหนด

 องค์การบริหารส่วนตำบลท่าสองยาง จึงได้จัดให้มีการจัดทำข้อตกลงและติดตามผลการปฏิบัติราชการ โดยมีการลงนามในข้อตกลงการปฏิบัติราชการระหว่างนายกองค์การบริหารส่วนตำบล กับปลัดองค์การบริหารส่วนตำบล และหัวหน้าสำนักปลัด/ผู้อำนวยการกอง และให้มีการลงนามจัดทำข้อตกลงทุกปี เพื่อประเมินผลการปฏิบัติราชการตามคำรับรองการปฏิบัติราชการขององค์การบริหารส่วนตำบลท่าสองยาง

**3. วัตถุประสงค์**

 1. เพื่อให้การปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง เป็นไปอย่าง มีประสิทธิภาพ ประสิทธิผล และบรรลุผลสัมฤทธิ์ตามที่กำหนด

 2. เพื่อให้หน่วยงานระดับสำนัก/กอง/ มีความเข้าใจเกี่ยวกับขั้นตอน วิธีการ และรายละเอียดการประเมินผลการปฏิบัติราชการตามกรอบและแนวทางการประเมินผลการปฏิบัติราชการ

 3. เพื่อใช้เป็นแนวทางในการประเมินผลการปฏิบัติราชการระดับสำนัก/กอง ตามข้อตกลงการปฏิบัติราชการ

 4. เพื่อให้หน่วยงานระดับสำนัก/กอง สามารถจัดเตรียมเอกสาร และหลักฐานของตัวชี้วัดผลการปฏิบัติราชการตามคำรับรองการปฏิบัติราชการ เพื่อเป็นข้อมูลประกอบการประเมินผลการปฏิบัติราชการ

**4. การประเมินผลการปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง**

 องค์การบริหารส่วนตำบลท่าสองยาง ได้ทำข้อตกลงผลงานกับผู้ใต้บังคับบัญชาเป็นลายลักษณ์อักษรอย่างชัดเจน โดยจัดทำข้อตกลงการปฏิบัติราชการ ในระดับสำนัก/กอง เพื่อให้การดำเนินงานตามข้อตกลงการปฏิบัติราชการดังกล่าวบรรลุเป้าหมายอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด และรับสิ่งจูงใจตามระดับผลงาน โดยได้มีการลงนามบันทึกข้อตกลงการปฏิบัติราชการระหว่างนายกองค์การบริหารส่วนตำบล กับปลัดองค์การบริหารส่วนตำบล และปลัดองค์การบริหารส่วนตำบลกับหัวหน้าหน่วยงานในสังกัด พร้อมคณะทำงานได้ร่วมกันพิจารณาและเลือกตัวชี้วัดในประเด็นการประเมินผลการปฏิบัติราชการแต่ละมิติ ดังนี้

1. การบริหารราชการเพื่อให้เกิดประโยชน์สุขของประชาชน
2. การบริหารราชการเพื่อให้เกิดผลสัมฤทธิ์ต่อภารกิจ
3. การบริหารราชการอย่างมีประสิทธิภาพและเกิดความคุ้มค่าในเชิงภารกิจ

~ ๙๗ ~

1. การลดขั้นตอนการปฏิบัติงาน
2. การอำนวยความสะดวกและการตอบสนองความต้องการของประชาชน
3. การพัฒนาความรู้และการประเมินผลการปฏิบัติราชการ

**5. การติดตามและประเมินผลการปฏิบัติราชการ**

 วิธีติดตามและประเมินผลการปฏิบัติราชการ

 1. ชี้แจงสำนัก/กองต่างๆ และผู้ปฏิบัติงานทราบ และทำความเข้าใจเกี่ยวกับตัวชี้วัด และกรอบการประเมินผลการปฏิบัติราชการตามพระราชกฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และหนังสือกระทรวงมหาดไทยที่ มท 0892.4/ว 435 ลงวันที่ 11 กุมภาพันธ์ 2548

 2. ติดตามผลการปฏิบัติงานตามตัวชี้วัดให้มีผลการปฏิบัติราชการอย่างเหมาะสม เช่น

 - ศึกษาข้อมูล และเอกสารหลักฐานต่างๆ เช่น รายงานผลการปฏิบัติราชการตามคำรับรอง การปฏิบัติราชการรอบ 6 เดือน 9 เดือน และ 12 เดือน และเอกสารที่เกี่ยวข้องกับการดำเนินการตามตัวชี้วัด เป็นต้น

 - ติดตามผลการดำเนินงานตามตัวชี้วัด โดยการประสานงานกับผู้กำกับดูแลตัวชี้วัด และผู้จัดเก็บข้อมูล เพื่อให้การดำเนินการเป็นไปตามเป้าหมายที่กำหนด และการมีส่วนร่วมของผู้บริหารของหน่วยงานในการกำกับดูแลและติดตามผลการดำเนินงานดังกล่าว

 3. รับฟังความคิดเห็นของหน่วยงานที่รับผิดชอบตัวชี้วัด เพื่อให้การดำเนินงานบรรลุตามเป้าหมายหรือตัวชี้วัดที่กำหนด

 4. วัดผลลัพธ์ที่ได้จากการปฏิบัติงานเปรียบเทียบกับค่าเป้าหมาย และเกณฑ์การให้คะแนน

 5. ประสานงานกับหน่วยงานที่รับผิดชอบตัวชี้วัดผลการปฏิบัติราชการ กรณีที่การประเมินผลการปฏิบัติราชการในเบื้องต้นไม่เป็นไปตามเป้าหมายที่กำหนด เพื่อหาแนวทางแก้ไขให้การปฏิบัติงานบรรลุผลสัมฤทธิ์ตามเป้าหมายที่กำหนดไว้

**6. การคำนวณผลการประเมินการปฏิบัติราชการ**

|  |  |
| --- | --- |
| **ผลการประเมิน** | **ระดับคะแนนที่ได้รับ** |
| มีผลการปฏิบัติราชการอยู่ในระดับดีเลิศ/ดีเยี่ยม | 5 |
| มีผลการปฏิบัติราชการอยู่ในระดับดีมาก | 4 |
| มีผลการปฏิบัติราชการอยู่ในระดับดี | 3 |
| มีผลการปฏิบัติราชการอยู่ในระดับพอใช้ | 2 |
| มีผลการปฏิบัติราชการอยู่ในระดับปรับปรุง | 1 |

~ ๙๘ ~

**2.5.2 มีการให้ความร่วมมือกับหน่วยงานราชการ จังหวัด อำเภอ ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแลการปฏิบัติราชการขององค์กรปกครองส่วนท้องถิ่น**

**ลำดับที่ ๑**

**1. ชื่อโครงการ : กิจกรรม ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลท่าสองยาง**

**2. หลักการและเหตุผล**

 องค์การบริหารส่วนตำบลท่าสองยาง ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลท่าสองยาง เนื่องจากเห็นความสำคัญของการตรวจสอบที่จะเป็นปัจจัยสำคัญช่วยให้การดำเนินงานตามภารกิจขององค์การบริหารส่วนตำบลท่าสองยาง เป็นไปอย่างมีประสิทธิภาพและประสิทธิผล ช่วยป้องกันหรือลดความเสี่ยงจากการดำเนินงานที่ผิดพลาดและลดความเสียหายที่อาจจะเกิดขึ้น ซึ่งนอกจากจะให้ความร่วมมือกับหน่วยตรวจสอบภายนอก (ป.ป.ช., สตง.,จังหวัด, อำเภอ) แล้ว องค์การบริหารส่วนตำบลท่าสองยางยังให้ความสำคัญกับการตรวจสอบภายในด้วย โดยให้มีเจ้าหน้าที่ตรวจสอบภายในทำหน้าที่ตรวจสอบภายในโดยอิสระ/มีแผนการตรวจสอบภายใน และรายงานผลการตรวจสอบภายในทุกส่วนราชการ

การให้ความร่วมมือกับสำนักงานการตรวจเงินแผ่นดิน ในการตรวจสอบบัญชีและงบการเงินประจำปี ได้มอบหมายให้หน่วยงานผู้เบิก/หัวหน้าหน่วยคลัง มีหน้าที่ให้คำชี้แจงและอำนวยความสะดวกแก่เจ้าหน้าที่ของสำนักงานการตรวจเงินแผ่นดิน กรณีได้รับข้อทักท้วงให้หัวหน้าหน่วยงานผู้เบิก/หัวหน้าหน่วยงานคลังปฏิบัติตามข้อทักท้วงโดยเร็ว อย่างช้าไม่เกิน 45 วัน นับจากวันที่ได้รับแจ้งข้อทักท้วง กรณีที่ชี้แจงข้อทักท้วงไปยัง สตง.แล้วแต่ สตง.ยืนยันว่ายังไม่มีเหตุผลที่จะล้างข้อทักท้วง ก็จะดำเนินการชี้แจงเหตุผลและรายงานให้ผู้ว่าราชการจังหวัดให้เสร็จสิ้นภายใน 45 วัน นับจากวันที่ได้รับทราบผลการวินิจฉัย ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 แก้ไขเพิ่มเติมถึง (ฉบับที่ 3) พ.ศ. 2548

 ในกรณีที่มีการตรวจสอบการทุจริต มีการมอบหมายให้งานสอบสวนและดำเนินการทางวินัย ฝ่ายนิติการและดำเนินการทางวินัย กองวิชาการและแผนงาน มีหน้าที่ดำเนินการให้เป็นไปตามระเบียบกฎหมายโดยเคร่งครัด เที่ยงธรรม ไม่เลือกปฏิบัติ กรณีมีเรื่องร้องเรียนกล่าวหาบุคลากรที่ปฏิบัติราชการตามอำนาจหน้าที่โดยมิชอบ

 นอกจากนี้ ยังให้ความร่วมมือกับสำนักงาน ป.ป.ช./สำนักงาน ป.ป.ช. จังหวัด ที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลท่าสองยาง เพื่อความโปร่งใส และป้องกันการทุจริต และผลการบริหารงานที่ผ่านมาในรอบ 10 ปี ไม่พบการทุจริตแต่อย่างใด

**3. วัตถุประสงค์**

 1. เพื่อให้เป็นมาตรการจัดการ กรณีได้รับทราบหรือรับแจ้ง หรือตรวจสอบพบการทุจริต

 2. เพื่อความโปร่งใส และป้องกันการทุจริต ตามหลักการบริหารกิจการบ้านเมืองที่ดี

**4. เป้าหมาย/ผลผลิต**

 ทุกสำนัก/กอง จัดทำข้อตกลงการปฏิบัติราชการต่อผู้บริหาร

**5. พื้นที่ดำเนินการ**

 ทุกสำนัก/กอง องค์การบริหารส่วนตำบลท่าสองยาง

~ ๙๙ ~

**6. วิธีดำเนินการ**

 - ทุกสำนัก/กอง/งาน ให้ความร่วมมือกับหน่วยตรวจสอบที่ได้ดำเนินการตามอำนาจหน้าที่เพื่อการตรวจสอบ ควบคุม ดูแล การปฏิบัติราชการขององค์การบริหารส่วนตำบลท่าสองยาง

 - ปฏิบัติตามข้อทักท้วงฯ ตามระเบียบ ฯ ภายในกำหนด

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 ทุกสำนัก/กอง องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. องค์การบริหารส่วนตำบลท่าสองยางมีมาตรการจัดการ กรณีได้รับทราบหรือรับแจ้ง หรือตรวจสอบพบ การทุจริต

 2. องค์การบริหารส่วนตำบลท่าสองยาง มีความโปร่งใส และป้องกันการทุจริต ตามหลักการบริหารกิจการบ้านเมืองที่ดี

~ ๑๐๐ ~

**ลำดับที่ ๒**

**1. ชื่อโครงการ : มาตรการ “ให้ความร่วมมือกับหน่วยงานตรวจสอบทั้งภาครัฐและองค์กรอิสระ”**

**2. หลักการและเหตุผล**

 **กลไกการกำกับดูแลองค์กรปกครองส่วนท้องถิ่นตามกฎหมาย** องค์กรปกครองส่วนท้องถิ่นแต่ละประเภทได้ให้อำนาจข้าราชการในหน่วยงานกระทรวงมหาดไทย ทั้งผู้ว่าราชการจังหวัดและนายอำเภอกำกับดูแลให้องค์กร-ปกครองส่วนท้องถิ่นดำเนินกิจการเป็นไปตามกฎหมายอย่างเคร่งครัดและมีประสิทธิภาพตามอำนาจหน้าที่ที่กำหนดไว้ในกฎหมาย

 **กลไกองค์กรอิสระเพื่อตรวจสอบการใช้อำนาจขององค์กรปกครองส่วนท้องถิ่น** ซึ่งในแง่ของการทุจริต จะเกี่ยวข้องกับการใช้จ่ายเงินไปโดยชอบด้วยกฎหมายระเบียบข้อบังคับหรือไม่ หรือตรวจสอบเพื่อให้นักการเมือง-ท้องถิ่นและองค์กรปกครองส่วนท้องถิ่นดำเนินกิจการต่างๆ อย่างโปร่งใสและสุจริต ซึ่งหน่วยงานทั้งสำนักงาน-คณะกรรมการตรวจเงินแผ่นดิน (สตง.) และคณะกรรมการป้องกันและปราบปรามการทุจริตแห่งชาติ (ป.ป.ช.) เป็นองค์กรที่มีหน้าที่สำคัญ

 ดังนั้น องค์การบริหารส่วนตำบลท่าสองยาง จึงได้มาตรการ “ให้ความร่วมมือกับหน่วยงานตรวจสอบ” ขึ้น เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กรปกครองส่วนท้องถิ่นให้มีประสิทธิภาพ

**3. วัตถุประสงค์**

 เพื่อส่งเสริมสนับสนุนกลไกการตรวจสอบจากหน่วยงานภาครัฐและองค์กรอิสระที่มีหน้าที่ตรวจสอบองค์กร-ปกครองส่วนท้องถิ่นให้มีประสิทธิภาพ

**4. เป้าหมาย/ผลผลิต**

 การตรวจสอบ ควบคุม ดูแลการปฏิบัติราชการขององค์การบริหารส่วนตำบลท่าสองยางจากหน่วยงานภาครัฐและองค์กรอิสระเป็นอย่างมีประสิทธิภาพ

**5. พื้นที่ดำเนินการ**

องค์การบริหารส่วนตำบลท่าสองยาง

**6. วิธีดำเนินการ**

ให้ความร่วมมือกับหน่วยงานตรวจสอบทั้งจากผู้กำกับดูแลและองค์กรอิสระ อาทิ

- การรับการตรวจจากสำนักงานตรวจเงินแผ่นดิน

 - การรับการตรวจจากคณะทำงานตรวจประเมินมาตรฐานการปฏิบัติราชการประจำปี หรือคณะทำงาน LPA จังหวัด

 - การรับการตรวจจากสำนักงาน ป.ป.ท. ตามโครงการ ITA

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

~ ๑๐๑ ~

**9. ผู้รับผิดชอบโครงการ**

 สำนักงานปลัด กองคลัง กองช่าง กองการศึกษา ฯ กองสวัสดิการสังคม กองสาธารณสุขและสิ่งแวดล้อมขององค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 องค์การบริหารส่วนตำบลท่าสองยาง ให้ความร่วมมือในการตรวจสอบ ควบคุม ดูแลการปฏิบัติราชการขององค์การบริหารส่วนตำบลท่าสองยาง จากหน่วยงานภาครัฐ และองค์กรอิสระ

~ ๑๐๒ ~

**2.5.3 ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ**

**ลำดับที่ ๓**

**1. ชื่อโครงการ : มาตรการ “แต่งตั้งผู้รับผิดชอบเกี่ยวกับเรื่องร้องเรียน”**

**2. หลักการและเหตุผล**

 ด้วยองค์การบริหารส่วนตำบลท่าสองยาง มีนโยบายใช้หลักธรรมาภิบาลส่งเสริมให้ภาคประชาชนเข้ามามีส่วนร่วมโดยเปิดโอกาสให้ประชาชนสามารถเสนอเรื่องร้องเรียน แจ้งเบาะแส เสนอข้อคิดเห็น ซึ่งสามารถยื่นคำร้องเรียนผ่านช่องทางต่างๆ ได้แก่ ระบบอินเตอร์เน็ต ทางโทรศัพท์ หรือแจ้งเบาะแสด้วยตนเอง

 ฉะนั้น เพื่อให้การดำเนินการรับเรื่องร้องเรียนเป็นไปด้วยความเรียบร้อยสามารถแก้ไขความเดือดร้อนของประชาชนได้อย่างมีประสิทธิภาพ จึงได้แต่งตั้งคณะทำงานรับผิดชอบการรับเรื่องร้องเรียนประจำองค์การบริหารส่วนตำบลท่าสองยาง รวมถึงจัดทำคู่มือดำเนินการเรื่องร้องเรียนขององค์การบริหารส่วนตำบลท่าสองยางขึ้น เพื่อดำเนินการมาตรการจัดการในกรณีได้รับทราบหรือรับแจ้งเรื่องร้องเรียนต่างๆ เจ้าหน้าที่รับผิดชอบได้ถือปฏิบัติให้เป็นแนวทางเดียวกัน

**3. วัตถุประสงค์**

 1. เพื่อจัดให้มีเจ้าหน้าที่ผู้รับผิดชอบดำเนินการรับแจ้งเรื่องร้องเรียนต่างๆ

 2. เพื่อจัดให้มีมาตรการจัดการในกรณีได้รับทราบหรือรับแจ้งหรือตรวจสอบพบการทุจริตเป็นไปตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์เกี่ยวข้องอย่างถูกต้อง

**4. เป้าหมาย/ผลผลิต**

 มีการมอบหมายแต่งตั้งเจ้าหน้าที่รับผิดชอบดำเนินการเกี่ยวกับเรื่องร้องเรียน

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. กำหนดผู้รับผิดชอบเรื่องร้องเรียน

 2. จัดทำคู่มือดำเนินการเรื่องร้องเรียนขององค์การบริหารส่วนตำบลท่าสองยาง

 3. จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่างๆ ให้เป็นไปในทิศทางเดียวกัน โดยโปร่งใสและเป็นธรรม

 4. เผยแพร่กระบวนการและขั้นตอนในการดำเนินงานเกี่ยวกับเรื่องร้องเรียนขององค์การบริหารส่วนตำบลท่าสองยางให้ผู้รับบริการ ผู้มีส่วนได้เสีย คู่สัญญา ประชาชนทั่วไป หน่วยงานภายนอก ตลอดจนบุคลากรภายในหน่วยงาน สามารถเข้าใจและใช้ประโยชน์จากกระบวนการและขั้นตอนดังกล่าวได้ตรงกับความต้องการ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

~ ๑๐๓ ~

**10. ตัวชี้วัด/ผลลัพธ์**

 เจ้าหน้าที่รับผิดชอบดำเนินการเกี่ยวกับเรื่องร้องเรียนดำเนินการจัดการเรื่องร้องเรียนขององค์การบริหารส่วนตำบลท่าสองยาง ตามคู่มือดำเนินการเรื่องร้องเรียนขององค์การบริหารส่วนตำบลท่าสองยาง โดยปฏิบัติตามขั้นตอนการปฏิบัติงานที่สอดคล้องกับกฎหมาย ระเบียบและหลักเกณฑ์ที่เกี่ยวข้องอย่างถูกต้อง

~ ๑๐๔ ~

**ลำดับที่ ๑**

**1. ชื่อโครงการ : มาตรการ “ดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลท่าสองยางว่า ทุจริตและปฏิบัติราชการตามอำนาจหน้าที่โดยมิชอบ”**

**2. หลักการและเหตุผล**

 สืบเนื่องจากคำสั่งคณะรักษาความสงบแห่งชาติ ที่ 69/2557 เรื่อง มาตรการป้องกันและแก้ไขปัญหาการทุจริตประพฤติมิชอบได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบเฝ้าระวัง เพื่อสกัดกั้นมิให้เกิดการทุจริตประพฤติมิชอบได้ ประกอบกับนโยบายของพลเอกประยุทธ์ จันทร์โอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ 12 กันยายน 2557 ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ เป็นนโยบายสำคัญของรัฐบาล เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบเป็นไปอย่างมีประสิทธิภาพ ในการนี้องค์การบริหารส่วนตำบลท่าสองยาง จึงได้จัดทำมาตรการการดำเนินการเกี่ยวกับเรื่องร้องเรียน กรณีมีบุคคลภายนอกหรือประชาชนกล่าวหาเจ้าหน้าที่ขององค์การบริหารส่วนตำบลท่าสองยางว่า ปฏิบัติราชการตามอำนาจหน้าที่โดยมิชอบขึ้น ทั้งนี้ เพื่อให้ประชาชนหรือผู้มีส่วนได้เสียได้ทราบช่องทางการร้องเรียนแนวทางการพิจารณารับเรื่องร้องเรียน และการตอบสนองต่อข้อร้องเรียนในเรื่องการทุจริตหรือประพฤติมิชอบของข้าราชการ และเป็นการสร้างเครือข่ายภาคประชาชนในการช่วยสอดส่องและเฝ้าระวังมิให้เจ้าหน้าที่กระทำการทุจริตหรือประพฤติมิชอบนอกเหนืออำนาจที่ตนมีได้อีกทางหนึ่งด้วย

**3. วัตถุประสงค์**

1. เพื่อสร้างจิตสำนึกให้แก่พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลท่าสองยางยึดมั่นในคุณธรรมจริยธรรมที่ดีและตระหนักถึงความสำคัญของภัยของการทุจริตและประพฤติมิชอบ

 2. เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**4. เป้าหมาย**

 “เจ้าหน้าที่” หมายถึง พนักงานส่วนตำบล ลูกจ้างประจำ และพนักงานจ้างขององค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. ดำเนินการกำหนดหลักเกณฑ์และแนวทางในการพิจารณาเรื่องร้องเรียนว่ามีมูลและเข้าองค์ประกอบความผิดการทุจริตและประพฤติมิชอบหรือไม่

 2. แต่งตั้งคณะกรรมการสอบข้อเท็จจริง กรณีมีเจ้าหน้าที่ทุจริตและปฏิบัติราชการตามอำนาจหน้าที่โดยมิชอบ

 3. กำหนดช่องทางการร้องเรียน แจ้งเบาะแสข้อมูลเกี่ยวกับการทุจริตและประพฤติมิชอบและพัฒนาช่องทางการร้องเรียนให้ง่าย สะดวกและวิธีการคุ้มครองผู้ให้ข้อมูล เพื่อเป็นหลักประกันและสร้างความมั่นใจแก่ผู้ให้ข้อมูล ในการให้ข้อมูลที่เป็นประโยชน์แก่หน่วยงาน

 4. แจ้งผลการพิจารณาให้ผู้ร้องเรียนทราบผลและความคืบหน้าของการดำเนินการ ภายใน 5 วัน

~ ๑๐๕ ~

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 **ตัวชี้วัด**

 ร้อยละของเรื่องร้องเรียนของเจ้าหน้าที่ที่มีการทุจริตและประพฤติมิชอบ

 **ผลลัพธ์**

 ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่

~ ๑๐๖ ~

**มิติที่ 3 การส่งเสริมบทบาทและการมีส่วนร่วมของภาคประชาชน**

 **3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน**

 **3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ**

**ลำดับที่ ๑**

**1. ชื่อโครงการ : มาตรการ “ปรับปรุงศูนย์ข้อมูลข่าวสารขององค์การบริหารส่วนตำบลท่าสองยางให้มีประสิทธิภาพมากยิ่งขึ้น”**

**2. หลักการและเหตุผล**

 ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของรัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจดูได้ ณ ที่ทำการของหน่วยงานของรัฐ โดยเรียกสถานที่ที่จัดเก็บรวบรวมข้อมูลข่าวสารและให้บริการว่า “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับการดำเนินการต่างๆ ของรัฐ

 ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลท่าสองยาง

จึงได้ให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารองค์การบริหารส่วนตำบลท่าสองยางให้บริการ ณ ศูนย์บริการร่วมองค์การบริหารส่วนตำบลท่าสองยาง โดยมีงานศูนย์บริการข้อมูลฝ่ายประชาสัมพันธ์ เป็นผู้รับผิดชอบข้อมูลข่าวสารต่างๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริง ในการรักษาประโยชน์ของตนต่อไป

**3. วัตถุประสงค์**

 1. เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

 2. เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานของเทศบาลตำบลไทรโยค

**4. เป้าหมาย/ผลผลิต**

 ศูนย์ข้อมูลข่าวสารองค์การบริหารส่วนตำบลท่าสองยาง จำนวน 1 แห่ง

**5. พื้นที่ดำเนินการ**

 ณ ศูนย์ข้อมูลข่าวสารขององค์การบริหารส่วนตำบลท่าสองยาง

**6. วิธีดำเนินการ**

 1. มีการจัดตั้งศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

 2. มีการแต่งตั้งเจ้าหน้าที่ผู้รับผิดชอบเป็นปัจจุบัน

 3. มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎข้อบังคับที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบตามรายการที่กำหนด

 4. มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ. ข้อมูลข่าวสารของราชการ พ.ศ. 2540

~ ๑๐๗ ~

 5. มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

 6. มีบริการอินเตอร์เน็ตสำหรับให้บริการประชาชนทั่วไป

 7. มีการจัดเก็บสถิติผู้มารับบริการและสรุปผลเสนอผู้บริหาร

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 จำนวนศูนย์ข้อมูลข่าวสารขององค์การบริหารส่วนตำบลท่าสองยาง

~ ๑๐๘ ~

**ลำดับที่ ๒**

**1. ชื่อโครงการ : กิจกรรม“การออกระเบียบจัดตั้งศูนย์ข้อมูลข่าวสารขององค์การบริหารส่วนตำบลท่าสองยาง”**

**2. หลักการและเหตุผล**

 อาศัยอำนาจตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 ซึ่งบัญญัติไว้ว่าภายใต้บังคับมาตรา 14 และมาตรา 15 หน่วยงานของรัฐต้องจัดให้มีข้อมูลข่าวสารของราชการอย่างน้อยดังต่อไปนี้ไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการกำหนด

 และเพื่อให้เป็นไปตามพระราชบัญญัติการบริหาราชการที่ดี พ.ศ. 2546 เรื่องหลักธรรมาภิบาล ความโปร่งใส การมีส่วนร่วม สามารถตรวจสอบได้

**3. วัตถุประสงค์**

 1. เพื่อให้เป็นไปตามกฎหมาย จึงจัดทำระเบียบองค์การบริหารส่วนตำบลท่าสองยาง ว่าด้วยข้อมูลข่าวสารของราชการ พ.ศ. 2556 และประกาศองค์การบริหารส่วนตำบลท่าสองยาง เรื่อง ค่าธรรมเนียมการทำสำเนาและการรับรองสำเนาข้อมูลข่าวสารของศูนย์ข้อมูลข่าวสารองค์การบริหารส่วนตำบลท่าสองยางขึ้น

 2. เพื่อให้บริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้า ตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ให้เป็นไปตามระเบียบนี้

 3. เพื่ออำนวยความสะดวกให้กับประชาชนในการจัดระบบข้อมูลข่าวสาร ดังนี้

 3.1 ข้อมูลข่าวสารที่ลงพิมพ์ในราชกิจจานุเบกษา

 3.2 ข้อมูลข่าวสารที่ต้องจัดไว้ให้ประชาชนตรวจดูได้

 3.3 ข้อมูลข่าวสารอื่น

 3.4 ข้อมูลข่าวสารส่วนบุคคล

**4. เป้าหมาย**

 1. จัดเตรียมสถานที่จัดตั้งศูนย์ข้อมูลข่าวสารของราชการ จำนวน 1 แห่ง

 2. ระเบียบองค์การบริหารส่วนตำบลท่าสองยางว่าด้วยข้อมูลข่าวสารของราชการ จำนวน 1 ชุด

 3. ประกาศองค์การบริหารส่วนตำบลท่าสองยางเรื่อง ค่าธรรมเนียมการทำสำเนาและการับรองสำเนาข้อมูลข่าวสารของศูนย์ข้อมูลข่าวสารองค์การบริหารส่วนตำบลท่าสองยาง จำนวน 1 ฉบับ

 4. แบบคำร้องขอตรวจดูข้อมูลข่าวสาร จำนวน 1 ฉบับ

**5. พื้นที่ดำเนินการ**

 ภายในองค์การบริหารส่วนตำบลท่าสองยาง

**6. วิธีการดำเนินงานโครงการ**

 1. จัดทำบันทึกขออนุมัติจัดตั้งศูนย์ข้อมูลข่าวสารของราชการ

 2. เมื่ออนุมัติแล้ว แจ้งเวียนทราบภายในทุกส่วนราชการ

 3. จัดทำร่างระเบียบฯ ว่าด้วยข้อมูลข่าวสารของราชการ เสนอต่อผู้บริหารเพื่อพิจารณาอนุมัติ

 4. จัดทำร่างประกาศฯ เรื่องค่าธรรมเนียมการทำสำเนาและการรับรองสำเนาข้อมูลข่าวสาร เสนอต่อผู้บริหารเพื่อพิจารณาอนุมัติ

 5. จัดทำร่างแบบคำร้องขอตรวจดูข้อมูลข่าวสาร เสนอต่อผู้บริหารเพื่อพิจารณาอนุมัติ

 6. จัดเตรียมสถานที่ โต๊ะ ตู้เอกสาร และจัดวางเอกสารตามกฎหมายกำหนด

~ ๑๐๙ ~

**7. ระยะเวลาและสถานที่ดำเนินการ**

 เริ่มตั้งแต่เดือนตุลาคม 2๕๖๐ เป็นต้นไป ณ สำนักงานองค์การบริหารส่วนตำบลท่าสองยาง

**8. งบประมาณ**

 ไม่ใช้งบประมาณ

**9. หน่วยงานที่รับผิดชอบ**

 สำนักงานปลัด องค์การบริหารส่วนตำบลท่าสองยาง

**10.ตัวชี้วัด/ผลลัพธ์**

 1. มีการจัดตั้งศูนย์ข้อมูลข่าวสารทางราชการของ องค์การบริหารส่วนตำบลท่าสองยาง ณ สำนักงานองค์การบริหารส่วนตำบลท่าสองยาง

 2. มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน

 3. มีประชาชนขอตรวจดูข้อมูลข่าวสารทางราชการ

~ ๑๑๐ ~

**ลำดับที่ ๓**

**1. ชื่อโครงการ : กิจกรรม “อบรมให้ความรู้ตาม พ.ร.บ. ข้อมูลข่าวสารของราชการ พ.ศ. 2540”**

**2. หลักการและเหตุผล**

 คุณธรรม จริยธรรมเป็นหนึ่งในหลักธรรมาภิบาลที่หน่วยงานภาครัฐทุกแห่งพึงปฏิบัติเพื่อให้เกิดการบริหารจัดการที่ดีและส่งเสริมองค์กรให้มีศักยภาพและประสิทธิภาพ ซึ่งรวมไปถึงความโปร่งใสการทำงานที่จำเป็นต้องมีใน ทุกหน่วยงาน โดยเฉพาะหน่วยงานภาครัฐ โดยหนึ่งในแนวทางที่จะช่วยให้เกิดความโปร่งใสในการทำงานคือการเปิดเผยข้อมูลข่าวสาร ตามที่รัฐธรรมนูญแห่งราชอาณาจักรไทย พ.ศ. 2540 มาตรา 58 บัญญัติเกี่ยวกับสิทธิการรับรู้หรือรับทราบข้อมูลข่าวสารของราชการว่า “บุคคลย่อมมีสิทธิได้รับทราบข้อมูลหรือข่าวสารสาธารณะในครอบครองของหน่วยราชการ หน่วยงานของรัฐ รัฐวิสาหกิจ หรือราชการส่วนท้องถิ่น” และตามพระราชบัญญัติข้อมูลข่าวสารของราชการ พ.ศ. 2540 ได้ระบุหลักการและเหตุผลของพระราชบัญญัติข้อมูลข่าวสารของราชการว่าในระบอบ-ประชาธิปไตย การให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่างๆของรัฐ เป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องมากยิ่งขึ้น

 การเปิดเผยข้อมูลข่าวสารขององค์การบริหารส่วนตำบลท่าสองยางให้ประชาชนรับรู้อย่างถูกต้อง รวดเร็วจากการทำงานที่มีประสิทธิภาพ จึงเป็นสิ่งที่จำเป็นอย่างยิ่งซึ่งสอดคล้องกับแผนการดำเนินงานขององค์การบริหารส่วนตำบลท่าสองยาง

 ดังนั้น เพื่อเสริมสร้างให้องค์การบริหารส่วนตำบลท่าสองยางมีความโปร่งใสในการทำงานมากยิ่งขึ้น จึงได้จัดกิจกรรมเสริมสร้างคุณธรรม จริยธรรม นำความโปร่งใสสู่องค์กร เพื่อให้บุคลากรขององค์การบริหารส่วนตำบลและตัวแทนชุมชนได้รับรู้สิทธิในการเข้าถึงข้อมูลข่าวสารของราชการและเรียนรู้เรื่องคุณธรรม จริยธรรม และความโปร่งใส และเมื่อเกิดความเข้าใจแล้วจะสามารถขยายผลบอกต่อไปยังผู้ใกล้ชิด สร้างเครือข่ายความร่วมมือระหว่างองค์การ-บริหารส่วนตำบลกับภาคประชาชนให้มีความเข้มแข็งยิ่งขึ้น

**3. วัตถุประสงค์**

 เพื่อให้ผู้เข้าร่วมกิจกรรมตระหนักถึงความสำคัญของการมีคุณธรรม จริยธรรมและความโปร่งใสในการทำงานและมีความรู้เกี่ยวกับสิทธิในการเข้าถึงข้อมูลข่าวสารตามพระราชบัญญัติข้อมูลข่าวสารของราชการ พ.ศ. 2540

**4. เป้าหมาย/ผลผลิต**

 ผู้เข้าร่วมอบรม จำนวน 90 คน

 (ตัวแทนสำนัก/กอง จำนวน 10 คน, ตัวแทนชุมชน จำนวน 80 คน)

 ผลการเรียนรู้เฉลี่ย ร้อยละ 80

 ผู้เข้าร่วมกิจกรรมมีความพึงพอใจ ร้อยละ 80

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 ขั้นตอนที่ 1 สำรวจความต้องการอบรม

 ขั้นตอนที่ 2 ออกแบบหลักสูตร

 ขั้นตอนที่ 3 ดำเนินกิจกรรม

 ขั้นตอนที่ 4 วัดผลความรู้

 ขั้นตอนที่ 5 ติดตามและประเมินผล

~ ๑๑๑ ~

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 - จำนวนผู้เข้าร่วมอบรม

 - ร้อยละของผลการเรียนรู้เฉลี่ย

 - ร้อยละความพึงพอใจของผู้เข้าร่วมกิจกรรม

~ ๑๑๒ ~

**3.1.2 มีการเผยแพร่ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงาน เป็นไปตามหลักเกณฑ์ วิธีการที่กฎหมาย ระเบียบ กฎข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้**

**ลำดับที่ ๑**

**1. ชื่อโครงการ : มาตรการ “เผยแพร่ข้อมูลข่าวสารที่สำคัญและหลากหลาย”**

**2. หลักการและเหตุผล**

 ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

 ดังนั้น องค์การบริหารส่วนตำบลท่าสองยางจึงได้จัดทำมาตรการ “เผยแพร่ข้อมูลข่าวสารที่สำคัญและหลากหลาย” ขึ้น เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักขององค์การบริหารส่วนตำบลท่าสองยางได้ง่ายและสะดวกมากขึ้น

**3. วัตถุประสงค์**

 1. เพื่อให้มีการเผยแพร่ข้อมูลข่าวสารที่สำคัญและเข้าถึงง่าย

 2. เพื่อให้มีการเผยแพร่ข้อมูลข่าวสารที่หลากหลาย

 3. เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

**4. เป้าหมาย/ผลผลิต**

 มีข้อมูลประเภทต่างๆ เผยแพร่ต่อประชาชนในพื้นที่ และเข้าถึงได้โดยสะดวกมากกว่า 10 ประเภทขึ้นไป

**5. พื้นที่ดำเนินการ**

 พื้นที่ทั้งในและนอกเขตองค์การบริหารส่วนตำบลท่าสองยาง

**6. วิธีดำเนินการ**

 จัดให้มีข้อมูลข่าวสารประเภทต่างๆ เผยแพร่ให้ประชาชนทั้งในและนอกพื้นที่ ได้แก่

* แผนพัฒนาท้องถิ่น
* งบประมาณรายจ่ายประจำปี
* แผนการดำเนินงาน
* แผนอัตรากำลัง
* แผนการจัดหาพัสดุ
* ประกาศสอบราคา/ประกวดราคา
* สรุปผลการจัดซื้อจัดจ้าง
* ข้อมูลรายรับและรายจ่าย
* งบแสดงฐานะทางการเงิน
* รายงานการประชุมคณะผู้บริหารท้องถิ่น
* รายงานผลการปฏิบัติงานประจำปี
* รายงานผลคะแนนการประเมินมาตรฐานการปฏิบัติราชการ
* ผลสำรวจความพึงพอใจของประชาชน
* อื่น ๆ

~ ๑๑๓ ~

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10.ตัวชี้วัด/ผลลัพธ์**

 จำนวนข้อมูลข่าวสารที่ได้รับการเผยแพร่

~ ๑๑๔ ~

**ลำดับที่ ๒**

**1. ชื่อโครงการ : กิจกรรม “การเผยแพร่ข้อมูลข่าวสารด้านการเงิน การคลัง พัสดุ และทรัพย์สินขององค์การ-บริหารส่วนตำบล และการรับเรื่องร้องเรียนเกี่ยวกับการเงินการคลัง”**

**2. หลักการและเหตุผล**

 การบริหารงานราชการในปัจจุบัน ภาคประชาชนได้เข้ามามีส่วนร่วมและมีบทบาทอย่างมาก ในการบริหารงานของราชการส่วนท้องถิ่นในด้านต่างๆ การบริหารงานราชการส่วนท้องถิ่นต้องสามารถตรวจสอบได้ ต้องมีความโปร่งใส ต้องให้ประชาชนได้รับทราบข้อมูล ข่าวสาร ในการดำเนินกิจกรรมต่างๆ เพื่อเป็นการป้องกันมิให้เกิดการทุจริตและประพฤติมิชอบ เพื่อให้เกิดประโยชน์สูงสุดแก่ภาครัฐและภาคประชาชน

**3. วัตถุประสงค์**

 ๑. เพื่อเผยแพร่ข้อมูลข่าวสารในการปฏิบัติงานให้ประชาชนได้รับรู้

 ๒. เพื่อประชาสัมพันธ์การปฏิบัติงานของภาครัฐเพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐเสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็ง

 ๓. เพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในภาครัฐ

**4. เป้าหมาย/ผลผลิต**

 ประชาชนภายในองค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 เผยแพร่ข้อมูลข่าวสารเกี่ยวกับงบประมาณ รายการบัญชีรับจ่ายเงินประจำปี และการจัดซื้อจัดจ้าง จัดหาพัสดุต่างๆ รวมถึงการประชาสัมพันธ์เกี่ยวกับการชำระภาษีท้องถิ่น และการรับเรื่องร้องเรียนทางด้านการเงินการคลัง ผ่านทางเว็บไซต์ขององค์การบริหารส่วนตำบลท่าสองยาง และปิดประกาศข้อมูลดังกล่าวที่บอร์ดประชาสัมพันธ์ขององค์การบริหารส่วนตำบลท่าสองยาง

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองคลัง องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 ประชาชนได้รับรู้ข้อมูลข่าวสารที่สำคัญของทางราชการ ประชาชนมีโอกาสได้ตรวจสอบการบริหารงานขององค์การบริหารส่วนตำบล ทำให้ลดการทุจริตและประพฤติมิชอบ มีความโปร่งใสในการปฏิบัติงาน

~ ๑๑๕ ~

**3.1.3 มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน**

**ลำดับที่ ๑**

**1. ชื่อโครงการ : มาตรการ “จัดให้มีช่องทางที่ประชาชนเข้าถึงข้อมูลข่าวสารขององค์การบริหารส่วนตำบลท่าสองยาง”**

**2. หลักการและเหตุผล/ที่มาของมาตรการ**

 ด้วยพระราชบัญญัติข้อมูลข่าวสารของราชการ พ.ศ. 2540 มาตรา 7 และมาตรา 9 กำหนดให้หน่วยงานของรัฐจะต้องจัดให้มีการเผยแพร่ข้อมูลที่สำคัญๆ ของหน่วยงาน เช่น โครงสร้างและการจัดองค์กร อำนาจหน้าที่ แผนงาน โครงการและอื่นๆ

 ดังนั้น องค์การบริหารส่วนตำบลท่าสองยาง จึงได้ตระหนักและเห็นความสำคัญของการเผยแพร่ข้อมูลที่สำคัญๆ ของหน่วยงานผ่านทางช่องทางที่หลากหลาย เพื่อให้การเผยแพร่ข้อมูลข่าวสารครอบคลุมทุกกลุ่มเป้าหมาย ได้แก่ หน่วยประชาสัมพันธ์ ณ ที่ทำการของหน่วยงาน เว็บไซต์ของหน่วยงานหรือสื่อสังคม (Social Media) หมายเลขโทรศัพท์เฉพาะการเผยแพร่ข้อมูล ทางสื่อสิ่งพิมพ์ต่าง ๆ โทรทัศน์ วิทยุ สื่ออิเล็กทรอนิกส์อื่นๆ ทั้งนี้ เพื่อให้ประชาชนสามารถตรวจสอบการปฏิบัติราชการตามอำนาจหน้าที่และเข้าถึงข้อมูลตามภารกิจหลักขององค์การบริหารส่วนตำบลท่าสองยาง ได้ง่ายและสะดวกมากขึ้น

**3. วัตถุประสงค์**

 1. เพื่อให้มีช่องทางการเผยแพร่ข้อมูลข่าวสารของหน่วยงานที่หลากหลาย

 2. เพื่อให้ประชาชนหรือผู้รับบริการสามารถเข้าถึงข้อมูลข่าวสารได้สะดวกมากยิ่งขึ้น

 3. เพื่อให้มีช่องทางในการรับเรื่องร้องเรียนที่เข้าถึงประชาชนได้ง่าย

**4. เป้าหมาย/ผลผลิต**

 ช่องทางในการเผยแพร่ข้อมูลข่าวสารของหน่วยงาน จำนวนไม่น้อยกว่า 7 ช่องทาง

**5. พื้นที่ดำเนินการ**

 พื้นที่ทั้งในและนอกเขตองค์การบริหารส่วนตำบลท่าสองยาง

**6. วิธีดำเนินการ**

 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชน ได้แก่

* บอร์ดหน้าสำนักงานองค์การบริหารส่วนตำบลท่าสองยาง
* บอร์ดประชาสัมพันธ์ขององค์การบริหารส่วนตำบลท่าสองยาง ร้านค้าชุมชนตามชุมชน/หมู่บ้าน
* ประกาศเสียงตามสาย/วิทยุชุมชน/หอกระจายข่าว/รถกระจายเสียง/หน่วยประชาสัมพันธ์เคลื่อนที่
* ศูนย์ข้อมูลข่าวสารขององค์กรปกครองส่วนท้องถิ่น มีเจ้าหน้าที่ให้บริการประจำและให้ประชาชนสืบค้นได้เอง
* จัดส่งเอกสารเผยแพร่รายงานประจำปี
* ประชาสัมพันธ์ข้อมูลการดำเนินงานขององค์กรปกครองส่วนท้องถิ่น ผ่านสื่อมวลชน/การจัดแถลงข่าว
* หนังสือพิมพ์หรือวิทยุท้องถิ่น
* ประกาศผ่านเว็บไซต์/เว็บบอร์ด/เฟสบุ๊ค ที่มีข้อมูลผลการดำเนินงานขององค์กรปกครองส่วนท้องถิ่น
* รายการ TV
* รายการทาง Youtube ออนไลน์

~ ๑๑๖ ~

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10.ตัวชี้วัด/ผลลัพธ์**

 จำนวนช่องทางในการเผยแพร่ข้อมูลข่าวสารของหน่วยงาน

~ ๑๑๗ ~

**ลำดับที่ ๒**

**1. ชื่อโครงการ : โครงการสื่อประชาสัมพันธ์กิจกรรมต่างๆ ขององค์การบริหารส่วนตำบลท่าสองยาง**

**2. หลักการและเหตุผล/ที่มาของมาตรการ**

 ในภาวะสังคมปัจจุบัน ความเจริญก้าวหน้าด้านวิชาการ และเทคโนโลยีต่างๆ ก้าวหน้าไปมากเครื่องมือสื่อสารอิเล็กทรอนิกส์ต่างๆ ที่ทันสมัย และมีประสิทธิภาพสูง การนำเอาเทคโนโลยีต่างๆ เข้ามาใช้ในการดำเนินงานผ่านสื่อการประชาสัมพันธ์ เพื่อให้บรรลุผลสำเร็จ และรวดเร็วยิ่งขึ้น โดยเฉพาะการสรุปเพื่อให้ความรู้ความเข้าใจได้ง่ายในช่วงระยะเวลาสั้นๆ หรือช่วงระยะเวลาอันจำกัดนั้นเป็นเรื่องที่ต้องปูพื้นฐาน สร้างความน่าเชื่อถือ และน่าสนใจให้กับกิจกรรม/โครงการขององค์การบริหารส่วนตำบลท่าสองยางให้สามารถมองเห็นภาพหรือเห็นความเกี่ยวโยงกันของกิจกรรม/โครงการต่างๆ ได้ชัดเจนถูกต้อง ฉะนั้นการสร้างความสัมพันธ์กับประชาชนต้องการให้ประชาชนเข้าถึงและมีส่วนร่วมรับรู้ในภารกิจขององค์การบริหารส่วนตำบลท่าสองยางจึงจำเป็นต้องพิจารณาในการเลือกสื่อให้เหมาะสมกับสภาวการณ์นั้นๆ การใช้สื่อเทคนิคและวิธีการเป็นอย่างไรบ้าง ในแต่ละขั้นตอนที่ต่างกันเป็นสิ่งสำคัญ ทั้งนี้เพื่อให้ประชาชนยอมรับและให้ความร่วมมือสนับสนุน ซึ่งจะมีผลต่อการพัฒนาตามภารกิจ บทบาท หน้าที่ อย่างโปร่งใสและยุติธรรม

**3. วัตถุประสงค์**

 1. เพื่อประชาสัมพันธ์การดำเนินงานขององค์การบริหารส่วนตำบลท่าสองยางให้ประชาชนได้รับทราบโดยผ่านทางสื่อประเภทต่างๆ ได้แก่ สื่อสิ่งพิมพ์, สื่อวิทยุ, โทรทัศน์, สื่อ Social network ผ่านทางจดหมายอิเล็กทรอนิกส์

 2. เพื่อสร้างจิตสำนึกให้เกิดการเรียนรู้ รับรู้และเข้าใจในภารกิจการปฏิบัติงานขององค์การบริหารส่วนตำบลท่าสองยางอย่างถูกต้องและโปร่งใส

 3. เพื่อส่งเสริมให้ประชาชนมีส่วนร่วมและรับผิดชอบในภารกิจขององค์การบริหารส่วนตำบลท่าสองยาง

 4. เพื่อให้เกิดความหวงแหนและภาคภูมิใจในท้องถิ่นของตน

 5. เพื่อนำเสนอผลงาน/โครงการโดดเด่น ให้เป็นที่ทราบกันอย่างแพร่หลาย

 6. เพื่อความสัมพันธ์ที่ดีและเชื่อมความสามัคคีระหว่างองค์การบริหารส่วนตำบลท่าสองยางสื่อมวลชนและประชาชน

**4. เป้าหมาย**

 เพื่อผลิตสื่อประชาสัมพันธ์เผยแพร่ภารกิจขององค์การบริหารส่วนตำบลท่าสองยางให้แก่ประชาชนโดยทั่วไปอย่างกว้างขวาง

 1. จัดทำวารสารรายงานประจำปีเพื่อรวบรวมภารกิจการดำเนินงานขององค์การบริหารส่วนตำบลท่าสองยาง

 2. จัดทำวารสารแถลงผลงานคณะผู้บริหารองค์การบริหารส่วนตำบลท่าสองยาง

 3. จัดทำแผ่นพับประชาสัมพันธ์องค์การบริหารส่วนตำบล และคู่มือการให้บริการประชาชน

 4. จัดทำ Presentation นำเสนอผลงานกิจกรรม/โครงการขององค์การบริหารส่วนตำบล

 5. จัดทำภาพเคลื่อนไหว/ภาพยนตร์

 6. จัดทำคู่มือสำหรับประชาชน

 7. จัดแถลงข่าวสื่อมวลชน

 8. จัดทำของที่ระลึก

 9. รถโฆษณาเคลื่อนที่

 10. ป้ายประชาสัมพันธ์

 11. จดหมายอิเล็กทรอนิกส์

 12. เสียงตามสาย

 13. จัดทำ spot

~ ๑๑๘ ~

**5. พื้นที่ดำเนินการ**

 ในเขตองค์การบริหารส่วนตำบลท่าสองยาง

**6. วิธีดำเนินการ**

 1. เสนออนุมัติโครงการ

 2. ดำเนินการประชุม

 3. มอบหมายงาน/จัดทำการร่วมนำเสนอร่างรูปแบบ

 4. ผลิตสื่อประเภทต่างๆ เพื่อให้เกิดการเรียนรู้อย่างเหมาะสมตามภารกิจขององค์การบริหารส่วนตำบลท่าสองยาง

 5. ติดตามและประเมินผลโครงการ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 ใช้แบบสอบถามความพึงพอใจในการดำเนินงานขององค์การบริหารส่วนตำบลท่าสองยางซึ่งออกแบบโดยคณะกรรมการติดตามและประเมินผลแผนพัฒนาองค์การบริหารส่วนตำบลท่าสองยางเป็นตัวชี้วัดโดยกำหนดตัวชี้วัด ดังนี้

 - ประชาชนได้รับทราบเข้าใจถึงบทบาท ภารกิจขององค์การบริหารส่วนตำบลท่าสองยางและมีความพึงพอใจในสื่อเอกสารในการประชาสัมพันธ์ ไม่น้อยกว่าร้อยละ 60

~ ๑๑๙ ~

**3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**3.2.1 มีกระบวนการรับฟังความคิดเห็นของประชาชน ในการดำเนินกิจการตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น**

**ลำดับที่ ๑**

**1. ชื่อโครงการ : โครงการจัดประชาคมแผนชุมชนประจำปี**

**2. หลักการและเหตุผล/ที่มาของโครงการ**

 ตามที่กระทรวงมหาดไทย โดยกรมส่งเสริมการปกครองท้องถิ่น มีนโยบายในการบูรณาการกระบวนการทำงานร่วมกันของทุกภาคส่วนที่เกี่ยวข้องในการส่งเสริมสนับสนุนให้ทุกหมู่บ้าน/ชุมชน มีกระบวนการจัดทำ ทบทวน ปรับปรุงแผนชุมชน เพื่อพัฒนาคุณภาพแผนชุมชน และสนับสนุนให้หน่วยงานภาครัฐ องค์กรปกครองส่วนท้องถิ่นนำแผนชุมชนสู่การปฏิบัติ ซึ่งเป็นกลไกสำคัญในการส่งเสริมการมีส่วนร่วมในการพัฒนาชุมชนและท้องถิ่นของประชาชน องค์การบริหารส่วนตำบลท่าสองยางได้ดำเนินการจัดโครงการประชุมประชาคมแผนแม่บทชุมชนเพื่อนำมาบรรจุไว้ในแผนพัฒนาท้องถิ่นขององค์การบริหารส่วนตำบลท่าสองยางประจำปี พ.ศ. 2๕๖๑ – 2๕๖๕ รวมถึงการนำเข้าบรรจุไว้ในร่างข้อบัญญัติงบประมาณขององค์การบริหารส่วนตำบลท่าสองยางในปีถัดไป องค์การบริหารส่วนตำบลท่าสองยางจึงได้จัดให้มีโครงการประชุมประชาคมแผนแม่บทชุมชน ประจำปี พ.ศ. 2๕๖๑ – ๒๕๖๕ ขึ้น

**3. วัตถุประสงค์**

 1. เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น

 2. เพื่อระดมความคิดเห็นและกำหนดแนวทางการแก้ไขปัญหาของผู้นำชุมชน

 3. เพื่อให้ได้แผนงานโครงการของชุมชน นำมาบรรจุไว้ในแผนพัฒนาท้องถิ่นขององค์การบริหารส่วนตำบลท่าสองยาง

 4. เพื่อรับทราบปัญหาและความต้องการที่แท้จริงของประชาชน

 5. เพื่อฝึกให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา และส่งเสริมระบอบประชาธิปไตยแบบมีส่วนร่วม

 6. เพื่อให้ประชาชนมีส่วนร่วมในการป้องกันและปราบปรามการทุจริตการปฏิบัติราชการขององค์กร-ปกครองส่วนท้องถิ่น

**4. เป้าหมาย/ผลผลิต**

 จัดเก็บข้อมูลพื้นฐานชุมชน และจัดให้มีประชุมเวทีประชาคม จำนวน ๙ ชุมชน ในเขตองค์การบริหารส่วนตำบลท่าสองยางสำหรับให้ประชาชนได้แสดงความคิดเห็นให้ได้มาซึ่งแผนงานของชุมชน เพื่อนำมาบรรจุไว้ในแผนพัฒนาท้องถิ่นขององค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. เสนอขออนุมัติโครงการ

 2. ประสานชุมชนเพื่อคัดเลือกผู้จัดเก็บข้อมูลพื้นฐาน

 3. ประสานวิทยากร และหน่วยงานที่เกี่ยวข้อง

 4. จัดประชุมชี้แจงทำความเข้าใจ

 ~ ๑๒๐ ~

 5. ดำเนินการจัดเก็บข้อมูลพื้นฐาน, ตรวจสอบข้อมูล, ทำการบันทึกและประมวลผลข้อมูล

 6. จัดประชุมผู้นำชุมชนและเวทีประชาคมตามตารางที่กำหนด

 7. จัดประชุมเพื่อพิจารณาร่างแผนชุมชน

 8. จัดทำแผนชุมชนเพื่อส่งให้กองวิชาการฯ และหน่วยงานที่เกี่ยวข้อง

 9. ประเมินผล และรายงานผลให้ผู้บริหารทราบ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

 2. ได้รับทราบปัญหาและความต้องการที่แท้จริงของประชาชนในแต่ละหมู่บ้าน

 3. ได้แผนงานโครงการของชุมชน เพื่อนำมาบรรจุไว้ในแผนพัฒนาสี่ปีองค์การบริหารส่วนตำบล

 4. ประชาชนได้แสดงความคิดเห็นและร่วมกันแก้ไขปัญหาของชุมชน

 5. ประชาชนได้เข้ามามีส่วนร่วมในการตัดสินใจตามระบอบประชาธิปไตย

 6. ประชาชนได้มีส่วนร่วมในการป้องกันและปราบปรามการทุจริตการปฏิบัติราชการขององค์กรปกครองส่วนท้องถิ่น

~ ๑๒๑ ~

**ลำดับที่ ๒**

**1. ชื่อโครงการ : การดำเนินงานศูนย์รับเรื่องราวร้องทุกข์องค์การบริหารส่วนตำบลท่าสองยาง**

**2. หลักการและเหตุผล/ที่มาของโครงการ**

 องค์การบริหารส่วนตำบลท่าสองยางเป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็ว และลดภาระของประชาชนเป็นสำคัญ

 ดังนั้น เพื่อให้การดำเนินงานด้านบริการเป็นไปอย่างต่อเนื่องและเป็นการอำนวยความสะดวกและตอบสนองความต้องการของประชาชน องค์การบริหารส่วนตำบลท่าสองยางจึงมีการจัดตั้งศูนย์รับเรื่องราวร้องทุกข์เพื่อไว้สำหรับรับเรื่องร้องเรียน/ร้องทุกข์ จากประชาชนที่ได้รับความเดือดร้อนต่างๆ

**3. วัตถุประสงค์**

 1. เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงานโครงการแก้ไขปัญหาต่อไป

 2.เพื่ออำนวยความสะดวกแก่ประชาชนที่มาติดต่อราชการ ณ สำนักงานองค์การบริหารส่วนตำบลท่าสองยาง

 3. เพื่อเสริมสร้างความสัมพันธ์อันดีระหว่างบุลากรขององค์การบริหารส่วนตำบลท่าสองยางกับประชาชนในพื้นที่

**4. เป้าหมาย**

 ให้บริการรับเรื่องร้องเรียน/ร้องทุกข์ จากประชาชนในพื้นที่ที่ได้รับความเดือดร้อนรำคาญหรือผู้มีส่วนได้เสียที่เกี่ยวข้อง โดยการปฏิบัติราชการต้องสามารถให้บริการได้อย่างมีคุณภาพ สามารถดำเนินการแล้วเสร็จภายในระยะเวลาที่กำหนด สร้างความเชื่อมั่นไว้วางใจ รวมถึงตอบสนองตามความคาดหวัง/ความต้องการของประชาชนผู้รับบริการ และผู้มีส่วนได้ส่วนเสียที่มีความหลากหลายและมีความแตกต่างกันได้อย่างเหมาะสมและมีการจัดเตรียมระบบการแก้ไขหรือบรรเทาปัญหาและผลกระทบใดๆ ที่อาจจะเกิดขึ้นตามมาได้

**5. วิธีดำเนินการ**

 1. จัดทำคำสั่งแต่งตั้งเจ้าหน้าที่ผู้รับผิดชอบรับเรื่องร้องเรียน/ร้องทุกข์

 2. เผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน

 3. นำเรื่องเสนอคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

 4. แจ้งผลการปฏิบัติงานให้ผู้ร้องทราบ

**6. ระยะเวลาดำเนินการ**

 ให้บริการในวันและเวลาราชการวันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทาง ร้องทุกข์/ร้องเรียน ดังนี้

 6.1 สำนักงาน องค์การบริหารส่วนตำบลท่าสองยาง

 6.2 ทางโทรศัพท์หมายเลข ๐ – ๕๕03 – ๙๙๒๗ ทางโทรสารหมายเลข ๐ – ๕๕03 – ๙๙๒๗

 6.3 ทางเว็บไซต์ [www.thasongyang.go.th](http://www.thasongyang.go.th)

 6.4 ทางไปรษณีย์ เลขที่ ๑๒๗ หมู่ที่ ๑ องค์การบริหารส่วนตำบลท่าสองยาง ตำบลท่าสองยาง อำเภอท่าสองยาง จังหวัดตาก

**7. งบประมาณดำเนินการ**

 ไม่ใช้งบประมาณ

~ ๑๒๒ ~

**8. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**9. ตัวชี้วัด/ผลลัพธ์**

 1. มีสถิติจำนวนเรื่องร้องทุกข์/ร้องเรียน ประจำสัปดาห์/ประจำเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการดำเนินงานขององค์การบริหารส่วนตำบลท่าสองยาง

2. สามารถดำเนินการแก้ไขปรับปรุงตามเรื่องที่ประชาชนร้องเรียน/ร้องทุกข์

 3. แจ้งผลการดำเนินการให้ผู้ร้องเรียนทราบภายใน 15 วัน

~ ๑๒๓ ~

**3.2.2 มีช่องทางให้ประชาชนในท้องถิ่นสามารถร้องเรียน/ร้องทุกข์ได้โดยสะดวก**

**ลำดับที่ ๑**

**1. ชื่อโครงการ : มาตรการกำหนดขั้นตอน/กระบวนการเรื่องร้องเรียน**

**2. หลักการและเหตุผล/ที่มาของโครงการ**

 สำนักงานปลัด องค์การบริหารส่วนตำบลท่าสองยางเป็นหน่วยให้บริการแก่ประชาชนแบบองค์รวมผสมผสานและต่อเนื่อง สามารถตอบสนองความต้องการของประชาชนทั้งในด้านการส่งเสริมและสุขภาพการป้องกันโรค เพื่อมุ่งเน้นให้ประชาชนได้รับบริการที่มีมาตรฐานอย่างเท่าเทียมกัน ทั่วถึงและเสมอภาคตามรัฐธรรมนูญของประเทศไทย

 การแสดงความคิดเห็นของประชาชน เป็นกลไกหนึ่งในการนำมาพัฒนาปรับปรุงบริการให้ดียิ่งขึ้น รวมทั้งเป็นช่องทางที่เปิดให้ประชาชนได้มีส่วนร่วม และได้รับบริการที่มีความเท่าเทียมและโปร่งใส

**3. วัตถุประสงค์**

 1. เพื่อเป็นช่องทางในการรับเรื่องร้องเรียน หรือรับความคิดเห็น ข้อเสนอแนะจากประชาชน

 2. เพื่อให้ประชาชนได้ทราบขั้นตอน และกระบวนการในการร้องเรียน

**4. เป้าหมาย/ผลผลิต**

 มีช่องทางและกำหนดขั้นตอนกระบวนการในการร้องเรียน

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 จัดทำขั้นตอนกระบวนการ และช่องทางในการรับเรื่องร้องเรียนจากประชาชน ได้แก่

* กล่องรับความคิดเห็นติดตั้งไว้ ณ บริเวณจุดให้บริการ
* ผ่านเว็บไซต์องค์การบริหารส่วนตำบลท่าสองยาง [www.thasongyang.go.th](http://www.thasongyang.go.th)

- ผ่าน facebook องค์การบริหารส่วนตำบลท่าสองยาง

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 ประชาชนได้รับทราบขั้นตอน กระบวนการ และแสดงความคิดเห็นผ่านช่องทางในการรับเรื่องร้องเรียน

~ ๑๒๔ ~

**ลำดับที่ ๒**

**1. ชื่อโครงการ : โครงการอบต.พบประชาชน**

**2. หลักการและเหตุผล/ที่มาของโครงการ**

 องค์การบริหารส่วนตำบลท่าสองยางเป็นหน่วยงานภาครัฐที่เน้นการให้บริการประชาชน และมีเป้าหมายให้มีการบริการประชาชนในด้านต่างๆ ที่อยู่ในอำนาจหน้าที่ด้วยความรวดเร็ว มีประสิทธิภาพ และเกิดประโยชน์ต่อประชาชนผู้รับบริการโดยตรง โดยถือว่าประชาชนเป็นศูนย์กลางที่จะได้รับการบริการอย่างสะดวกรวดเร็วและลดภาระของประชาชนเป็นสำคัญ

 ดังนั้น เพื่อให้การดำเนินงานด้านบริการประชาชนเป็นไปอย่างต่อเนื่องและเป็นการให้บริการในเชิงรุก จึงได้จัดทำโครงการอบต.พบประชาชนเพื่อสำรวจความต้องการของประชาชนตามครัวเรือนว่าต้องการให้องค์การบริหารส่วนตำบลท่าสองยางดำเนินการให้บริการในด้านใดบ้าง และให้บริการงานด้านต่างๆ ซึ่งอยู่ในอำนาจหน้าที่ อาจดำเนินการด้วยตนเองหรือร่วมมือกับองค์กรเอกชนโดยเน้นให้บริการฟรีแก่ประชาชน หรือหากจำเป็นต้องคิดว่าบริการก็ให้คิดในอัตราถูกที่สุด เพื่อให้ประชาชนเดือดร้อนน้อยที่สุดร่วมกับการประชุมเวทีประชาคมทำแผนพัฒนาชุมชน แผนพัฒนาท้องถิ่น

**3. วัตถุประสงค์**

 1. เพื่ออำนวยความสะดวกแก่ประชาชนโดยไม่ต้องเดินทางมารับบริการ ณ สำนักงานองค์การบริหารส่วนตำบลท่าสองยางซึ่งอาจเสียค่าใช้จ่ายหรือเสียเวลาเพิ่มขึ้น

 2. เพื่อรับทราบปัญหาความเดือดร้อนของประชาชนในพื้นที่ และจะได้แก้ไขปัญหาได้อย่างถูกต้องหรือนำมาเป็นข้อมูลในการทำแผนงาน โครงการแก้ไขปัญหาต่อไป

 3. เพื่อเสริมสร้างความสัมพันธ์อันดีระหว่างบุคลากรขององค์การบริหารส่วนตำบลกับประชาชนในพื้นที่

**4. เป้าหมาย/ผลลัพธ์**

 นำบริการในหน้าที่ของทุกส่วนงานขององค์การบริหารส่วนตำบลท่าสองยางออกไปให้บริการแก่ประชาชนหมุนเวียนหมู่บ้านต่างๆ ในเขตองค์การบริหารส่วนตำบลทั้งหมด ร่วมกับการประชุมเวทีประชาคมทำแผนพัฒนาชุมชน แผนพัฒนาท้องถิ่น

**5. พื้นที่ดำเนินการ**

 กำหนดให้ออกองค์การบริหารส่วนตำบลเคลื่อนที่ร่วมกับการประชุมเวทีประชาคมทำแผนพัฒนาชุมชน ในเขตองค์การบริหารส่วนตำบลท่าสองยางโดยแบ่งเป็นแต่ละเขตตามเขตเลือกตั้ง

**6. วิธีดำเนินการ**

 1. จัดทำร่างโครงการเสนอคณะผู้บริหารพิจารณาอนุมัติ

 2. จัดหางบประมาณเพื่อสนับสนุนโครงการให้บรรลุผลตามเป้าหมาย

 3. ประสานงานกับทุกกองทุกฝ่าย เพื่อคัดเลือกกิจกรรมและงานในหน้าที่ที่จะนำไปให้บริการแก่ประชาชนในเขตองค์การบริหารส่วนตำบลท่าสองยางทั้งหมด

 4. กำหนดสถานที่ วัน เวลา ในการออกให้บริการเคลื่อนที่

 5. ประสานงานกับทุกส่วนงาน

~ ๑๒๕ ~

 6. วิธีดำเนินการ

 ๖.1 จัดทำร่างโครงการเสนอคณะผู้บริหารพิจารณาอนุมัติ

 ๖.2 จัดหางบประมาณเพื่อสนับสนุนโครงการให้บรรลุผลตามเป้าหมาย

 ๖.3 ประสานงานกับทุกกองทุกฝ่าย เพื่อคัดเลือกกิจกรรมและงานในหน้าที่ที่จะนำไปให้บริการแก่ประชาชนทั้ง ๙ หมู่บ้าน

 ๖.4 กำหนดสถานที่ วัน เวลา ในการออกให้บริการเคลื่อนที่

 ๖.5 ประสานงานกับทุกส่วนการงาน

 6.๖ ประชาสัมพันธ์ให้ประชาชนทราบล่วงหน้าทางเสียงตามสาย และรถประชาสัมพันธ์เคลื่อนที่

 ๖.7 นำกิจกรรมงานในหน้าที่ออกบริการประชาชน

 ๖.8 ประเมินผลการปฏิบัติงาน

**7. ระยะเวลาดำเนินการ**

 กำหนดออกให้องค์การบริหารส่วนตำบลท่าสองยางร่วมกับการประชุมเวทีประชาคมทำแผนพัฒนาชุมชน ระหว่าง (ปีงบประมาณ พ.ศ. 2๕๖๑ – 2๕๖๕)

**8. งบประมาณดำเนินการ**

 งบประมาณปีละ ๒๐,๐๐๐ บาท

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. มีสถิติจำนวนประชาชนทุกชุมชนที่อยู่ในเขตสำนักงานปลัด ซึ่งได้เข้าร่วมโครงการฯ ได้รับบริการที่สะดวก รวดเร็ว ประหยัด พร้อมทั้งได้รับทราบนโยบายต่างๆ ขององค์การบริหารส่วนตำบลท่าสองยางอย่างทั่วถึง

 2. ประชาชนทุกชุมชนที่อยู่ในเขตองค์การบริหารส่วนตำบล มีโอกาสได้แสดงความคิดเห็นโดยมีเจ้าหน้าที่ ขององค์การบริหารส่วนตำบลท่าสองยางร่วมรับฟัง ทั้งในเรื่องการดำเนินงานขององค์การบริหารส่วนตำบลท่าสองยางและความต้องการด้านสาธารณูปโภคของประชาชน

~ ๑๒๖ ~

**3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**

**ลำดับที่ ๑**

**1. ชื่อโครงการ : มาตรการแก้ไขเหตุเดือดร้อนรำคาญ ด้านการสาธารณสุขและสิ่งแวดล้อม**

**2. หลักการและเหตุผล/ที่มาของโครงการ**

 กองสาธารณสุขและสิ่งแวดล้อม องค์การบริหารส่วนตำบลท่าสองยางเป็นส่วนงานที่มีอำนาจหน้าที่โดยตรงในการดูแลด้านการสาธารณสุขและสิ่งแวดล้อมให้แก่ประชาชน ตามพระราชบัญญัติการสาธารณสุข พ.ศ. 2535 ซึ่งมุ่งเน้นการบริการให้ประชาชนอยู่ในสภาพสิ่งแวดล้อมที่ดีเอื้อต่อการดำรงชีวิตได้อย่างปกติสุข ดังนั้น เมื่อมีกรณีการแจ้งเรื่องราวหรือร้องทุกข์อันมีลักษณะที่เกี่ยวข้องกับสภาพสิ่งแวดล้อมที่มีเหตุเดือดร้อนรำคาญ เช่น กลิ่นเหม็น เสียงดัง กองสาธารณสุขและสิ่งแวดล้อม จึงมีหน้าที่เร่งดำเนินการตรวจสอบและแก้ไขเหตุเดือดร้อนรำคาญนั้นเพื่อแก้ไขปัญหาให้ประชาชนโดยเร็ว

**3. วัตถุประสงค์**

 1. เพื่อรับแจ้งปัญหาความเดือดร้อนของประชาชนในพื้นที่เกี่ยวกับเหตุเดือดร้อนรำคาญตามพระราชบัญญัติการสาธารณสุข พ.ศ. 2535 และจะได้แก้ไขปัญหาได้อย่างถูกต้องรวดเร็ว

 2. เพื่อเป็นการบริการประชาชนให้อยู่ในสภาพแวดล้อมที่ดีเสมอ

 3. เพื่อเป็นการกำหนดขั้นตอนการดำเนินงานของเจ้าหน้าที่

**4. เป้าหมาย**

 รับแจ้งเรื่องร้องเรียน/ร้องทุกข์เกี่ยวกับเหตุเดือดร้อนรำคาญ จากประชาชนในพื้นที่องค์การบริหารส่วนตำบลท่าสองยาง

**5. วิธีดำเนินการ**

 1. จัดทำคำสั่งแต่งตั้งเจ้าหน้าที่ผู้รับผิดชอบดำเนินการเกี่ยวกับเหตุเดือดร้อนรำคาญ

 2. เผยแพร่ประชาสัมพันธ์ให้ประชาชนทราบช่องทางในการแจ้งเหตุเดือดร้อนรำคาญ

 3. รับแจ้งโดยตรงหรือรับเรื่องผ่านศูนย์รับเรื่องราวร้องทุกข์องค์การบริหารส่วนตำบลท่าสองยาง

 4. ดำเนินการออกตรวจพื้นที่เรื่องร้องเรียน/ร้องทุกข์ และนำเรื่องเสนอต่อคณะผู้บริหารพิจารณาสั่งการเจ้าหน้าที่ผู้เกี่ยวข้อง เพื่อแก้ไขปัญหาตามความจำเป็นและเร่งด่วน

 5. แจ้งผลการปฏิบัติงานให้ผู้ร้องทราบ 15 วัน นับแต่วันรับแจ้ง

**6. ระยะเวลาดำเนินการ**

 ให้บริการในวันและเวลาราชการ วันจันทร์ – วันศุกร์ ตั้งแต่เวลา 08.30 น. – 16.30 น. โดยช่องทาง ร้องทุกข์/ร้องเรียน ได้แก่ 1) ไปรษณีย์ 2) โทรศัพท์ 3) โทรสาร 4) เว็บไซต์ 5) เฟสบุ๊ค

**7. งบประมาณดำเนินการ**

 ไม่ใช้งบประมาณ

**8. ผู้รับผิดชอบโครงการ**

 กองสาธารณสุขและสิ่งแวดล้อม องค์การบริหารส่วนตำบลท่าสองยาง

~ ๑๒๗ ~

**9. ตัวชี้วัด/ผลลัพธ์**

 1. มีสถิติจำนวนเรื่องร้องทุกข์/ร้องเรียนเหตุเดือดร้อนรำคาญเป็นประจำทุกเดือน ทำให้เห็นว่าประชาชนได้มีส่วนร่วมในการสอดส่องดูแลสังคมและการอยู่ร่วมกัน แสดงให้เห็นถึงการเปิดโอกาสให้ประชาชนมีส่วนร่วมในการสอดส่องดูแลการดำเนินงานขององค์การบริหารส่วนตำบลท่าสองยาง

 2. สามารถดำเนินการแก้ไขปรับปรุงเหตุเดือดร้อนรำคาญตามเรื่องที่ประชาชนแจ้งเหตุหรือร้องเรียน/ร้องทุกข์

 3. ออกตรวจพื้นที่และแจ้งผลการดำเนินการให้ผู้ร้องเรียนทราบภายใน 15 วัน

~ ๑๒๘ ~

**ลำดับที่ ๒**

**1. ชื่อโครงการ : กิจกรรม รายงานผลการตรวจสอบข้อเท็จจริงให้ผู้ร้องเรียน/ร้องทุกข์รับทราบ**

**2. หลักการและเหตุผล/ที่มาของโครงการ**

 การแต่งตั้งเจ้าหน้าที่ในการรับเรื่องร้องเรียน ร้องทุกข์ เป็นสิ่งสำคัญเพราะการปฏิบัติหน้าที่ราชการทุกครั้งจะต้องมีการตรวจสอบ กลั่นกรองการใช้อำนาจ โดยการเปิดโอกาสให้ทุกภาคส่วนได้รับทราบข้อเท็จจริง ข้อกฎหมายที่ถูกต้อง และต้องเป็นธรรมกับทุกฝ่าย เมื่อดำเนินการตามขั้นตอนเรื่องการร้องเรียนร้องทุกข์เสร็จแล้วให้แจ้งผู้ร้องรับทราบโดยเร็วไม่เกิน 15 วัน

**3. วัตถุประสงค์**

 1. เพื่อปฏิบัติตามระเบียบ กฎหมายที่เกี่ยวข้องอย่างเคร่งครัดลดปัญหาทุจริต

 2. เพื่อให้เกิดการปฏิบัติหน้าที่ราชการอย่างถูกต้องโดยการนำข้อเสนอแนะจากหน่วยตรวจสอบมาปฏิบัติ

 3. เพื่อให้ผู้ร้องได้รับทราบขั้นตอนของการดำเนินการเรื่องร้องเรียนร้องทุกข์และส่งเสริมภาคประชาชนร่วมตรวจสอบการดำเนินงานของทางราชการ

**4. เป้าหมายการดำเนินการ**

 ผู้ร้องเรียนร้องทุกข์ทุกราย

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีการดำเนินการ**

 ตรวจสอบข้อเท็จจริงแล้วเสร็จแจ้งผู้ร้องโดยเร็วไม่เกิน 15 วันทำการ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10.ตัวชี้วัด/ผลลัพธ์**

 1. การปฏิบัติหน้าที่ราชการถูกต้องตามระเบียบ กฎหมาย เป็นธรรมกับทุกฝ่าย

 2. ใช้เป็นแนวทางปฏิบัติงานด้านการร้องเรียนร้องทุกข์

~ ๑๒๙ ~

**3.3 การส่งเสริมให้ประชาชนมีส่วนร่วมบริหารกิจการขององค์กรปกครองส่วนท้องถิ่น**

**3.3.1 ดำเนินการให้ประชาชนมีส่วนร่วมในการจัดทำแผนพัฒนา การจัดทำงบประมาณ**

**ลำดับที่ ๑**

**1. ชื่อโครงการ : มาตรการแต่งตั้งคณะกรรมการจัดทำแผนพัฒนาองค์การบริหารส่วนตำบลท่าสองยาง**

**2. หลักการและเหตุผล/ที่มาของโครงการ**

 ตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 หมวด 1 องค์กรจัดทำแผนพัฒนา ข้อ 7 (2) และข้อ 9 กำหนดให้มีองค์กรและโครงสร้างขององค์กรจัดทำแผนพัฒนาขององค์กรปกครองส่วนท้องถิ่นในรูปของคณะกรรมการ

 ดังนั้น เพื่อให้องค์การบริหารส่วนตำบลท่าสองยางในฐานะองค์กรปกครองส่วนท้องถิ่น มีองค์กรในการจัดทำแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 องค์การบริหารส่วนตำบลท่าสองยางจึงแต่งตั้งคณะกรรมการจัดทำแผนพัฒนาองค์การบริหารส่วนตำบลท่าสองยางขึ้น

**3. วัตถุประสงค์**

 เพื่อส่งเสริมให้บุคลากรขององค์การบริหารส่วนตำบลท่าสองยางและตัวแทนประชาชนจากทุกภาคส่วนได้มีส่วนร่วมและแสดงความคิดเห็นในการจัดทำร่างแผนยุทธศาสตร์การพัฒนาองค์การบริหารส่วนตำบลท่าสองยาง

และแผนพัฒนาท้องถิ่นองค์การบริหารส่วนตำบลท่าสองยางให้สอดคล้องกับประเด็นหลักการพัฒนาที่ประชาคมตำบลท่าสองยาง และคณะกรรมการพัฒนาองค์การบริหารส่วนตำบลท่าสองยางกำหนดด้วยความถูกต้อง โปร่งใส และสุจริต

**4. เป้าหมาย/ผลผลิต**

 ๑. คณะกรรมการสนับสนุนการจัดทำแผนพัฒนาองค์การบริหารส่วนตำบลท่าสองยาง

 ๒. คณะกรรมการจัดทำแผนพัฒนาองค์การบริหารส่วนตำบลท่าสองยาง

 ๓. คณะกรรมการติดตามและประเมินผลแผนพัฒนาองค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 ๑.จัดประชุมคณะกรรมการชุมชน เพื่อคัดเลือกผู้แทนประชาคมตำบลท่าสองยาง

 ๒.คัดเลือกคณะกรรมการจัดทำแผนพัฒนาท้องถิ่นทั้งสามชุด

 ๓.จัดทำคำสั่งแต่งตั้งคณะกรรมการจัดทำแผนพัฒนาท้องถิ่นทั้งสามชุด

 ๔.ทำหนังสือแจ้งเจ้าตัวผู้ได้รับแต่งตั้งรับทราบคำสั่งพร้อมบทบาทหน้าที่วารถการดำรงตำแหน่งทราบ

**7. ระยะเวลาดำเนินการ**

 คณะกรรมการพัฒนาองค์การบริหารส่วนตำบลท่าสองยาง คณะกรรมการสนับสนุนการจัดทำแผนพัฒนาองค์การบริหารส่วนตำบลท่าสองยาง คณะกรรมการติดตามและประเมินผลแผนพัฒนาองค์การบริหารส่วนตำบลท่าสองยางในปัจจุบันจะครบวาระการดำรงตำแหน่ง ๔ ปี ตามที่ระเบียบฯ หากครบวาระการดำรงตำแหน่งองค์การบริหารส่วนตำบลท่าสองยางจะต้องดำเนินการแต่งตั้งคณะกรรมการขึ้นใหม่แทนคณะกรรมการที่ครบวาระไป เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2558 หมวด 1 องค์กรจัดทำแผนพัฒนา ข้อ 7(2) และข้อ 9 ที่กำหนด

**8. งบประมาณดำเนินการ**

 ไม่ใช้งบประมาณ

~ ๑๓๐ ~

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 องค์การบริหารส่วนตำบลท่าสองยางมีคณะกรรมการพัฒนาองค์การบริหารส่วนตำบลท่าสองยางเพื่อเป็นองค์กรในการยกร่างหรือจัดทำร่างแผนยุทธศาสตร์การพัฒนาองค์การบริหารส่วนตำบลท่าสองยางและร่างแผนพัฒนาท้องถิ่นองค์การบริหารส่วนตำบลท่าสองยางเพื่อใช้เป็นแผนพัฒนาในการพัฒนาองค์การบริหารส่วนตำบลท่าสองยางความต้องการของประชาคมและชุมชนในเขตองค์การบริหารส่วนตำบลท่าสองยางด้วยความถูกต้อง โปร่งใส สุจริต และให้ความสำคัญในการต่อต้านการทุจริต

~ ๑๓๑ ~

**ลำดับที่ ๒**

**1. ชื่อโครงการ : ประชุมประชาคมหมู่บ้านและประชาคมตำบล ประจำปี**

**2. หลักการและเหตุผล/ที่มาของโครงการ**

 กฎหมายที่เกี่ยวข้องกับการกระจายอำนาจและองค์กรปกครองส่วนท้องถิ่น เป็นกฎหมายที่ค่อนข้างใหม่และมีจำนวนหลายฉบับด้วยกัน ทำให้ประชาชนยังไม่อาจได้รับทราบถึงความสำคัญของการกระจายอำนาจและการมีส่วนร่วมของประชาชนต่อการกระจายอำนาจ องค์การบริหารส่วนตำบลท่าสองยางจึงได้จัดทำโครงการ อบต.พบประชาชน ประชุมประชาคมหมู่บ้านและประชาคมตำบลประจำปีขึ้น เพื่อให้ประชาชนมีความรู้ความเข้าใจและตระหนักถึงความสำคัญของการกระจายอำนาจการมีส่วนร่วมของประชาชนต่อการพัฒนาท้องถิ่นตนเอง

**3. วัตถุประสงค์**

 ๑. เพื่อให้การบริหารจัดการเป็นไปตามหลักการมีส่วนร่วมของประชาชน โปร่งใส และตรวจสอบได้

 ๒. เพื่อเผยแพร่ความรู้ให้กับประชาชนถึงการมีส่วนร่วมในการบริหารงานขององค์กรปกครองส่วนท้องถิ่น ๓. เพื่อรับฟังความคิดเห็น ข้อเสนอแนะในการพัฒนาท้องถิ่นและรายงานการดำเนินงานประจำปี อีกทางหนึ่งด้วย

**4. เป้าหมาย**

 ผู้นำองค์กรประชาชน เช่น กำนัน ผู้ใหญ่บ้าน ผู้ช่วยผู้ใหญ่บ้าน สารวัตรกำนัน ผู้นำชุมชนแพทย์ประจำตำบล อาสาสมัครสาธารณสุข สมาชิกสภาองค์การบริหารส่วนตำบลท่าสองยาง กลุ่มอาชีพต่างๆ ตลอดจนประชาชนทั่วไป จำนวนไม่น้อยกว่า ๒00 คน

**5. วิธีดำเนินการ**

 1. ติดต่อ ประสานงานกับเจ้าของสถานที่

 2. แต่งตั้งคณะทำงาน

 3. วางแผนกำหนด วัน เวลา สถานที่ การฝึกอบรม พร้อมกำหนดตารางการฝึกอบรม

 4. เสนอโครงการเพื่อขออนุมัติงบประมาณจากนายกองค์การบริหารส่วนตำบลท่าสองยาง

 5. ดำเนินโครงการตามวัน เวลา ที่กำหนด

**6. ระยะเวลาการดำเนินการ**

 ๕ ปี (ปีงบประมาณ พ.ศ. 2561 – 256๕)

**7. งบประมาณ**

 งบประมาณปีละ ๑๐,๐๐๐ บาท

**8. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**9. ตัวชี้วัด/ผลลัพธ์**

 ผู้เข้าร่วมประชุมประชาคมสามารถเข้าใจการบริหารงานแบบการมีส่วนร่วม ตระหนักถึงความสำคัญของ การกระจายอำนาจและเป็นการสร้างทัศนคติที่ดีระหว่างประชาชนและหน่วยการบริหารราชการส่วนท้องถิ่น

~ ๑๓๒ ~

**ลำดับที่ ๓**

**1. ชื่อโครงการ : กิจกรรมการส่งเสริมและสนับสนุนการจัดทำแผนชุมชน**

**2. หลักการและเหตุผล/ที่มาของโครงการ**

 การพัฒนาและสร้างการเรียนรู้ เพื่อมุ่งเน้นยกระดับการมีส่วนร่วมของประชาชน ในการพัฒนาท้องถิ่นเป็นสำคัญ จึงควรให้คณะกรรมการชุมชนซึ่งถือว่าเป็นประชาชนกลุ่มหนึ่งในชุมชน สร้างแผนชุมชนขึ้นมาด้วยตนเอง ดังความหมายของแผนแม่บทชุนที่ว่า “แผนชุมชนเป็นการทำงานเพื่อต้องการให้ชุมชนสามารถบริหารจัดการเอง กำหนดทิศทางของตนเอง”การสร้างภูมิคุ้มกัน ป้องกันเงื่อนไขจากภายนอกเข้าไปทำให้ชุมชนเปลี่ยนแนวคิดวัฒนธรรมดั้งเดิม และวิ่งตามกระแสเงิน ทำให้ชุมชนได้รับการเรียนรู้ รู้จักชุมชนของตนเองสามารถค้นหาทรัพยากรและศักยภาพของตนเอง ตลอดจนการทำโครงการแก้ไขปัญหาในอนาคตได้ และการประสานกับหน่วยงานทุกภาคส่วน เพื่อให้เกิดความร่วมมือเป็นพลังสำคัญในการแก้ไขปัญหาที่ตอบสนองความต้องการของชุมชน ในปัจจุบันและป้องกันปัญหาที่จะเกิดขึ้นในอนาคตได้

**3. วัตถุประสงค์**

 เพื่อให้คนในชุมชนได้แลกเปลี่ยนเรียนรู้ร่วมกันได้เห็นข้อเด่น ข้อดี โอกาสและข้อจำกัดของชุมชนในการพัฒนาอย่างมีเป้าหมายมีช่องทางในการแก้ไขปัญหาของชุมชนได้อย่างเหมาะสมและครอบคลุมสามารถกำหนดกิจกรรมที่ตอบสนองความต้องการของชุมชนได้คิดเป็นและกล้าที่จะตัดสินใจด้วยตนเองได้

**4. เป้าหมาย**

 ทุกหมู่บ้านในเขตองค์การบริหารส่วนตำบลท่าสองยาง

**5. วิธีดำเนินการ**

 1. ประชุมผู้บริหาร สมาชิกสภาองค์การบริหารส่วนตำบล กำนัน ผู้ใหญ่บ้าน เจ้าหน้าที่ที่เกี่ยวข้องเพื่อวางแผนการดำเนินงาน

 2. ประชาสัมพันธ์โครงการพร้อมให้ความรู้แก่ประชาชนในพื้นที่ โดยใช้หอกระจายข่าวและเสียงตามสายในหมู่บ้าน

 3. ดำเนินการจัดทำแผนชุมชนของทุกหมู่บ้านตามกำหนดการ

 4. ส่งแผนชุมชนให้หน่วยงานที่เกี่ยวข้อง

**6. ระยะเวลาการดำเนินการ**

 ๕ ปี (ปีงบประมาณ พ.ศ. 2561 – 256๕)

**7. งบประมาณดำเนินการ**

 ไม่ใช้งบประมาณ

**8. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**9. ตัวชี้วัด/ผลลัพธ์**

 ชุมชนสามารถวางแผนจัดการกับทรัพยากรหรือทุนในชุมชน ทั้งทุนบุคคลและทุนสังคมที่มีอยู่ได้อย่างเหมาะสมสอดคล้องกับสภาพชุมชนคนในชุมชนได้รับผลประโยชน์ร่วมกันอย่างทั่วถึงและเท่าเทียมความร่วมมือกันของคนในชุมชนจะก่อให้เกิดทัศนคติที่ดี เอื้ออาทรต่อกันได้ รวมทั้งปลูกฝังทัศนคติ ค่านิยมที่ดีให้กับลูกหลานสามารถหาแนวร่วมในการทำงานเพื่อพัฒนาชุมชนท้องถิ่นของตนเองได้

~ ๑๓๓ ~

**ลำดับที่ ๑**

**1. ชื่อโครงการ : มาตรการแต่งตั้งตัวแทนประชาคมเข้าร่วมเป็นคณะกรรมการตรวจรับงานจ้าง**

**2. หลักการและเหตุผล/ที่มาของโครงการ**

 ตามที่องค์การบริหารส่วนตำบลท่าสองยางได้ดำเนินการตามข้อบัญญัติงบประมาณรายจ่ายประจำปีในด้านการจัดซื้อจัดจ้างขององค์กรปกครองส่วนท้องถิ่นในรอบปีงบประมาณ และส่งเสริมให้ภาคประชาชน (ประชาคม) ให้มีส่วนร่วมอย่างแข็งขันกับมาตรการการป้องกันการทุจริตในองค์การบริหารส่วนตำบลท่าสองยาง

**3. วัตถุประสงค์**

 เพื่อเป็นกลไกภาคประชาชน (โดยวิธีผ่านการประชาคม) ในการมีส่วนร่วมกับองค์การบริหารส่วนตำบลท่าสองยางอย่างแข็งขัน สำหรับการทำงานขององค์การบริหารส่วนตำบลท่าสองยางได้มีกฎหมาย ระเบียบ ข้อบังคับ กำหนดให้ภาคประชาชนและส่งเสริมกลไกภาคประชาชน (โดยวิธีผ่านการประชาคม) ให้มีส่วนร่วมอย่างแข็งขัน กับมาตรการการป้องกันการทุจริตในองค์การบริหารส่วนตำบลได้ทำหน้าที่อย่างถูกต้อง

**4. เป้าหมาย**

 ตัวแทนประชาคมหมู่บ้านทั้ง ๙ หมู่บ้าน

**5. วิธีการดำเนินการ**

 1. ส่งเสริมกลไกภาคประชาชน (โดยผ่านการประชาคม) ให้มีส่วนร่วมกับองค์การบริหารส่วนตำบลท่าสองยางอย่างแข็งขันสำหรับการทำงานขององค์การบริหารส่วนตำบลท่าสองยางได้มีกฎหมายระเบียบ ข้อบังคับ กำหนดให้ภาคประชาชน (ตัวแทนประชาคม) ต้องไปมีส่วนเกี่ยวข้องกับองค์การบริหารส่วนตำบลท่าสองยางในหลายๆส่วน เช่น ให้ตัวแทนประชาคมมีส่วนร่วมเป็นกรรมการตามระเบียบฯ ว่าด้วยการพัสดุ เช่น เป็นกรรมการเปิดซองสอบราคาเป็นกรรมการพิจารณาผลการประกวดราคา เป็นคณะกรรมการตรวจรับพัสดุเป็นกรรมการตรวจการจ้าง ฯลฯ

 2. มีการฝึกอบรมตัวแทนประชาคมให้มีความรู้ความเข้าใจเรื่องระเบียบฯว่าด้วยการพัสดุ เพื่อเรียนรู้ ทำความเข้าใจระเบียบต่างๆ จะได้ปฏิบัติได้อย่างถูกต้อง

**6. ระยะเวลาการดำเนินการ**

 ๕ ปี (ปีงบประมาณ พ.ศ. 2561 – 256๕)

**7. งบประมาณดำเนินการ**

 ไม่ใช้งบประมาณ

**8. ผู้รับผิดชอบโครงการ**

 กองคลัง องค์การบริหารส่วนตำบลท่าสองยาง

**9. ตัวชี้วัด/ผลลัพธ์**

 1. ภาคประชาชนมีส่วนร่วมในการดำเนินงานและตรวจสอบการดำเนินงานขององค์การบริหารส่วนตำบลท่าสองยาง

 2. ภาคประชาชนทราบและตระหนักถึงสิทธิ หน้าที่และบทบาทในการมีส่วนร่วมและตรวจสอบการดำเนินงานของหน่วยงานท้องถิ่นของตนเอง

~ ๑๓๔ ~

**ลำดับที่ ๑**

**1. ชื่อโครงการ : กิจกรรมการประเมินผลการปฏิบัติราชการขององค์การบริหารส่วนตำบลท่าสองยาง**

**2. หลักการและเหตุผล/ที่มาของโครงการ**

 ด้วยกรมส่งเสริมการปกครองท้องถิ่นกำหนดให้องค์การบริหารส่วนตำบลในฐานะองค์กรปกครองส่วนท้องถิ่นต้องดำเนินการประเมินผลการปฏิบัติราชการ ซึ่งเป็นกระบวนการวัดผลการบริหารและปฏิบัติราชการขององค์การบริหารส่วนตำบลว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์การบริหารส่วนตำบล เพื่อนำผลที่ได้จากการประเมินมาใช้ในการปรับปรุง แก้ไข ส่งเสริม พัฒนา ขยายหรือยุติการดำเนินภารกิจต่างๆ ขององค์การบริหารส่วนตำบลต่อไป

 ดังนั้น อาศัยอำนาจตามความในมาตรา 9(3) และมาตรา 45 แห่งพระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 จึงได้จัดทำโครงการการปฏิบัติราชการขององค์การบริหารส่วนตำบลท่าสองยาง

 เพื่อให้การประเมินผลการปฏิบัติราชการขององค์การบริหารส่วนตำบลท่าสองยางมีการขับเคลื่อนอย่าง เป็นรูปธรรม ซึ่งจะส่งเสริมให้องค์การบริหารส่วนตำบลท่าสองยางมีมาตรฐานในการปฏิบัติราชการ ลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการตรวจสอบการประเมินผลการปฏิบัติงาน และการเปิดเผยข้อมูลข่าวสาร โดยให้เป็นไปตามหลักเกณฑ์และวิธีการที่กฎหมายกำหนด

**3. วัตถุประสงค์**

 1. เพื่อติดตามประเมินผลการปฏิบัติราชการได้อย่างถูกต้องตามมาตรฐานการปฏิบัติราชการ

 2. เพื่อให้เกิดกระบวนการมีส่วนร่วมของภาคประชาชนในการตรวจสอบการปฏิบัติราชการขององค์การบริหารส่วนตำบลท่าสองยางตามและเป็นการเฝ้าระวังการทุจริตในการบริหารจัดการตามภารกิจขององค์การบริหารส่วนตำบลท่าสองยาง

 3. เพื่อดำเนินงานให้เป็นไปตามนโยบายของผู้บริหารท้องถิ่นขององค์การบริหารส่วนตำบลท่าสองยาง

**4. เป้าหมาย/ผลผลิต**

 คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

 2. จัดทำโครงการและขออนุมัติโครงการ

 3. จัดทำประกาศประชาสัมพันธ์การดำเนินโครงการ

 4. จัดทำคำสั่งแต่งตั้งคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการขององค์การบริหารส่วนตำบลท่าสองยาง (ตามหนังสือสั่งการ ที่ มท 0892.4/ว 435 ลงวันที่ 11 ก.พ. 2558) จำนวน 7 คน ประกอบด้วย

 (1) ผู้แทนชุมชนองค์กรภาคประชาชน ภาคเอกชน 2 คน

 (2) ผู้แทนสมาชิกสภาองค์การบริหารส่วนตำบล 2 คน

 (3) ผู้ทรงคุณวุฒิ 2 คน

 (4) ปลัดองค์การบริหารส่วนตำบลท่าสองยาง เป็นกรรมการและเลขานุการ

 (5) หัวหน้าสำนักปลัด เป็นผู้ช่วยเลขานุการ

 (6) ผู้อำนวยการคลัง เป็นผู้ช่วยเลขานุการ

~ ๑๓๕ ~

ให้คณะกรรมการฯ ดำเนินการดังนี้

1) ประเมินผลการปฏิบัติราชการขององค์การบริหารส่วนตำบลท่าสองยางตามหลักเกณฑ์และวิธีการบริหารกิจการบ้านเมืองที่ดี

2) ประเมินผลการปฏิบัติราชการขององค์การบริหารส่วนตำบลท่าสองยางปีละ 2 ครั้งเป็นอย่างน้อยแล้วเสนอผลการประเมินให้องค์การบริหารส่วนตำบลท่าสองยางทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่างๆ ขององค์การบริหารส่วนตำบลท่าสองยาง

3) จัดทำแบบประเมินผลและแบบรายงานผลการประเมินการปฏิบัติราชการขององค์การบริหารส่วนตำบลท่าสองยาง สำหรับผลการปฏิบัติราชการประจำปี

4) ดำเนินการเรื่องอื่นๆ ตามที่องค์การบริหารส่วนตำบลท่าสองยางมอบหมาย

 5. ประชุมคณะกรรมการ/คณะทำงานและเจ้าหน้าที่ผู้รับผิดชอบการประเมินผลการปฏิบัติราชการ

 6. การจัดทำแผนการดำเนินงาน

 7. การดำเนินโครงการให้เป็นไปตามแผนการดำเนินงาน

 8. จัดทำแบบสอบถามวัดความพึงพอใจในการปฏิบัติราชการของหน่วยงานต่างๆขององค์การบริหารส่วนตำบลท่าสองยาง พร้อมตัวชี้วัด

 9. การติดตามและประเมินผล

 10. การจัดทำสรุปรายงานผลการดำเนินโครงการฯ แล้วรายงานให้ผู้บริหารพิจารณาทราบปรับปรุงดำเนินการแก้ไขต่อไป

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 ผลการปฏิบัติราชการขององค์การบริหารส่วนตำบลท่าสองยาง ดีขึ้นเมื่อเปรียบเทียบกับปีที่ผ่านมา

~ ๑๓๖ ~

**ลำดับที่ ๒**

**1. ชื่อโครงการ : มาตรการตรวจสอบโดยคณะกรรมการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลท่าสองยาง**

**2. หลักการและเหตุผล/ที่มาของโครงการ**

 ตามแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

 1. การบริหารราชการเพื่อให้เกิดผลสัมฤทธิ์ต่อภารกิจของรัฐ

 2. การบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ

 3. การปรับปรุงภารกิจขององค์กรปกครองส่วนท้องถิ่น

 4. การประเมินผลการปฏิบัติราชการ

 ดังนั้น เพื่อเพิ่มประสิทธิภาพในการบริหารงานขององค์การบริหารส่วนตำบลท่าสองยางให้เกิดความโปร่งใส ตรวจสอบได้ เสริมสร้างบทบาทของประชาชน เข้ามามีส่วนร่วมกับประชาชน/ตำบล/ชุมชน/หมู่บ้าน และเพื่อให้สอดคล้องกับแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่น ซึ่งสอดคล้องกับหมวด 5 และหมวด 7 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546

**3. วัตถุประสงค์**

 1. เพื่อเพิ่มประสิทธิภาพในการบริหารงานขององค์การบริหารส่วนตำบลท่าสองยางให้เกิดความโปร่งใส ตรวจสอบได้ เสริมสร้างบทบาทของประชาชน

 2. เพื่อเปิดโอกาสให้ประชาชนเข้ามามีส่วนร่วมและแสดงความคิดเห็นในการบริหารงานขององค์การบริหารส่วนตำบลท่าสองยาง

**4. เป้าหมาย**

 ผู้แทนชุมชน ผู้แทนสภาท้องถิ่น ผู้ทรงคุณวุฒิ ผู้แทนพนักงานส่วนตำบล ผู้แทนหน่วยงานอื่น

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการโครงการ**

 1. จัดทำคำสั่งแต่งตั้งคณะกรรมการ

 2. ประเมินผลการปฏิบัติราชการ ในองค์การบริหารส่วนตำบลท่าสองยางตามหลักเกณฑ์และวิธีการบริหารกิจการบ้านเมืองที่ดี

 3. รายงานผลการพิจารณาให้ผู้บริหารทราบ ตามหลักเกณฑ์ฯ กำหนด

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

~ ๑๓๗ ~

**10. ตัวชี้วัด/ผลลัพธ์**

 เป็นการเปิดโอกาสให้ประชาชนได้เข้ามาร่วมในการตัดสินใจในการบริหารงานขององค์การบริหารส่วนตำบลท่าสองยางหรือโครงการที่มีผลกระทบต่อความเป็นอยู่ของประชาชนทำให้องค์การบริหารส่วนตำบลท่าสองยางมีความโปร่งใส ตรวจสอบได้

~ ๑๓๘ ~

**มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น**

**4.1 มีการจัดวางระบบและรายงานการควบคุมภายใน ตามที่คณะกรรมการตรวจเงินแผ่นดินกำหนด**

**4.1.1 มีการจัดทำและรายงานการจัดทำระบบควบคุมภายในให้ผู้กำกับดูแล**

**ลำดับที่ ๑**

**1. ชื่อโครงการ : โครงการจัดทำแผนการตรวจสอบภายในประจำปี**

**2. หลักการและเหตุผล/ที่มาของโครงการ**

 การตรวจสอบภายในเป็นปัจจัยสำคัญที่จะช่วยให้การดำเนินงานตามภารกิจขององค์การบริหารส่วนตำบลท่าสองยางเป็นไปอย่างมีประสิทธิภาพและประสิทธิผล ทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้น ซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติ ซึ่งจะต้องมีการกระทำอย่างเป็นขั้นตอนที่ถูกต้องตามระเบียบ และกฎหมายที่กำหนด โดยผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหาร เพื่อให้สามารถบรรลุวัตถุประสงค์ของการดำเนินงานอีกทั้งยังเป็นแนวทางการปฏิบัติงาน ซึ่งเป็นแนวทางการตรวจสอบภายในที่ชัดเจน ดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับ ตลอดจนกฎหมายต่างๆ ที่เกี่ยวข้องจะทำให้การปฏิบัติงานขององค์การบริหารส่วนตำบลท่าสองยางเป็นไปอย่างถูกต้องและเป็นไปตามวัตถุประสงค์ของทางราชการ

**3. วัตถุประสงค์**

 1. เพื่อจัดวางระบบการควบคุมภายในตามระเบียบ คตง. ว่าด้วยการกำหนดมาตรฐานควบคุมภายใน พ.ศ. 2544

 2. เพื่อพิสูจน์ความถูกต้องและเชื่อถือได้ของข้อมูลและตัวเลขต่างๆ ทางด้านการบัญชี และด้านอื่นๆ ที่เกี่ยวข้อง

 3. เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับ คำสั่ง มติคณะรัฐมนตรี และนโยบายที่กำหนด

 4. เพื่อตรวจสอบหาระบบการควบคุมภายในของหน่วยรับตรวจว่าเพียงพอ และเหมาะสม

 5. เพื่อเป็นหลักประกันการใช้และระวังทรัพย์สินต่างๆ ของส่วนราชการเป็นไปอย่างเหมาะสม

**4. เป้าหมาย/ผลผลิต**

 สำนักงานปลัด กองคลัง กองช่าง กองการศึกษา ฯ กองสวัสดิการสังคม กองสาธารณสุขและสิ่งแวดล้อมขององค์การบริหารส่วนตำบลท่าสองยาง

**5. พื้นที่ดำเนินการ**

 ส่วนราชการทุกหน่วยงานขององค์การบริหารส่วนตำบลท่าสองยาง

**6. วิธีการดำเนินการ**

 1. จัดทำแผนปฏิบัติงานตรวจสอบภายใน

 2. ตรวจสอบความถูกต้องและเชื่อถือได้ของข้อมูลและตัวเลขต่างๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

~ ๑๓๙ ~

 3. ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่นๆ ขององค์กรปกครองส่วนท้องถิ่น ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรี ตลอดจนตรวจสอบระบบการดูแลรักษา และความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผล และประหยัด

 4. สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทางราชการกำหนด เพื่อให้มั่นใจได้ว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

 5. รายงานผลการตรวจสอบและติดตามประเมินผล

**7. ระยะเวลาการดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด กองคลัง กองช่าง กองการศึกษา ฯ กองสวัสดิการสังคม กองสาธารณสุขและสิ่งแวดล้อมขององค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. บุคลากรมีความเข้าใจและปฏิบัติตามกฎหมาย ระเบียบ ข้อบังคับ โดยมุ่งผลสัมฤทธิ์ของงานมากขึ้น

 2. ความเสี่ยงในการเบิกจ่ายเงินลดน้อยลง

 3. การใช้ทรัพยากรของสำนัก/กอง/หน่วยงาน ที่มีอยู่อย่างคุ้มค่า ประหยัด

 4. ลูกหนี้ภาษีโรงเรือนและที่ดิน หรือค่าใช้จ่ายต่างๆค้างชำระลดน้อยลง

~ ๑๔๐ ~

**ลำดับที่ ๒**

**1. ชื่อโครงการ : โครงการจัดทำรายงานการควบคุมภายใน**

**2. หลักการและเหตุผล/ที่มาของโครงการ**

 ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้หน่วยรับตรวจติดตามประเมินผลการควบคุมภายในที่ได้กำหนดไว้ รายงานต่อผู้กำกับดูแลและคณะกรรมการตรวจเงินแผ่นดิน อย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ

 ดังนั้น เพื่อให้การปฏิบัติถูกต้องและเป็นไปตามที่ระเบียบฯ กำหนด องค์การบริหารส่วนตำบลท่าสองยาง

จึงได้มีการจัดทำและรายงานการควบคุมภายในตามที่คณะกรรมการตรวจเงินแผ่นดินกำหนด เป็นประจำทุกปี

**3. วัตถุประสงค์**

 1. เพื่อติดตามและประเมินผลการควบคุมภายใน ระดับองค์กรขององค์การบริหารส่วนตำบลท่าสองยาง

 2. เพื่อสรุปรายงานผลการประเมินผลการควบคุมภายในให้นายกองค์การบริหารส่วนตำบลท่าสองยาง

ทราบตามแบบที่ระเบียบฯ กำหนด

 3. เพื่อรายงานการติดตามและประเมินผลการควบคุมภายในต่อผู้กำกับดูแลและคณะกรรมการตรวจเงินแผ่นดิน ตามกำหนด

**4. เป้าหมาย/ผลผลิต**

 ส่วนราชการทุกหน่วยงานขององค์การบริหารส่วนตำบลท่าสองยาง

**5. พื้นที่ดำเนินการ**

 ส่วนราชการทุกหน่วยงานขององค์การบริหารส่วนตำบลท่าสองยาง

**6. วิธีดำเนินการ**

 1. แต่งตั้งคณะกรรมการติดตามและประเมินผลการควบคุมภายใน ระดับองค์กร

 2. แต่งตั้งคณะกรรมการติดตามและประเมินผลการควบคุมภายใน ระดับหน่วยงานย่อย

 3. ผู้บริหารมีหนังสือแจ้งให้ทุกส่วนราชการติดตามและประเมินผลการควบคุมภายใน

 4. คณะกรรมการติดตามและประเมินผลการควบคุมภายใน ระดับหน่วยงานย่อย ดำเนินการประเมินองค์ประกอบ ตามแบบ ปย.1 และประเมินผลการปรับปรุงการควบคุมภายในตามแบบ ปย.2

 5. คณะกรรมการติดตามและประเมินผลการควบคุมภายในระดับองค์กร ดำเนินการรวบรวม เพื่อจัดทำรายงานการควบคุมภายใน ตามระเบียบฯ ข้อ 6 ระดับองค์กร และนำเสนอผู้บริหาร พร้อมจัดส่งรายงานให้ผู้กำกับดูแลและคณะกรรมการตรวจเงินแผ่นดิน

**7. ระยะเวลาการดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด กองคลัง กองช่าง กองการศึกษา ฯ กองสวัสดิการสังคม กองสาธารณสุขและสิ่งแวดล้อมขององค์การบริหารส่วนตำบลท่าสองยาง

~ ๑๔๑ ~

**10. ตัวชี้วัด/ผลลัพธ์**

 1. บุคลากรมีความรู้ความเข้าใจในการปฏิบัติงานเพื่อให้เกิดประสิทธิภาพสูงสุด

 2. ลดโอกาสความผิดพลาด ป้องกันและลดความเสี่ยงต่อการปฏิบัติงาน

 3. เกิดประโยชน์สูงสุดต่อองค์กรและประชาชนโดยรวม

~ ๑๔๒ ~

**4.1.2 มีการติดตามประเมินระบบควบคุมภายใน โดยดำเนินการให้มีการจัดทำแผนการปรับปรุงหรือบริหารความเสี่ยง และรายงานผลการติดตามการปฏิบัติตามแผนการปรับปรุงควบคุมภายในให้ผู้กำกับดูแล**

**ลำดับที่ ๑**

**1. ชื่อโครงการ : กิจกรรมติดตามประเมินผลการควบคุมภายใน**

**2. หลักการและเหตุผล/ที่มาของโครงการ**

 ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงานไม่ว่าจะเป็นในภาครัฐ หรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่องๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่างๆ โดยส่วนใหญ่ จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์ที่ทางราชการกำหนดไว้ ซึ่งไม่ครอบคลุมถึงการจัดการด้านอื่นๆ นอกเหนือจากด้านการเงินและบัญชีในหน่วยงาน จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้นๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงานไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและการตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยงการควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ

 องค์การบริหารส่วนตำบลท่าสองยางพิจารณาแล้วเห็นว่าเพื่อให้องค์กรมีแนวทางในการกำหนดระบบการควบคุมภายในให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงานจึงได้กำหนดกิจกรรมการติดตามประเมินผลการควบคุมภายในขององค์การบริหารส่วนตำบลท่าสองยางขึ้น

**3. วัตถุประสงค์**

 1. เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไปอย่างประหยัดและคุ้มค่า โดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่นๆ ที่อาจมีขึ้น

 2. เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหารในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

 3. เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่างๆ ของหน่วยงานอย่างถูกต้องและครบถ้วน

**4. เป้าหมาย**

 เพื่อให้การควบคุมภายในขององค์การบริหารส่วนตำบลท่าสองยางเป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับที่ยอมรับได้ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

~ ๑๔๓ ~

**5. วิธีดำเนินการ**

 1. แต่งตั้งคณะทำงานติดตามประเมินผลการควบคุมภายในตามระเบียบคณะกรรมการตรวจเงินแผ่นดินว่าด้วยการกำหนดมาตรฐานการควบคุมภายใน พ.ศ. 2544 ข้อ 6

 2. ประชุมคณะทำงานเพื่อปรับปรุงพัฒนาระบบการควบคุมภายในอย่างต่อเนื่องเพื่อให้การปฏิบัติตามภารกิจและตามนโยบายของรัฐบาล กระทรวงมหาดไทย และตามแผนพัฒนาองค์การบริหารส่วนตำบลท่าสองยาง

เป็นไปอย่างมีประสิทธิภาพและประสิทธิผล

 3. การรวบรวมผลการติดตามและประเมินผลการควบคุมภายในให้คณะทำงานฯ เพื่อสรุปข้อมูล

 4. รายงานผลการปฏิบัติงาน ความคิดเห็นและอุปสรรคต่างๆ ให้นายกองค์การบริหารส่วนตำบลและผู้บริหารทราบ

**6. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**7. หน่วยงานรับผิดชอบ**

 ทุกกอง/สำนัก ขององค์การบริหารส่วนตำบลท่าสองยาง

**8. งบประมาณดำเนินการ**

 ไม่ใช้งบประมาณ

**9. ประโยชน์ที่คาดว่าจะได้รับ**

 1. การดำเนินงานของหน่วยงานบรรลุวัตถุประสงค์ที่วางไว้อย่างมีประสิทธิภาพ

 2. การใช้ทรัพยากรเป็นไปอย่างมีประสิทธิภาพ ประหยัด และคุ้มค่า

 3. มีข้อมูลและรายงานทางการเงินที่ถูกต้อง ครบถ้วนและเชื่อถือได้ สามารถนำไปใช้ในการตัดสินใจ

 4. การปฏิบัติในหน่วยงานเป็นไปอย่างมีระบบและอยู่ในกรอบของกฎหมาย ระเบียบ ข้อบังคับที่วางไว้

 5. เป็นเครื่องมือช่วยผู้บริหารในการกำกับดูแลการปฏิบัติงานดีอย่างดียิ่ง

**10. ตัวชี้วัด/ผลลัพธ์**

 1. มีรายงานการประเมินผลการควบคุมภายใน ตามมาตรฐาน ข้อ 6 ที่เสร็จตามกำหนดเวลา

 2. กิจกรรมการควบคุมภายใน ร้อยละ 80 ได้ดำเนินการแก้ไข

 3. ร้อยละของหน่วยงานรายงานการประเมินผลการควบคุมภายในครบทุกงาน

 4. มีการจัดการความรู้ที่เกี่ยวข้องกับการควบคุมภายใน

 5. ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน

(ร้อยละ 80 ในระดับมาก)

~ ๑๔๔ ~

**ลำดับที่ ๒**

**1. ชื่อโครงการ : มาตรการติดตามประเมินผลระบบควบคุมภายในองค์การบริหารส่วนตำบลท่าสองยาง**

**2. หลักการและเหตุผล/ที่มาของโครงการ**

 ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ. 2544 กำหนดให้องค์การบริหารส่วนตำบลท่าสองยางในฐานะหน่วยรับตรวจจัดวางระบบควบคุมภายในโดยใช้มาตรฐานการควบคุมภายในเป็นแนวทางหรือเครื่องมือในการบริหารจัดการความเสี่ยงที่เกิดจากการดำเนินกิจกรรม หรือโครงการต่างๆ ของหน่วยรับตรวจ และรายงานการประเมินผลการควบคุมภายในต่อคณะกรรมการตรวจเงินแผ่นดิน ผู้กำกับดูแลอย่างน้อยปีละหนึ่งครั้ง ภายในเก้าสิบวันนับจากวันสิ้นปีงบประมาณ โดยมีวัตถุประสงค์เพื่อสร้างความมั่นใจอย่างสมเหตุสมผลว่าการดำเนินงานของหน่วยรับตรวจจะบรรลุวัตถุประสงค์ของการควบคุมภายในด้านประสิทธิผลและประสิทธิภาพของการดำเนินงานและการใช้ทรัพยากร ซึ่งรวมถึงการดูแลรักษาทรัพย์สิน การป้องกันหรือลดความผิดพลาด ความเสียหายการั่วไหล การสิ้นเปลือง หรือการทุจริตในหน่วยรับตรวจ ด้านความเชื่อถือได้ของรายงานทางการเงิน และด้านการปฏิบัติตามกฎหมาย ระเบียบ ข้อบังคับ และมติคณะรัฐมนตรี

 การดำเนินการจัดวางระบบควบคุมภายใน เพื่อนำความเสี่ยงที่มีหรือคาดว่าจะมีและจัดให้มีกิจกรรม การควบคุมที่มีประสิทธิภาพและประสิทธิผลเพื่อป้องกันหรือลดความเสียหาย ความผิดพลาดที่อาจเกิดขึ้น และให้สามารถบรรลุตามวัตถุประสงค์ของการควบคุมภายใน จึงได้กำหนดมาตรการการติดตามประเมินผล การควบคุมภายใน

**3. วัตถุประสงค์**

 1. เพื่อให้ส่วนราชการที่รับผิดชอบจัดทำและนำแผนการปรับปรุงหรือบริหารจัดการความเสี่ยงไปดำเนินการเพื่อควบคุมลดความเสี่ยง ในการป้องกันหรือลดความผิดพลาด ความเสียหาย การรั่วไหล การสิ้นเปลือง หรือการทุจริตในหน่วยรับตรวจ

 2. เพื่อให้มีการติดตามประเมินผลการปฏิบัติตามแผนการปรับปรุงหรือบริหารจัดการความเสี่ยงระบบควบคุมภายในของส่วนราชการที่รับผิดชอบ และรายงานผลต่อคณะกรรมการตรวจเงินแผ่นดิน ผู้กำกับดูแลภายในเวลาที่กำหนด

 3. เพื่อเป็นการเสริมสร้างและปรับปรุงกลไกการควบคุมภายในให้เกิดประสิทธิภาพและมีประสิทธิผล

**4. เป้าหมาย/ผลผลิต**

 ทุกส่วนราชการขององค์การบริหารส่วนตำบลท่าสองยาง

**5. พื้นที่ดำเนินการ**

 ทุกกอง/สำนัก ขององค์การบริหารส่วนตำบลท่าสองยาง

**6. วิธีดำเนินการ**

 1. ประธานคณะกรรมการติดตามประเมินผลการควบคุมภายในองค์การบริหารส่วนตำบลท่าสองยาง

(ระดับองค์กร) จัดส่งรายงานแผนการปรับปรุงการควบคุมภายใน (แบบ ปอ.3) ให้ทุกส่วนราชการไปดำเนินการบริหารจัดการความเสี่ยงในส่วนที่รับผิดชอบและมีการติดตามผลระหว่างปี

 2. หัวหน้าส่วนราชการขององค์การบริหารส่วนตำบลท่าสองยาง นำแผนการปรับปรุงการควบคุมภายใน (แบบ ปอ.3) ไปดำเนินการบริหารจัดการความเสี่ยงภายในเวลาที่กำหนด และรายงานผลการดำเนินการต่อที่ประชุมคณะกรรมการติดตามประเมินผลการควบคุมภายในของส่วนราชการ (ระดับส่วนย่อย)

~ ๑๔๕ ~

 3. หัวหน้าส่วนราชการขององค์การบริหารส่วนตำบลท่าสองยางรายงานผลการดำเนินการแผนการปรับปรุงการควบคุมภายใน (แบบ ปอ.3) พร้อมปัญหาอุปสรรคต่อประธานคณะกรรมการติดตามประเมินผลการควบคุมภายในองค์การบริหารส่วนตำบลท่าสองยาง

 4. คณะกรรมการติดตามประเมินผลการควบคุมภายในองค์การบริหารส่วนตำบลท่าสองยางประชุมพิจารณาและประเมินผลการควบคุมและบริหารจัดการความเสี่ยงของแต่ละส่วนราชการว่ามีความเพียงพอหรือไม่ หรือจะต้องดำเนินการบริหารจัดการความเสี่ยงต่อไป

 5. รายงานผลการติดตามการปฏิบัติตามแผนการปรับปรุงการควบคุมภายในต่อคณะกรรมการตรวจเงินแผ่นดิน ผู้กำกับดูแลอย่างน้อยปีละหนึ่งครั้งภายในเก้าสิบวันนับจากวันสิ้นปีงบประมาณ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด กองคลัง กองช่าง กองการศึกษา ฯ กองสวัสดิการสังคม กองสาธารณสุขและสิ่งแวดล้อมขององค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. ส่วนราชการที่รับผิดชอบมีการนำแผนการปรับปรุงการควบคุมภายในไปดำเนินการบริหารจัดการ ความเสี่ยง

 2. มีการติดตามผลการปฏิบัติตามแผนการปรับปรุงการควบคุมภายใน

 3. มีการรายงานการติดตามประเมินผลการควบคุมภายในต่อคณะกรรมการตรวจเงินแผ่นดินผู้กำกับดูแลภายในเวลาที่กำหนด

~ ๑๔๖ ~

**4.2 การสนับสนุนให้ภาคประชาชนมีส่วนร่วมตรวจสอบการปฏิบัติ หรือการบริหารราชการตามช่องทางที่สามารถดำเนินการได้**

**4.2.1 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงานบุคคล เกี่ยวกับการบรรจุ แต่งตั้ง โอน ย้ายข้าราชการ พนักงาน ลูกจ้าง**

**ลำดับที่ ๑**

**1. ชื่อโครงการ : มาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

**2. หลักการและเหตุผล/ที่มาของโครงการ**

 การบริหารงานบุคคลเป็นกระบวนการเกี่ยวกับบุคคลถือว่าเป็นสิ่งสำคัญหรือเป็นหัวใจขององค์กรจึงมัก จะกำหนดหน้าที่ของงานเป็นเรื่องๆ การวางนโยบาย การวางแผน การวางระเบียบและข้อบังคับที่ปฏิบัติงานในองค์กรหรือหน่วยงาน เพื่อให้มีประสิทธิภาพและเพื่อให้การปฏิบัติงานบรรลุตามวัตถุประสงค์

 องค์การบริหารส่วนตำบลท่าสองยางจึงได้กำหนดมาตรการส่งเสริมให้ประชาชนมีส่วนร่วม ตรวจสอบ กำกับ ดูแลการบริหารงานบุคคล โดยพิจารณาจากประเด็นการบริหารงานบุคคลโดยยึดมั่นในหลักคุณธรรมในเรื่องการบรรจุ แต่งตั้ง การโอน ย้าย การเลื่อนระดับ และการเลื่อนขั้นเงินเดือน โดยถือปฏิบัติตามกฎหมาย ระเบียบ หนังสือสั่งการโดยเคร่งครัด เพื่อให้การบริหารงานบุคคลขององค์การบริหารส่วนตำบลท่าสองยางเป็นไปอย่างโปร่งใส และสามารถตรวจสอบได้

**3. วัตถุประสงค์**

 1. เพื่อให้ประชาชนมีส่วนร่วม การตรวจสอบ กำกับ ดูแลการบริหารงานบุคคลให้เป็นไปด้วยความโปร่งใสและเป็นธรรม

 2. เพื่อให้เป็นแนวทางในการตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย

**4. เป้าหมาย/ผลผลิต**

 พนักงานส่วนตำบล ครูศูนย์เด็กเล็ก พนักงานจ้าง ที่มีการดำเนินการด้านการบริหารงานบุคคล

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีการดำเนินการ**

 **ตรวจสอบ กำกับ ดูแลการบริหารงานบุคคลเกี่ยวกับการบรรจุแต่งตั้ง การโอน ย้าย**

 - แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคลในการบรรจุแต่งตั้งองค์การบริหารส่วนตำบลท่าสองยางได้ดำเนินการตามกฎหมาย ระเบียบ ข้อบังคับที่เกี่ยวข้องอย่างเคร่งครัด

 - การสรรหาการบรรจุแต่งตั้งได้มีการประชาสัมพันธ์ไปยังหน่วยงานอื่น และ ก.อบต.จ.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน

 - มีการประชาสัมพันธ์ลงในเว็บไซต์ขององค์การบริหารส่วนตำบลท่าสองยาง

 - มีการติดประกาศประชาสัมพันธ์ที่บอร์ดประชาสัมพันธ์ขององค์การบริหารส่วนตำบลท่าสองยาง

 - ในการบรรจุแต่งตั้งได้มีการแต่งตั้งคณะกรรมการจากหน่วยงานอื่นเป็นกรรมการ รวมถึงมีการแต่งตั้งประชาชนเพื่อตรวจสอบขั้นตอนการดำเนินการในการบรรจุแต่งตั้ง

 - การบรรจุแต่งตั้งจะต้องได้รับการตรวจสอบคุณสมบัติและความเห็นชอบจากคณะกรรมการพนักงานส่วนตำบลจังหวัด (ก.อบต.) ก่อน

~ ๑๔๗ ~

 - ในการออกคำสั่งการบรรจุแต่งตั้งองค์การบริหารส่วนตำบลท่าสองยางจะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลท่าสองยางรับมติ คณะกรรมการพนักงานส่วนตำบลจังหวัด (ก.อบต.)

 **การเลื่อนระดับ/เลื่อนตำแหน่ง**

 - แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลการบริหารงานบุคคลในการเลื่อนระดับ/การเลื่อนตำแหน่ง องค์การบริหารส่วนตำบลท่าสองยางได้ดำเนินการตามกฎหมาย ระเบียบ หนังสือสั่งการข้อบังคับที่เกี่ยวข้อง อย่างเคร่งครัด

 - มีการแจ้งผู้ที่มีคุณสมบัติทราบโดยการบันทึกข้อความแจ้งผู้มีคุณสมบัติที่จะเลื่อนระดับ/เลื่อนตำแหน่ง

 - มีการประชาสัมพันธ์ไปยังหน่วยงานอื่น และ ก.อบต.จังหวัดอื่น รวมถึงประชาสัมพันธ์ให้ประชาชนภายในตำบลทราบโดยการประกาศเสียงตามสายภายในหมู่บ้าน และมีการประชาสัมพันธ์ลงในเว็บไซต์ขององค์การบริหารส่วนตำบลท่าสองยาง

 - มีขั้นตอนการตรวจสอบคุณสมบัติผู้ขอรับการประเมินเพื่อเลื่อนระดับ/เลื่อนตำแหน่ง

 - มีการแต่งตั้งคณะกรรมการจากหน่วยงานอื่นเข้าร่วมเป็นกรรมการประเมินผลงานการเลื่อนระดับ/การเลื่อนตำแหน่งเพื่อความโปร่งใส

 - มีการออกคำสั่งแต่งตั้งคณะกรรมการในการดำเนินการอย่างชัดเจน

 - ผู้ขอรับการประเมินสามารถซักถามข้อสงสัยหรือโต้แย้งผลการประเมิน หรือตรวจสอบการดำเนินการ ที่ตนเองเห็นว่าไม่เป็นธรรมได้

 - การเลื่อนระดับ/การเลื่อนตำแหน่ง จะต้องได้รับการตรวจสอบคุณสมบัติและความเห็นชอบ จากคณะกรรมการพนักงานส่วนตำบลจังหวัด (ก.อบต.จ.) ก่อน

 - ในการออกคำสั่งการเลื่อนระดับ/การเลื่อนตำแหน่ง องค์การบริหารส่วนตำบลท่าสองยางจะออกคำสั่งแต่งตั้งได้ต้องไม่ก่อนวันที่องค์การบริหารส่วนตำบลท่าสองยางรับมติคณะกรรมการพนักงานส่วนตำบลจังหวัด (ก.อบต.จ)

 **การเลื่อนขั้นเงินเดือน**

 - แต่งตั้งกรรมการจากภาคประชาชนให้มีส่วนร่วม ตรวจสอบ กำกับ ดูแลบริหารงานบุคคล ในการที่องค์การบริหารส่วนตำบลท่าสองยางได้ดำเนินการเลื่อนขั้นเงินเดือนตามกฎหมาย ระเบียบ หนังสือสั่งการ ข้อบังคับที่เกี่ยวข้อง อย่างเคร่งครัด

 - มีการจัดทำประกาศหลักเกณฑ์หรือแนวทางในการปฏิบัติงาน และประกาศเผยแพร่หลักเกณฑ์ให้บุคลากรทราบ

 - มีการแต่งตั้งคณะกรรมการกลั่นกรองการประเมินผลการปฏิบัติงานและคณะกรรมการพิจารณาการเลื่อนขั้นเงินเดือน เพื่อพิจารณาการเลื่อนขั้นเงินเดือนให้เป็นไปอย่างยุติธรรม

 - มีการประชุมคณะกรรมการกลั่นกรองการประเมินผลการปฏิบัติงาน และคณะกรรมการพิจารณาการเลื่อนขั้นเงินเดือน มีการนำข้อมูลมาใช้ประกอบการตัดสินใจ เพื่อประกอบการพิจารณาความดีความชอบ เช่น ข้อมูลประสิทธิภาพและประสิทธิผลของการปฏิบัติงาน ความสามารถและความอุตสาหะ การรักษาวินัย การปฏิบัติตนเหมาะสม และข้อมูลการลา เป็นต้น

 - มีการแจ้งผลการประเมินให้พนักงานทราบ พร้อมเปิดโอกาสให้ซักถาม ตอบข้อสงสัย และโต้แย้งผล การประเมินที่ไม่เป็นธรรม

 - นายกองค์การบริหารส่วนตำบลท่าสองยางออกคำสั่งการเลื่อนขั้นเงินเดือนตามมติคณะกรรมการพิจารณา การเลื่อนขั้นเงินเดือน และมีการติดประกาศผลการเลื่อนขั้นเงินเดือนให้พนักงานทราบโดยทั่วกัน

~ ๑๔๘ ~

**7. ระยะเวลาการดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 **ตัวชี้วัด**

 กำหนดเป็นระดับขั้นของความสำเร็จ แบ่งเกณฑ์การให้คะแนนเป็น 5 ระดับ โดยพิจารณาจากความก้าวหน้าของขั้นตอนการดำเนินงานตามเป้าหมายของแต่ละระดับ

 **ผลลัพธ์**

 ประชาชนมีส่วนร่วมในการตรวจสอบ กำกับ ดูแลการบริหารงานบุคคลเกี่ยวกับการบรรจุ การโอน ย้าย ขององค์การบริหารส่วนตำบลท่าสองยางและมีแนวทางในการปฏิบัติงานอย่างชัดเจน พร้อมทั้งเปิดเผยและสามารถอธิบายผลที่เกิดขึ้นดังกล่าวได้

~ ๑๔๙ ~

**4.2.2 ส่งเสริมให้ประชาชนมีส่วนร่วมตรวจสอบ กำกับ ดูแลการบริหารงบประมาณ การรับ-จ่ายเงิน การหาประโยชน์จากทรัพย์สินของทางราชการ**

**ลำดับที่ ๑**

**1. ชื่อโครงการ : กิจกรรมการรายงานผลการใช้จ่ายเงินให้ประชาชนได้รับทราบ**

**2. หลักการและเหตุผล/ที่มาของโครงการ**

 การปฏิบัติงานด้านการคลังเป็นการทำงานที่ต้องอาศัยระเบียบกฎหมาย หนังสือสั่งการ ตลอดจนมติคณะรัฐมนตรี วิธีการทำงานต้องอยู่ในกรอบ และต้องมีระบบการบริการที่รวดเร็ว ถูกต้อง ประชาชนหรือผู้รับบริการเกิดความพึงพอใจสร้างความสะดวกให้แก่ประชาชนมากที่สุดถูกต้องทั้งระเบียบกฎหมาย ข้อเท็จจริง ไม่มีข้อผิดพลาดบริการด้วยความเสมอภาคกัน ไม่เลือกปฏิบัติเสริมสร้างความโปร่งใสในการปฏิบัติงาน การบริหารการเงินการคลัง เกิดความโปร่งใสไม่เกิดการทุจริตคอร์รัปชั่นมีการทำงานมีกระบวนการที่โปร่งใส สามารถตรวจสอบได้ รายงานการเงินจากหน่วยงานภายในและภายนอกไม่พบข้อบกพร่อง มีกระบวนการทางการคลังที่เปิดเผยข้อมูลอื่นต่อประชาชน

**3. วัตถุประสงค์**

 1. เพื่อให้เกิดความโปร่งใสสามารถตรวจสอบได้

 2. การใช้งบประมาณอย่างคุ้มค่าและเปิดโอกาสให้ประชาชนสามารถซักถามและตรวจสอบได้

 3. ปฏิบัติงานถูกต้องตามระเบียบที่เกี่ยวข้อง

 4. ในการบริหารจัดการต้องทำอย่างเปิดเผยสามารถตรวจสอบได้ จึงต้องมีการปรับปรุงแก้ไขการทำงานขององค์กรให้มีความโปร่งใส สามารถเปิดเผยข้อมูลข่าวสาร เปิดโอกาสให้ประชาชนสามารถตรวจสอบความถูกต้องได้

**4. เป้าหมาย/ผลผลิต**

 ประชาชนในเขตองค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 จัดทำงบแสดงฐานะการเงินและงบอื่นๆ ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม โดยเปิดเผยเพื่อให้ประชาชนทราบ ณ สำนักงานองค์การบริหารส่วนตำบลท่าสองยางภายในเก้าสิบวันนับแต่วันสิ้นปี และจัดทำรายงานแสดงผลการดำเนินงานตามที่กรมส่งเสริมการปกครองท้องถิ่นกำหนด เพื่อนำเสนอผู้บริหารท้องถิ่น และประกาศสำเนารายงานดังกล่าวโดยเปิดเผยเพื่อให้ประชาชนทราบทุกสามเดือน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

~ ๑๕๐ ~

**9. ผู้รับผิดชอบโครงการ**

 กองคลัง องค์การบริหารส่วนตำบลท่าสองยาง

**10.ตัวชี้วัด/ผลลัพธ์**

 1. มีการพัฒนาการบริหารด้านการเงินการคลังและงบประมาณอย่างมีประสิทธิภาพ

 2. มีการเบิกจ่ายถูกต้อง รวดเร็ว เกิดความประหยัด

 3. มีการเสริมสร้างการมีส่วนร่วมของประชาชนในพื้นที่หรือผู้รับบริการ

~ ๑๕๑ ~

**ลำดับที่ ๒**

**1. ชื่อโครงการ : กิจกรรมการมีส่วนร่วมของประชาชนในการตรวจสอบการรับ การจ่าย และการใช้ประโยชน์ทรัพย์สินขององค์การบริหารส่วนตำบลท่าสองยาง**

**2. หลักการและเหตุผล/ที่มาของโครงการ**

 การเบิกจ่ายเงินขององค์กรปกครองส่วนท้องถิ่นเป็นขั้นตอนหนึ่งของวงจรการบริหารการเงินการคลังขององค์กรปกครองส่วนท้องถิ่น เจ้าหน้าที่จะต้องปฏิบัติตามอำนาจหน้าที่ ตามระเบียบกระทรวงมหาดไทยหรือหนังสือสั่งการที่เกี่ยวข้องให้ถูกต้องครบถ้วนเรียบร้อยจึงจัดทำใบนำฝากเป็นรายรับ จัดทำใบฎีกาเพื่อเป็นรายจ่าย เบิกเงินออกจากคลังขององค์กรปกครองส่วนท้องถิ่นได้ สำหรับการใช้ประโยชน์ในทรัพย์สินขององค์กรปกครองส่วนท้องถิ่น ก็เช่นเดียวกันต้องมีการดำเนินงานให้เป็นไปตามระเบียบกฎหมายทั้งการเก็บค่าธรรมเนียม ค่าบริการ จะต้องเป็นไปด้วยความโปร่งใส ประชาชนมีส่วนร่วมในการตรวจสอบ จึงจำเป็นต้องมีกระบวนการขั้นตอนที่ถูกต้อง มีความสุจริต ส่งผลให้การดำเนินงานเกิดประสิทธิภาพ

 กองคลัง องค์การบริหารส่วนตำบลท่าสองยาง จึงได้ริเริ่มกิจกรรมเพื่อให้ การรับ - จ่ายเงินและการใช้ประโยชน์ทรัพย์สินเกิดความโปร่งใส ประชาชนมีส่วนร่วมในการตรวจสอบและรับทราบถึงรายรับ-รายจ่าย ขององค์การบริหารส่วนตำบลท่าสองยาง

**3. วัตถุประสงค์**

 เพื่อให้การรับ – จ่ายเงินขององค์การบริหารส่วนตำบลท่าสองยาง เกิดความโปร่งใสและตรวจสอบได้

**4. พื้นที่ดำเนินการ**

 องค์การบริหารส่วนตำบลท่าสองยาง

**5. วิธีการดำเนินการ**

 - มีการแต่งตั้งกรรมการพิจารณางบประมาณ

 - มีการแต่งตั้งกรรมการติดตามประเมินผลการใช้จ่ายเงินงบประมาณโดยมีปะชาชนเข้าร่วมเป็นกรรมการ

 - เปิดโอกาสให้ประชาชนสอบถามข้อสงสัยเกี่ยวกับการรับจ่ายเงิน

 - สรุปผลการรับ จ่ายเงินขององค์การบริหารส่วนตำบลท่าสองยาง ให้ประชาชนทราบทางช่องทางต่างๆ เช่น ทางเว็บไซต์ ศูนย์ข้อมูลข่าวสาร และเสียงตามสาย หอกระจายข่าว เมื่อสิ้นปีงบประมาณ

**6. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**7. งบประมาณดำเนินการ**

 ไม่ใช้งบประมาณ

**8. ผู้รับผิดชอบโครงการ**

 กองคลัง องค์การบริหารส่วนตำบลท่าสองยาง

**9. ตัวชี้วัด**

 มีการดำเนินงานตามวิธีการดำเนินงานครบทุกขั้นตอน

**10. ผลลัพธ์**

 ประชาชนมีส่วนร่วมตรวจสอบและได้รับทราบข้อมูลการรับ จ่ายเงินขององค์การบริหารส่วนตำบลท่าสองยางทำให้เกิดความโปร่งใส ในการรับจ่ายเงินขององค์การบริหารส่วนตำบลท่าสองยาง

~ ๑๕๒ ~

**ลำดับที่ ๑**

**1. ชื่อโครงการ : กิจกรรมการจัดหาคณะกรรมการจัดซื้อจัดจ้างจากตัวแทนชุมชน**

**2. หลักการและเหตุผล/ที่มาของโครงการ**

 องค์การบริหารส่วนตำบลท่าสองยางเห็นถึงประโยชน์จากแนวคิดการบริหารราชการแบบมีส่วนร่วม ตามเจตนารมณ์ของรัฐธรรมนูญ พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 พระราช-กฤษฎีกาว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และแผนยุทธศาสตร์การพัฒนาระบบราชการไทย (พ.ศ. 2556 – 2561) องค์การบริหารส่วนตำบลท่าสองยางจึงได้ดำเนินการส่งเสริมการมีส่วนร่วมของประชาชน โดยการกำหนดให้มีการจัดหาคณะกรรมการจัดซื้อจัดจ้างจากตัวแทนชุมชน เพื่อให้ประชาชนเข้ามามีส่วนร่วมโดยผ่านช่องทางหรือกลไกในการร่วมเป็นคณะกรรมการในการตรวจสอบการจัดซื้อจัดจ้างขององค์การบริหารส่วนตำบลทุกขั้นตอน ซึ่งหมายความรวมถึงประชาชนสามารถมีโอกาสในการได้รับข้อมูลข่าวสารและแสดงความคิดเห็น ได้เรียนรู้การบริหารราชการแบบมีส่วนร่วมหรือการบริหารราชการในระบบเปิดจากการปฏิบัติจริง ส่วนองค์การบริหารส่วนตำบลสามารถพัฒนาระดับการเปิดโอกาสให้ประชาชนเข้ามามีส่วนร่วมกับภาครัฐมากขึ้น เพื่อกระตุ้นการปรับเปลี่ยนสู่การบริหารราชการที่เปิดเผย โปร่งใส เน้นการมีส่วนร่วมของประชาชน และพัฒนาระบบราชการ เพื่อตอบสนองความต้องการและเพื่อประโยชน์ของประชาชนเป็นสำคัญ

**3. วัตถุประสงค์**

 1. เพื่อสนับสนุนให้ตัวแทนภาคประชาชนมีส่วนร่วมในการตรวจสอบการจัดซื้อจัดจ้าง ขององค์การบริหารส่วนตำบลท่าสองยาง

 2. เพื่อป้องกันการทุจริตในด้านที่เกี่ยวข้องกับงบประมาณขององค์การบริหารส่วนตำบลท่าสองยางให้เกิดการพัฒนาได้อย่างคุ้มค่า

**4. เป้าหมาย**

 ตัวแทนชุมชนในพื้นที่องค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. คัดเลือกตัวแทนชุมชนจากการประชุมประชาคม เพื่อเลือกตัวแทนชุมชนเข้าร่วมเป็นคณะกรรมการจัดซื้อจัดจ้าง ได้แก่ กรรมการตรวจการจ้าง

 2. จัดทำคำสั่งแต่งตั้งคณะกรรมการจัดซื้อจัดจ้าง ซึ่งตามระเบียบกระทรวงมหาดไทยว่าด้วยการพัสดุขององค์กรปกครองส่วนท้องถิ่น พ.ศ. 2535 แก้ไขเพิ่มเติม พ.ศ. 2553 มิได้กำหนดให้มีการแต่งตั้งให้มีผู้แทนชุมชน เข้าร่วมเป็นกรรมการ แต่องค์การบริหารส่วนตำบลท่าสองยางให้ความสำคัญในการมีตัวแทนชุมชนเข้าร่วมตรวจสอบเพื่อให้การดำเนินงานเป็นไปอย่างซื่อตรง โปร่งใส โดยตัวแทนชุมชนไม่ต้องร่วมรับผิดหากเกิดความเสียหาย

 3. จัดประชุมให้ความรู้ความเข้าใจแก่คณะกรรมการ เมื่อมีการจัดซื้อจัดจ้างทุกครั้ง เพื่อให้เจ้าหน้าที่ และตัวแทนชุมชนมีความเข้าใจในบทบาทหน้าที่ และทราบกระบวนการจัดซื้อจัดจ้างและตรวจการจ้างอย่างละเอียดและถูกต้อง

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

~ ๑๕๓ ~

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองคลัง องค์การบริหารส่วนตำบลท่าสองยาง

**10. ผลลัพธ์**

 การจัดซื้อจัดจ้างขององค์การบริหารส่วนตำบลท่าสองยาง มีความโปร่งใส โดยมีตัวแทนประชาชนร่วมตรวจสอบและไม่เกิดปัญหาการทุจริตคอร์รัปชั่น

~ ๑๕๔ ~

**ลำดับที่ ๒**

**1. ชื่อโครงการ : โครงการอบรมกรรมการตรวจการจ้าง**

**2. หลักการและเหตุผล/ที่มาของโครงการ**

 การตรวจรับพัสดุ การตรวจการจ้างและการควบคุมงานก่อสร้าง เป็นกระบวนการที่มีความสำคัญที่จะ บริหารสัญญาให้บรรลุตามวัตถุประสงค์ และเป็นไปตามเงื่อนไขที่กำหนดในสัญญาอย่างมีประสิทธิภาพ ซึ่งผู้ที่ได้รับแต่งตั้งให้ทำหน้าที่กรรมการตรวจรับ กรรมการตรวจการจ้างและผู้ควบคุมงาน จะต้องมีความรู้ความเข้าใจในอำนาจหน้าที่ตามข้อบังคับ อ.อ.ป. ว่าด้วยการพัสดุ พ.ศ. 2548 รวมถึงระเบียบสำนักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม และเข้าใจเงื่อนไขข้อกำหนดที่ระบุไว้ในสัญญาเป็นอย่างดี เพราะหากไม่เข้าใจ หรือเข้าใจคลาดเคลื่อนหรือปฏิบัติไม่ครบถ้วนในหน้าที่ความรับผิดชอบตามอำนาจหน้าที่ที่ตนเองได้รับการแต่งตั้ง ให้ทำหน้าที่แล้ว อาจทำให้เกิดความเสียหายต่อ อ.อ.ป. หรือบุคคลอื่น นอกจากนี้อาจจะต้องรับผิดชอบทางแพ่ง อาญา วินัย หรืออาจถูกฟ้องร้องต่อศาลปกครองได้

 องค์การบริหารส่วนตำบลท่าสองยางเห็นถึงความสำคัญของการตรวจรับพัสดุและการตรวจการจ้าง ประกอบกับได้มีการเชิญให้ประชาชนเข้ามามีส่วนร่วมในการตรวจรับงานจ้าง เพื่อความโปร่งใส จึงได้จัดโครงการอบรมกรรมการตรวจการจ้าง เพื่อให้ผู้ที่ได้รับแต่งตั้งให้ทำหน้าที่กรรมการตรวจการจ้างมีความรู้ ความเข้าใจ ปฏิบัติหน้าที่ตามที่ได้รับมอบหมายได้อย่างถูกต้อง

**3. วัตถุประสงค์**

เพื่อให้ผู้ปฏิบัติงานและผู้ได้รับการแต่งตั้งให้เป็นกรรมการตรวจการจ้าง ทำหน้าที่ตรวจงานจ้างอย่างถูกต้องสอดคล้องกับข้อบังคับหรือระเบียบที่เกี่ยวข้อง

**4. เป้าหมาย**

 คณะกรรมการตรวจการจ้าง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. เสนอโครงการให้ผู้บริหารอนุมัติ

 2. จัดอบรมให้ความรู้แก่คณะกรรมการตรวจการจ้าง

 3. ทำหนังสือเชิญคณะกรรมการตรวจงานจ้างให้เข้าร่วมอบรม

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 กองคลัง องค์การบริหารส่วนตำบลท่าสองยาง

~ ๑๕๕ ~

**10. ผลลัพธ์**

 คณะกรรมการตรวจการจ้างทำหน้าที่ตรวจงานจ้างอย่างถูกต้องสอดคล้องกับข้อบังคับหรือระเบียบที่เกี่ยวข้อง

~ ๑๕๖ ~

**4.3 การส่งเสริมบทบาทการตรวจสอบของสภาท้องถิ่น**

**4.3.1 ส่งเสริมและพัฒนาศักยภาพสมาชิกสภาท้องถิ่นให้มีความรู้ ความเข้าใจในการปฏิบัติหน้าที่ให้เป็นไปตามกฎหมาย ระเบียบที่เกี่ยวข้องได้กำหนดไว้**

**ลำดับที่ ๑**

**1. ชื่อโครงการ : โครงการพัฒนาศักยภาพการบริหารจัดการท้องถิ่นด้านการปกครองระบอบประชาธิปไตย**

**2. หลักการและเหตุผล/ที่มาของโครงการ**

 ในการบริหารจัดการขององค์กรปกครองส่วนท้องถิ่นมีกฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่สมาชิกสภาท้องถิ่นและผู้บริหารท้องถิ่นได้รับการเลือกตั้งมาจากประชาชนต้องรู้และยึดเป็นแนวทางการปฏิบัติหน้าที่ การดำเนินการอย่างเคร่งครัด ปัญหาที่เกิดขึ้นเป็นประจำไม่ได้เกิดจากเรื่องขาดความรอบคอบ ความชำนาญ ประสบการณ์ หรือขาดความรู้ กฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่มักมีการปรับปรุงเปลี่ยนแปลงหรือเพิ่มเติมเสนอเท่านั้น หากแต่เกิดจากความรู้ความเข้าใจหรือการตีความข้อกฎหมาย ระเบียบ หรือกฎเกณฑ์ เงื่อนไขที่เกี่ยวข้องอย่างผิดๆ ส่งผลให้สมาชิกสภาท้องถิ่นและผู้บริหารท้องถิ่น โดยเฉพาะผู้บริหารท้องถิ่นต้องตกเป็นผู้กระทำผิดกฎหมาย ก่อให้เกิดความเสียหายแก่องค์กรปกครองส่วนท้องถิ่น และทำให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพ ประสิทธิผล ส่งผลให้การพัฒนา ขององค์กรปกครองส่วนท้องถิ่นต้องล่าช้า เพราะไม่ตอบสนองความต้องการของประชาชนอย่างแท้จริง จากปัญหาดังกล่าวข้างต้น จึงจำเป็นที่สมาชิกสภาท้องถิ่นและผู้บริหารท้องถิ่นต้องมีความรู้ ความเข้าใจระเบียบกฎหมาย คำสั่ง และหลักเกณฑ์ต่างๆ ที่สำคัญและเกี่ยวข้องกับการบริหารงานขององค์กรปกครองส่วนท้องถิ่น อันมีผลให้เกิดประสิทธิภาพและเกิดผลดีต่อองค์กรปกครองส่วนท้องถิ่น รวมทั้งสมาชิกสภาท้องถิ่นและผู้บริหารท้องถิ่นไม่ต้องเสี่ยงกับการกระทำผิดกฎหมายหรือถูกตรวจสอบ

 ดังนั้น เพื่อให้ผู้บริหาร และสมาชิกสภาองค์การบริหารส่วนตำบลท่าสองยางเพิ่มพูนความรู้ ความเข้าใจ ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 มีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน มีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต และมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต สำนักงานปลัด องค์การบริหารส่วนตำบลท่าสองยางจึงได้จัดทำโครงการพัฒนาศักยภาพการบริหารจัดการท้องถิ่นด้านการปกครองระบอบประชาธิปไตย

**3. วัตถุประสงค์**

 1. เพื่อให้ผู้บริหาร และสมาชิกสภาองค์การบริหารส่วนตำบลท่าสองยางเพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

 2. เพื่อให้ผู้บริหาร และสมาชิกสภาองค์การบริหารส่วนตำบลท่าสองยางมีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

 3. เพื่อให้ผู้บริหาร และสมาชิกสภาองค์การบริหารส่วนตำบลท่าสองยางมีความรู้ความเข้าใจมิให้ดำเนินกิจการที่เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

~ ๑๕๗ ~

 4. เพื่อให้ผู้บริหาร และสมาชิกสภาองค์การบริหารส่วนตำบลท่าสองยางมีความรู้ความเข้าใจในแนวทางการปฏิบัติสำหรับเจ้าหน้าที่ของรัฐเรื่องการทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

**4. เป้าหมาย/ผลผลิต**

 ผู้บริหารองค์การบริหารส่วนตำบลท่าสองยาง และสมาชิกสภาองค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. จัดทำโครงการ/แผนงาน

 2. ประชาสัมพันธ์โครงการ วัน เวลา และสถานที่ให้แก่ผู้บริหาร และสมาชิกสภาองค์การบริหารส่วนตำบลท่าสองยางเข้ารับการอบรม

 3. อบรมให้ความรู้โดยวิทยากร พร้อมแจกเอกสารประกอบการอบรม

 4. ประเมินผลและสรุปผลการดำเนินการ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. ผู้บริหาร และสมาชิกสภาองค์การบริหารส่วนตำบลท่าสองยางได้เพิ่มพูนความรู้ความเข้าใจระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547

 2. ผู้บริหาร และสมาชิกสภาองค์การบริหารส่วนตำบลท่าสองยางมีความรู้ความเข้าใจเกี่ยวกับการยื่นบัญชีแสดงรายการทรัพย์สินและหนี้สิน

 3. ผู้บริหาร และสมาชิกสภาองค์การบริหารส่วนตำบลท่าสองยางมีความรู้ความเข้าใจมิให้ดำเนินกิจการที่ เป็นการขัดกันระหว่างประโยชน์ส่วนบุคคลและประโยชน์ส่วนรวมตามมาตรา 100 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

 4. ผู้บริหาร และสมาชิกสภาองค์การบริหารส่วนตำบลท่าสองยางมีความรู้ความเข้าใจแนวทางการปฏิบัติสำหรับเจ้าหน้าที่ของรัฐเรื่องการรับทรัพย์สินหรือประโยชน์อื่นใดของเจ้าหน้าที่ของรัฐ ตามมาตรา 103 แห่งกฎหมายประกอบรัฐธรรมนูญว่าด้วยการป้องกันและปราบปรามการทุจริต

~ ๑๕๘ ~

**ลำดับที่ ๒**

**1. ชื่อโครงการ : กิจกรรมการส่งเสริมและพัฒนาศักยภาพสมาชิกสภาท้องถิ่น**

**2. หลักการและเหตุผล/ที่มาของโครงการ**

 องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะรับภารกิจ และการจัดบริการให้แก่ชุมชนจึงเป็นเรื่องที่สำคัญอย่างยิ่ง ประกอบกับการให้การศึกษาอบรมเป็นสิ่งสำคัญประการหนึ่งที่องค์การบริหารส่วนตำบลท่าสองยางได้ดำเนินการ เพื่อให้สมาชิกสภาท้องถิ่นมีความรู้และทักษะด้านการปกครองส่วนท้องถิ่น มีความรู้ความเข้าใจในการปฏิบัติหน้าที่ รวมถึงมีความรู้ความเข้าใจเกี่ยวกับระเบียบข้อกฎหมายต่างๆ ที่เกี่ยวข้องกับท้องถิ่นด้วย เพื่อพัฒนาตนเองและสามารถนำความรู้ไปใช้ให้เป็นประโยชน์ต่อการปฏิบัติหน้าที่ได้อย่าง มีประสิทธิภาพและมีประสิทธิผล

 ดังนั้น องค์การบริหารส่วนตำบลท่าสองยางจึงได้มีการจัดส่งสมาชิกสภาท้องถิ่นให้เข้ารับการฝึกอบรมและศึกษาดูงานอยู่เสมอ เพื่อเป็นการเพิ่มประสิทธิภาพในการปฏิบัติงานและสามารถนำมาพัฒนาองค์กร พัฒนาท้องถิ่นให้ท้องถิ่นมีความเจริญก้าวหน้า

**3. วัตถุประสงค์**

 1. เพื่อสร้างการเรียนรู้และประสบการณ์การทำงานให้กับสมาชิกสภาท้องถิ่นให้มีความเข้าใจในการทำงานตามบทบาทและอำนาจหน้าที่

 2. เพื่อให้สมาชิกสภาท้องถิ่นได้มีความรู้ความเข้าใจในการปฏิบัติงานที่ถูกต้อง เป็นไปตามระเบียบ กฎหมาย

 3. เพื่อส่งเสริมให้สมาชิกสภาท้องถิ่นได้เพิ่มศักยภาพในการพัฒนาท้องถิ่นได้อย่างถูกต้อง

**4. เป้าหมาย/ผลผลิต**

 สมาชิกสภาองค์การบริหารส่วนตำบลท่าสองยาง

**5. พื้นที่ดำเนินการ**

 ทั้งในองค์การบริหารส่วนตำบลท่าสองยาง และหน่วยงานที่จัดฝึกอบรม

**6. วิธีการดำเนินการ**

 1. ฝ่ายบริหารงานบุคคลตรวจสอบหลักสูตรการฝึกอบรมทั้งภายในองค์การบริหารส่วนตำบลท่าสองยาง

และหน่วยงานภายนอก เพื่อเป็นข้อมูลในการจัดส่งสมาชิกสภาท้องถิ่นเข้ารับการอบรมหรือร่วมประชุมสัมมนาแล้วแต่กรณี

 2. เมื่อพิจารณาความเหมาะสมของหลักสูตรเรียบร้อยแล้ว ดำเนินการเสนอผู้บังคับบัญชาเพื่อส่งสมาชิกสภาท้องถิ่นเข้ารับการฝึกอบรม หรือเข้าร่วมประชุม หรือดำเนินการจัดฝึกอบรมเองโดยสำนัก/กองงานที่รับผิดชอบ

 3. แจ้งให้สมาชิกสภาท้องถิ่นผู้ผ่านการฝึกอบรมจัดทำรายงานสรุปผลการฝึกอบรมเสนอประธานสภา โดยผ่านนายกองค์การบริหารส่วนตำบลท่าสองยาง

 4. ฝ่ายบริหารงานบุคคลดำเนินการประเมินผลการฝึกอบรมของสมาชิกสภาท้องถิ่น และรายงานเสนอนายกองค์การบริหารส่วนตำบลท่าสองยางทราบ

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

~ ๑๕๙ ~

**9. ผู้รับผิดชอบโครงการ**

 งานการเจ้าหน้าที่ สำนักงานปลัด องค์การบริหารส่วนตำบลท่าสองยาง

**10. ผลลัพธ์**

 1. สมาชิกสภาท้องถิ่นมีความรู้ความเข้าใจในการทำงานตามบทบาทและอำนาจหน้าที่

 2. สมาชิกสภาท้องถิ่นได้รับการเรียนรู้และประสบการณ์การทำงานใหม่ๆ

 3. การปฏิบัติงานของสมาชิกสภาท้องถิ่นเป็นไปอย่างถูกต้องตามระเบียบกฎหมาย

**11. ตัวชี้วัด**

 จำนวนสมาชิกสภาท้องถิ่นขององค์การบริหารส่วนตำบลท่าสองยาง ได้รับการฝึกอบรมและศึกษาดูงาน

~ ๑๖๐ ~

**4.3.2 ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด**

**ลำดับที่ ๑**

**1. ชื่อโครงการ : กิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร**

**2. หลักการและเหตุผล/ที่มาของโครงการ**

 การส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร เป็นกลไกสำคัญ ที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณเป็นของตนเอง แต่ถึงแม้จะเป็นอิสระ ส่วนกลาง ก็จะคอยควบคุมดูแลการดำเนินงานต่างๆ ขององค์กรปกครองส่วนท้องถิ่นให้เป็นไปโดยความเรียบร้อยและถูกต้อง เพื่อกำหนดแนวทางการพัฒนาร่วมกัน นอกจากจะทำให้องค์การบริหารส่วนตำบลท่าสองยาง มีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในองค์การบริหารส่วนตำบลท่าสองยาง และลดการทุจริต

 องค์การบริหารส่วนตำบลท่าสองยางจึงได้ดำเนินกิจกรรมส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหารขึ้น เพื่อกำหนดบทบาทของสมาชิกสภาท้องถิ่นในการเป็นหน่วยตรวจสอบ โดยให้สมาชิกสภาร่วมเป็นคณะกรรมการในการดำเนินงานขององค์การบริหารส่วนตำบลเพื่อให้การปฏิบัติงานโปร่งใสและสามารถตรวจสอบได้ อีกทั้งยังเป็นการช่วยลดปัญหาการทุจริตได้

**3. วัตถุประสงค์**

 1. เพื่อเป็นกลไกสำหรับตรวจสอบ ติดตาม และประเมินผลการปฏิบัติงานของฝ่ายบริหาร

 2. เพื่อให้เกิดความโปร่งใสและลดการทุจริต สามารถตรวจสอบได้

 3. สมาชิกสภาท้องถิ่นเข้าใจบทบาท หน้าที่ของตนเองมากขึ้น

**4. เป้าหมาย**

 สมาชิกสภาองค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีการดำเนินงาน**

 1. จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

 2. แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่างๆ เช่น การจัดซื้อจัดจ้างโครงการต่างๆ การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนา ฯลฯ

 3. สมาชิกสภาท้องถิ่นตั้งกระทู้ถามการบริหารงานในการประชุมสภาองค์การบริหารส่วนตำบลท่าสองยาง

**7. ระยะเวลาดำเนินงาน**

 ๕ ปี (ปีงบประมาณ พ.ศ. 2561 – 256๕)

~ ๑๖๑ ~

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 งานกิจการสภา สำนักงานปลัด องค์การบริหารส่วนตำบลท่าสองยาง

**10. ผลลัพธ์**

 1. สมาชิกสภาท้องถิ่นเข้าใจบทบาทหน้าที่ และร่วมตรวจสอบการปฏิบัติงานของฝ่ายบริหาร

 2. การปฏิบัติงานต่างๆ มีความโปร่งใส ตรวจสอบได้

~ ๑๖๒ ~

**ลำดับที่ ๒**

**1. ชื่อโครงการ : กิจกรรมการมีส่วนร่วมในการปฏิบัติงานของสมาชิกสภาองค์การบริหารส่วนตำบลท่าสองยาง**

**2. หลักการและเหตุผล/ที่มาของโครงการ**

 การส่งเสริมและการพัฒนาความเข้มแข็งขององค์กรปกครองส่วนท้องถิ่น เกี่ยวข้องกับหลายองค์ประกอบ และหลายฝ่ายโดยเฉพาะอย่างยิ่งบุคลากรท้องถิ่น อันได้แก่ ฝ่ายบริหารและฝ่ายสภาขององค์กรปกครองส่วนท้องถิ่นที่มาจากการเลือกตั้ง ฝ่ายข้าราชการขององค์กรปกครองส่วนท้องถิ่น บุคลากรเหล่านี้มีบทบาทและต้องทำหน้าที่ของตนอย่างเข้มแข็ง เพื่อเสริมสร้างแนวคิดประชาธิปไตยและการมีส่วนร่วมโดยให้มีกระบวนการสอดคล้องกับการปกครองระบอบประชาธิปไตย ให้มีการกระจายอำนาจการตัดสินใจ และแก้ไขปัญหาภายในตำบลและตอบสนองความต้องการของประชาชน ตลอดจนมีการถ่วงดุลอำนาจระหว่างฝ่ายสภากับฝ่ายบริหาร และที่สำคัญส่งเสริมการมีส่วนร่วมในการเสนอแก้ปัญหา รวมถึงการตรวจสอบการปฏิบัติงานขององค์การบริหารส่วนตำบลท่าสองยาง

 องค์การบริหารส่วนตำบลท่าสองยาง เล็งเห็นถึงความสำคัญของบทบาทของสภาท้องถิ่น เกี่ยวกับการมีส่วนร่วมในการปฏิบัติงาน จึงได้ดำเนินกิจกรรมการมีส่วนร่วมในการปฏิบัติงานของสมาชิกสภาท้องถิ่นในเรื่องต่างๆเพื่อเป็นการส่งเสริมให้สมาชิกสภาท้องถิ่นมีความเข้มแข็งในการใช้อำนาจหรือปฏิบัติหน้าที่ให้เกิดความสมดุลในการบริหารงาน

**3. วัตถุประสงค์**

 1. เพื่อเป็นการส่งเสริมให้สมาชิกสภาองค์การบริหารส่วนตำบลท่าสองยางมีบทบาทในการปฏิบัติงาน และการมีส่วนร่วมในการทำงาน

 2. เพื่อเป็นการตรวจสอบการปฏิบัติงานของฝ่ายบริหารองค์การบริหารส่วนตำบล

 3. เพื่อเป็นการบรรเทาความเดือดร้อนของประชาชน

**4. เป้าหมาย**

 สมาชิกสภาองค์การบริหารส่วนตำบลท่าสองยาง

**5. พื้นที่ดำเนินงาน**

 องค์การบริหารส่วนตำบลท่าสองยาง

**6. วิธีดำเนินงาน**

 1. แต่งตั้งสมาชิกสภาองค์การบริหารส่วนตำบลท่าสองยางเป็นคณะกรรมการร่วมในการปฏิบัติงานในเรื่องต่างๆ เช่น

 - แต่งตั้งเป็นคณะกรรมการศูนย์ยุติธรรมชุมชน ร่วมกับสำนักงานยุติธรรมจังหวัด

- แต่งตั้งเป็นคณะกรรมการจัดทำแผนพัฒนาท้องถิ่น

 - แต่งตั้งเป็นคณะกรรมการศูนย์พัฒนาเด็กเล็กก่อนวัยเรียน จำนวน ๒ ศูนย์

 2. สมาชิกสภาองค์การบริหารส่วนตำบลท่าสองยางที่ได้รับการแต่งตั้ง เข้าร่วมปฏิบัติหน้าที่นำข้อมูลแจ้งในที่ประชุมสภาองค์การบริหารส่วนตำบลเพื่อทำการปรับปรุงระบบการปฏิบัติงานในส่วนที่ประชาชนได้รับความเดือดร้อนและต้องการของประชาชน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

~ ๑๖๓ ~

**9. ผู้รับผิดชอบโครงการ**

 สำนักปลัด องค์การบริหารส่วนตำบลท่าสองยาง

**10. ผลลัพธ์**

 การพัฒนาองค์การบริหารส่วนตำบลท่าสองยาง เป็นไปอย่างต่อเนื่อง ตอบสนองความต้องการของประชาชน เกิดทัศนคติที่ดี

~ ๑๖๔ ~

**4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต**

**4.4.1 ส่งเสริมให้มีการดำเนินการเฝ้าระวังการทุจริต**

**ลำดับที่ ๑**

**1. ชื่อโครงการ : มาตรการเฝ้าระวังการคอร์รัปชั่นโดยภาคประชาชน**

**2. หลักการและเหตุผล/ที่มาของโครงการ**

คอร์รัปชั่น หมายถึง การใช้ตำแหน่งหน้าที่สาธารณะเพื่อแสวงหาผลประโยชน์ส่วนตัวหรือผลประโยชน์ ของพวกพ้อง โดยมิชอบด้วยกฎหมายและศีลธรรม เจ้าหน้าที่ของรัฐมีหน้าที่รักษาผลประโยชน์ของส่วนรวม หากใช้ตำแหน่งหน้าที่ที่ได้รับมอบหมายกระทำการเพื่อผลประโยชน์ส่วนตัวหรือพวกพ้อง ก็ถือว่ามีการกระทำ คอร์รัปชั่นการป้องกันและปราบปรามการทุจริตและประพฤติมิชอบในวงราชการ

พระราชกฤษฎีกาว่าด้วยหลักเกณฑ์ และวิธีการบริหารกิจการบ้านเมืองที่ดี พ.ศ. 2546 และสอดคล้อง กับเกณฑ์คุณภาพการบริหารจัดการภาครัฐ (PMQA) มุ่งเน้นการพัฒนาคุณภาพและธรรมาภิบาลของหน่วยงานภาครัฐ ทั้งนี้ เพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธา และไว้วางใจในการบริหารราชการแผ่นดินของรัฐบาล

**3. วัตถุประสงค์**

 สนับสนุนให้ภาคประชาชนร่วมกันเฝ้าระวังการคอร์รัปชั่นขององค์กรปกครองส่วนท้องถิ่น

**4. เป้าหมาย/ผลผลิต**

 คณะกรรมการชุมชนหรือตัวแทนประชาชนในชุมชนองค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. เชิญคณะกรรมการชุมชน หรือตัวแทนชุมชนเพื่อสร้างความรู้ความเข้าใจเรื่องการคอร์รัปชั่น

 2. เชิญคณะกรรมการชุมชน หรือตัวแทนชุมชนเป็นคณะกรรมการเฝ้าระวังการคอร์รัปชั่นขององค์กร-ปกครองส่วนท้องถิ่น

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. คณะกรรมการชุมชนมีความรู้ ความเข้าใจเรื่องการคอร์รัปชั่นและสามารถตรวจสอบการคอร์รัปชั่นได้

 2. มีการมอบหมายให้คณะกรรมการชุมชน หรือตัวแทนชุมชนเป็นหน่วยเฝ้าระวังการคอร์รัปชั่นในระดับตำบล

~ ๑๖๕ ~

**ลำดับที่ ๒**

**1. ชื่อโครงการ : มาตรการการส่งเสริมและพัฒนาเครือข่ายด้านการป้องกันการทุจริต**

**2. หลักการและเหตุผล/ที่มาของโครงการ**

 พระราชบัญญัติ กำหนดให้องค์การบริหารส่วนตำบลมีภารกิจหน้าที่ที่ต้องเป็นไปเพื่อประโยชน์สุขของประชาชน โดยใช้วิธีบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น ประกอบกับพระราชกฤษฎีกา ว่าด้วยหลักเกณฑ์การบริหารกิจการบ้านเมืองที่ดี พ.ศ. 2546 และนโยบายของรัฐบาลในการป้องกัน และปราบปรามการทุจริต ซึ่งมุ่งเน้นในการสร้างจิตสำนึก ค่านิยม การบูรณาการ การสร้างความเข้มแข็ง และการพัฒนาศักยภาพเจ้าหน้าที่ของรัฐในการป้องกันและปราบปรามการทุจริต

 ปัญหาเกี่ยวกับการทุจริตคอร์รัปชั่นสามารถเกิดขึ้นได้ในทุกวงการ ไม่ว่าจะเป็นวงการระดับท้องถิ่น จนถึงระดับชาติ ซึ่งองค์การบริหารส่วนตำบลท่าสองยางมีภารกิจหน้าที่ในการบริหารราชการท้องถิ่นให้มีความก้าวหน้าเจริญรุ่งเรือง โดยการมีส่วนร่วมของภาครัฐ ภาคเอกชน รัฐวิสาหกิจ รวมถึงภาคประชาชนทั่วไปในการร่วมกันพัฒนาท้องถิ่นให้ประชาชนมีคุณภาพชีวิตที่ดีและมีเศรษฐกิจที่ดีในท้องถิ่น ดังนั้น การที่องค์กรปกครองส่วนท้องถิ่นจะพัฒนาให้เจริญก้าวหน้าได้นั้น จำเป็นจะต้องมีองค์ประกอบหลายๆ ด้าน ในการร่วมกันพัฒนาท้องถิ่น ในการนี้ การมีเครือข่ายที่ดีที่คอยสนับสนุนและร่วมมือกันพัฒนาท้องถิ่น จึงเป็นสิ่งจำเป็นโดยเฉพาะเครือข่ายด้านการป้องกันการทุจริตคอร์รัปชั่น ซึ่งเป็นการเปิดโอกาสให้ภาครัฐ ภาคเอกชน รัฐวิสาหกิจ รวมถึงภาคประชาชนได้มีส่วนร่วม ในการเป็นเครือข่ายร่วมกับองค์การบริหารส่วนตำบลท่าสองยางในการร่วมคิด ร่วมพิจารณา ร่วมตัดสินใจ ร่วมทำ ร่วมรับผิดชอบ และร่วมตรวจสอบเพื่อป้องกันการทุจริตคอร์รัปชั่นในท้องถิ่น

 องค์การบริหารส่วนตำบลท่าสองยางพิจารณาแล้วเห็นว่า การมีเครือข่ายดังกล่าวเป็นสิ่งจำเป็น จึงได้จัดทำมาตรการส่งเสริมและพัฒนาเครือข่ายด้านการป้องกันการทุจริตขึ้น เพื่อส่งเสริมและสนับสนุนการดำเนินงานของเครือข่ายด้านการป้องกันการทุจริตให้มีความเข้มแข็ง

**3. วัตถุประสงค์**

 1. เพื่อสร้างแกนนำแนวร่วมและเครือข่ายในการรักษาผลประโยชน์ของท้องถิ่น

 2. เพื่อพัฒนาองค์ความรู้ให้กับทุกภาคส่วน ให้เกิดจิตสำนึกและตระหนักเกี่ยวกับปัญหาการทุจริต

 3. เพื่อให้เกิดความร่วมมือร่วมใจในการป้องกันการทุจริตในพื้นที่องค์การบริหารส่วนตำบลท่าสองยาง

**4. เป้าหมาย**

 ภาครัฐ ภาคเอกชน ภาครัฐวิสาหกิจ สถานศึกษา และภาคประชาชน ในเขตองค์การบริหารส่วนตำบลท่าสองยางเข้ามามีส่วนร่วมในการเป็นเครือข่ายด้านการป้องกันการทุจริตร่วมกับองค์การบริหารส่วนตำบลท่าสองยาง

**5. สถานที่ดำเนินการ**

 ในเขตพื้นที่องค์การบริหารส่วนตำบลท่าสองยาง

**6. วิธีดำเนินงาน**

 1. แต่งตั้งตัวแทนภาครัฐ ภาคเอกชน ภาครัฐวิสาหกิจ และภาคประชาชน ร่วมเป็นเครือข่ายด้านการป้องกันการทุจริตองค์การบริหารส่วนตำบลท่าสองยาง

 2. จัดทำฐานข้อมูลบุคคล องค์กร ส่วนราชการ และองค์กรปกครองส่วนท้องถิ่นทุกแห่งบริเวณใกล้เคียง โดยการลงทะเบียนการเข้าร่วมเป็นเครือข่าย

~ ๑๖๖ ~

 3. เปิดโอกาสให้เครือข่ายที่ได้รับการแต่งตั้งมีส่วนร่วมในการบริหารราชการขององค์การบริหารส่วนตำบลท่าสองยางในการร่วมคิด ร่วมพิจารณา ร่วมตัดสินใจ ร่วมทำ และร่วมรับผิดชอบ ร่วมตรวจสอบเพื่อป้องกันการทุจริต

 4. ส่งเสริมสนับสนุนและอำนวยความสะดวกให้กับเครือข่ายในการร่วมตรวจสอบเพื่อป้องกันการทุจริต

 5. ทำบันทึกข้อตกลง (MOU) ร่วมกันระหว่างองค์การบริหารส่วนตำบลท่าสองยางกับบุคคล องค์กร ส่วนราชการและองค์กรปกครองส่วนท้องถิ่นที่เข้าร่วมเป็นเครือข่าย

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. ทำให้เกิดแกนนำ แนวร่วมและเครือข่ายในการรักษาผลประโยชน์ของท้องถิ่น

 2. ทำให้ทุกภาคส่วนมีความรู้ ก่อให้เกิดจิตสำนึกและตระหนักเกี่ยวกับปัญหาการทุจริต

 3. ทำให้เกิดความร่วมมือร่วมใจในการป้องกันการทุจริตในพื้นที่องค์การบริหารส่วนตำบลท่าสองยาง

~ ๑๖๗ ~

**4.4.2 บูรณาการทุกภาคส่วนเพื่อต่อต้านการทุจริต**

**ลำดับที่ ๑**

**1. ชื่อโครงการ : กิจกรรมการติดป้ายประชาสัมพันธ์กรณีพบเห็นการทุจริต**

**2. หลักการและเหตุผล/ที่มาของโครงการ**

ปัญหาการทุจริตที่เกิดขึ้นในหน่วยงานภาครัฐได้ส่งผลเสียหายกับประเทศชาติอย่างมาก จำเป็นที่ทุกภาคส่วนในสังคมจะต้องตระหนักและร่วมกันแก้ไขจัดการปัญหา โดยการเข้าไปมีส่วนร่วมเป็นเครือข่ายในการขับเคลื่อนต่างๆ ให้เกิดการเฝ้าระวัง ป้องปรามการทุจริต ในรูปแบบการกระตุ้นให้ทุกภาคส่วนในจังหวัดได้ตระหนักถึงปัญหาการทุจริตคอร์รัปชั่นและมีส่วนร่วมในการป้องกันและปราบปรามการทุจริต

**3. วัตถุประสงค์**

 1. เพื่อให้ประชาชนมีส่วนร่วมในการป้องกันการทุจริต

 2. เพื่อแสดงเจตนารมณ์ในการแก้ไขปัญหาการทุจริต

**4. เป้าหมาย/ผลผลิต**

 ประชาชนในเขตพื้นที่องค์การบริหารส่วนตำบลท่าสองยาง

**5. พื้นที่ดำเนินการ**

 องค์การบริหารส่วนตำบลท่าสองยาง

**6. วิธีดำเนินการ**

 1. ขออนุมัติจัดทำป้ายประชาสัมพันธ์

 2. ปิดประกาศประชาสัมพันธ์

 3. จัดเจ้าหน้าที่รับผิดชอบรับแจ้งเหตุทางโทรศัพท์

 4. บันทึกเรื่องร้องเรียน ร้องทุกข์

 5. เสนอผู้บริหารพิจารณาสั่งการ

 6. ดำเนินการปรับปรุงแก้ไขเรื่องที่ได้รับการร้องเรียน

**7. ระยะเวลาดำเนินการ**

 ๕ ปี (ปีงบประมาณ พ.ศ. 2561 – 256๕)

**8. งบประมาณดำเนินการ**

 ไม่ใช้งบประมาณ

**9. ผู้รับผิดชอบโครงการ**

 สำนักงานปลัด องค์การบริหารส่วนตำบลท่าสองยาง

**10. ตัวชี้วัด/ผลลัพธ์**

 1. จำนวนเรื่องร้องเรียนเกี่ยวกับการทุจริต

 2. นำเรื่องที่ได้รับการร้องเรียนไปดำเนินการปรับปรุงแก้ไข